തടയണ പണിയേണ്ട ആഘോഷസംസ്കാരം - Sathyadeepam\n|^| Home -> Cover story -> തടയണ പണിയേണ്ട ആഘോഷസംസ്കാരം\nതടയണ പണിയേണ്ട ആഘോഷസംസ്കാരം\nഅഡ്വ. ലിറ്റോ പാലത്തിങ്കല്,\nപള്ളിപ്പെരുന്നാളും അമ്പലപ്പറമ്പും കൊച്ചുകുഞ്ഞുങ്ങള്‍ക്ക് എന്നും ഒരു അമ്യൂസ്മെന്‍റ് പാര്‍ക്കാണ്. നിറമുള്ള ബലൂണുകളും പീപ്പിവിളികളും മധുരമിഠായികളും അവരുടെ കണ്ണിനെയും കാതിനെയും നാവിനെയും രസിപ്പിക്കും. ചിലപ്പോള് മുതിര്‍ന്നവര്‍ക്കും ഇവ ഇപ്രകാരം തന്നെയാകാറുണ്ട്. അത് അതില്‍ത്തന്നെ തെറ്റാകുന്നില്ല. എന്നാല് ഇത്തരം ആഘോഷങ്ങള് നമ്മുടെ ലക്ഷ്യമല്ല, ലക്ഷ്യത്തിലേക്കുള്ള വഴിയിലെ അലങ്കാരങ്ങള് മാത്രമാണെന്നു നമ്മള് മറന്നു പോകരുത്. പഴയനിയമം ഏശയ്യ 1:12-14-ല് ഇക്കാര്യത്തെക്കുറിച്ചു വിശദമായ ഓര്‍മ്മപ്പെടുത്തലുണ്ട്.\nഒരാള്‍ക്ക് ഉറക്കെ സംസാരിക്കാന് അവകാശമുണ്ടെങ്കില് അതു കേള്‍ക്കേണ്ടതില്ല എന്നു തീരുമാനിക്കാന് മറ്റൊരാള്‍ക്ക് അവകാശമുണ്ടെന്നു ബഹുമാനപ്പെട്ട സുപ്രീംകോടതിയും കേരള ഹൈക്കോടതിയും വിധിച്ചിട്ടുണ്ട്. 2005 മുതല് ഇക്കാര്യത്തില് കൃത്യമായ നിലപാടുകള് കോടതികള് പുലര്‍ത്തുന്നുണ്ട്. സമാധാനമായി സ്വന്തം വീട്ടില് കഴിയുന്ന ഒരാള്‍ക്ക് അയാളുടെ വീട്ടിലേക്കു പരിധിവിട്ടുള്ള ശബ്ദം എത്തരുത് എന്നു പറയാനുള്ള അവകാശമുണ്ട്. ഇക്കാര്യം ഉറപ്പുവരുത്തുവാന് ഭരണകൂടത്തിന് ഉത്തരവാദിത്വമുണ്ട്. മനുഷ്യനു മാത്രമല്ല മറ്റു ജീവജാലങ്ങളുടെ ആവാസരീതികളെയും തകര്‍ക്കുവാന് ആര്‍ക്കും അവകാശമില്ല. “എക്സ്പ്ലോസീവ്സ് ആക്ടി”ല് പറയുന്ന ലൈസന്‍സ് ആവശ്യമില്ലാത്ത ഇനങ്ങള് മാത്രമേ പടക്കമായി ഉപയോഗിക്കുവാന് അനുമതിയുള്ളൂ എന്നതു നിര്‍ബന്ധമായും നമ്മളെല്ലാവരും അംഗീകരിക്കേണ്ടതുണ്ട്. ചുരുക്കത്തില് ലളിതമായ കരിമരുന്നുപ്രയോഗംകൊണ്ടു തൃപ്തിപ്പെട്ടു സ്വയം നിയന്ത്രിക്കുന്നതാണു നിയമപരമായ വഴി. നമ്മുടെ വെടിക്കെട്ടുകള് നിയമപരമായല്ല പലപ്പോഴും നടക്കുന്നതെന്നു മുകളില് പറഞ്ഞതില്‍നിന്നു വ്യക്തമാണല്ലോ.\nഇതുപോലെതന്നെയാണു പൊതുവഴിയിലൂടെയുള്ള പ്രദക്ഷിണങ്ങളും കുരിശിന്‍റെ വഴിയും നഗരി കാണിക്കലും. യേശു പറഞ്ഞതുപോലെ “മറ്റുള്ളവര് നിങ്ങള്‍ക്കു ചെയ്തുതരണമെന്നു നിങ്ങള് ആഗ്രഹിക്കുന്നതെല്ലാം നിങ്ങള് അവര്‍ക്കു ചെയ്യുവിന്.” രോഗിയായ മകനുമായി അത്യാവശ്യത്തിന് ആശുപത്രിയില് പോകുമ്പോള് വഴിയില് ഒരു പെരുന്നാള് പ്രദക്ഷിണം ഗതാഗത തടസ്സമുണ്ടാക്കുന്നതും വഴിതടഞ്ഞു പടക്കം പൊട്ടിക്കുന്നതും ഒരിക്കലും നമ്മള് ഇഷ്ടപ്പെടില്ല; അംഗീകരിക്കില്ല. നമ്മള് യേശുവിനെപ്പോലെ ചിന്തിക്കുന്നുവെങ്കില് ഇപ്രകാരം മറ്റൊരാളുടെ ജീവിതത്തെ ബാധിക്കുന്ന ഒന്നും നമ്മള് ചെയ്യില്ല. ഒരു ചെറിയ വീടു പണിയാന് വേണ്ട തുക ഒരു ഇടവകപെരുന്നാളിനു ചെലവാകുന്നുണ്ട്. അത്രയ്ക്കു തുക ചെലവഴിക്കേണ്ടതുണ്ടോ എന്നതാണു ചോദ്യം. എന്തും അധികമാകുമ്പോള് അത് എതിര്‍സ്വഭാവം പ്രകടിപ്പിക്കും. എന്തിനെയും ആഘോഷമാക്കുക കച്ചവടമനോഭാവമാണ്. ദൈവചിന്തയെ വാണിജ്യവത്കരിക്കുന്നതിനെയാണ് യേശു എതിര്‍ത്തത്. ജെറുസലേം ദേവാലയം കല്ലും മണ്ണുമാണെന്നും അതൊരു പ്രതീകം മാത്രമാണെന്നും ആന്തരികമായി അതു പൊള്ളയായാല്, അതില് കച്ചവടക്കാര് കയ്യേറുമെന്നും യേശു വിവരിച്ചു തന്നു. ഇതാണു നമ്മളും പരിശോധിക്കേണ്ട കാര്യം. നമ്മുടെ ആഘോഷങ്ങള് അനാചാരങ്ങളായി മാറ്റപ്പെടുന്നുണ്ടോ? ആരാണ് അവിടെ തീരുമാനമെടുക്കുന്നത്? അത് ആള്‍ക്കൂട്ടത്തിന്‍റെ ശബ്ദമാണോ? ദുര്‍ബലരായവരുടെ നിശ്ശബ്ദതയെ കച്ചവടതാത്പര്യങ്ങള് കീഴടക്കുന്നുണ്ടോ? പാരീഷ് കൗണ്‍സിലിലും പള്ളിമുറ്റത്തും സ്ഥിരതാമസക്കാരായ ചിലരുടെ തീവ്ര നിലപാടുകളിലൂടെ സൃഷ്ടിക്കപ്പെട്ട ഭൂരിപക്ഷം ബാഡ്ജ് കുത്തി നിശ്ചയിക്കുന്ന കാര്യങ്ങള് ആചാരങ്ങളും ആഘോഷങ്ങളുമായി പിന്നീടു മാറുന്നു എന്നതാണു സത്യം. ഇത്തരം കെട്ടുകാഴ്ചകളില് അവിടെ കൂടുന്ന എല്ലാവരുടെയും കണ്ണും കാതും കുടുങ്ങിപ്പോകുന്നു. എതിര്‍സ്വരങ്ങളെ സഭാവിരുദ്ധമായി പ്രഖ്യാപിക്കുന്നു. ധൂര്‍ത്ത് ഒരുതരം അര്‍മാദിക്കലാണ്. അതിന് അതിര്‍വരുമ്പുകള് നിര്‍ണയിക്കാന് ആര്‍ക്കും കഴിയില്ല. ധൂര്‍ത്ത് പൂര്‍ണമായും ഒഴിവാക്കപ്പെടണം.\nസാമ്പത്തികമായ അച്ചടക്കമില്ലായ്മ പാപകരമാണ്. താളവും മേളവും മുത്തുക്കുടയും വേണം. പക്ഷേ, അത് എത്രമാത്രം ലളിതമാക്കാമോ അതാണു യേശുവിന്‍റെ ഭാഷ. യേശു വിരുന്നുകളുടെ തമ്പുരാനാണ്. ആരെയാണു വിരുന്നിനു വിളിക്കേണ്ടത് എന്നും എങ്ങനെയാണു വിളിക്കപ്പെട്ടിടത്തു പെരുമാറേണ്ടത് എന്നും യേശു പഠിപ്പിച്ചിട്ടുണ്ട്. നമ്മുടെ ആദ്യകുര്‍ബാന സ്വീകരണങ്ങളും മൃതസംസ്കാരശുശ്രൂഷകളും ഏതോ പാവപ്പെട്ടവന്‍റെ കാലിയായ ചെറുപാത്രങ്ങളെയാണ് ഇപ്പോള് സാക്ഷ്യപ്പെടുത്തുന്നത്. ഇത് അധികമാണ്, പാപമാണ് എന്ന് ആരു വിളിച്ചു പറയും? യേശുവിന്‍റെ സംസ്കാരം എളിമയും വിനയവും അപരനെക്കുറിച്ചുള്ള ആകാംക്ഷയും ആണെങ്കില് ഇത്രമാത്രം ബാന്‍ഡ് മേളങ്ങളും വെടിമരുന്നും നാം നമ്മുടെ മതസംസ്കൃതിയില് കടന്നുവരാന് അനുവദിക്കില്ല.\nഇത്തരം അനാവശ്യചെലവുകളില് ഒരു രാഷ്ട്രീയമുണ്ട്. മേലാളന്മാരുടെ ഫ്യൂഡലിസ്റ്റ് രാഷ്ട്രീയം. എല്ലാം രാജകീയമാകുമ്പോള് അത് അടിയാളന്മാരുടെ മനസ്സില് ഭയം നിറഞ്ഞ അകല്‍ച്ച സൃഷ്ടിക്കും. നിയന്ത്രിക്കുന്നവന് അധികാരം നിലനിര്‍ത്താനാകും. നിശ്ശബ്ദതയുടെ സൗന്ദര്യത്തെ ഇല്ലാതാക്കുന്ന തരത്തിലുള്ള പൂര്‍ണമായ കടന്നുകയറ്റമാണ് ഈ അമിതമായ ബാന്‍ഡ്ഘോഷങ്ങളും വെടിക്കെട്ടും. അത് ആത്മീയതയുടെ അടിസ്ഥാനസ്വഭാവമായ ശാന്തതയെയും സമാധാനാന്തരീക്ഷത്തെയും ക്രൂരമായി കൊലപ്പെടുത്തും. പിന്നീട് ആരാണ് അവിടെ വാണിജ്യതാത്പര്യങ്ങളെ തടസ്സപ്പെടുത്തുക? നമ്മുടെ രാജ്യത്തെ പ്രധാന ആത്മീയകേന്ദ്രങ്ങള് പലതും തകര്‍ച്ചയിലേക്ക് പതിച്ചത് ഈ കച്ചവടവത്കരണത്തിലൂടെയാണ്. ഇന്ദ്രിയപ്രിയമായ ഇത്തരം കാഴ്ചഘോഷങ്ങളുടെ പൊള്ളത്തരങ്ങള് തിരിച്ചറിയുന്ന പുതിയ തലമുറ നമ്മളെ ചോദ്യം ചെയ്യുമെന്നു കരുതണ്ട. അവര് നിര്‍വികാരരായി താത്പര്യരഹിതരായി പതിയെ നമ്മളില്‍നിന്ന് അകന്നുപോകാനാണു സാദ്ധ്യത. അതാണു നമ്മളെ ആത്യന്തികമായ പരാജയത്തിലേക്കു തള്ളിവിടുക. എന്‍റെ ഇടവകയില്, എന്‍റെ വീട്ടില് നടക്കുന്ന ഘോഷങ്ങള് എത്രമാത്രം യേശുവിന്‍റെ ജീവിതശൈലിയുമായി ചേര്‍ന്നുപോകുന്നു എന്നു പരിശോധിക്കാന് ഞാന് തയ്യാറായാല് സഭയില് ലാളിത്യം തനിയെ ഉയിര്‍ത്തെഴുന്നേല്ക്കും.\nമനുഷ്യ ഊര്‍ജ്ജം, പണം, സാമൂഹ്യ താത്പര്യങ്ങള് എന്നിവയുടെ പ്രകടമായ വിനിയോഗം ഓരോ ആഘോഷങ്ങളിലുമുണ്ട്. അവ ഗുണപരമായി, നിയന്ത്രിതമായി ക്രമപ്പെടുത്തിയാല് നല്ല രീതിയില് ഫലങ്ങളുണ്ടാകും. പെരുന്നാളുകളും പ്രദക്ഷിണങ്ങളും വെടിക്കെട്ടും മനുഷ്യന്‍റെ സാമൂഹ്യ ജീവിതത്തിലും ആത്മീയവളര്‍ച്ചയിലും അനിവാര്യമായ ഘടകങ്ങളാണ്. ഇവ യേശുവിന്‍റെ മാതൃകാജീവിതത്തെ പിന്തുടര്‍ന്നു മുന്‍ഗണനകള് നിശ്ചയിച്ച്, മനുഷ്യജീവിതത്തെ ബഹുമാനിച്ച്, പ്രകൃതിയുടെ സ്വഭാവങ്ങളെ ഹനിക്കാതെ, അവതരിപ്പിക്കാന് നമുക്കാകണം. ഒഴുകിവരുന്ന വെള്ളത്തെ അണകെട്ടി കൃഷിക്കും ഊര്‍ജ്ജത്തിനും ഉപയോഗിക്കുന്നതുപോലെ, ജനങ്ങളുടെ താത്പര്യങ്ങളെയും മൂലധനത്തെയും മനുഷ്യസ്വഭാവങ്ങളെയും ദൈവത്തിനും മനുഷ്യനും ഒരുപോലെ സ്വീകാര്യമാകുന്ന തരത്തില് പുനഃക്രമീകരിക്കാന് നമുക്കു കഴിയട്ടെ.


E Harikumar - ഓടിട്ട ഒരു ചെറിയ വീട് - ഇ. ഹരികുമാര് എഴുതിയ ചെറുകഥ\nഅവൾ പുറത്തിറങ്ങി. നല്ല ഭംഗിയുള്ള ദേഹമായിരുന്നു അവളുടെ. കുറച്ചു തടിച്ചിട്ടാണെങ്കിലും ഒതുങ്ങിയ അരക്കെട്ട്. സമൃദ്ധമായ തലമുടി. അയാൾ മാറി നിന്നു. ഗെയ്റ്റിനടുത്തെത്തിയാൽ അവൾ തിരിഞ്ഞുനോക്കുമെന്നും അപ്പോൾ താൻ നോക്കി നിൽക്കുന്നത് അവൾ കാണരുതെന്നുമുണ്ട് അയാൾക്ക്. അനിത കൈവീശി.\nകത്തു കിട്ടിയ അന്നോ പിറ്റെ ദിവസമോ അവൾ മക്കളെയും പെറുക്കി നാട്ടിലേക്ക് പോകും. അയാൾ ഒറ്റയ്ക്കാവുന്നു.\nഅവൾ പോകുകയാണെന്നു പറയുമ്പോൾ അയാൾക്ക് ആദ്യം സന്തോഷമാണുണ്ടാവുക. ഒരാഴ്ച ഒറ്റയ്ക്കു കഴിയാമല്ലൊ, തോന്നിയ പോലെ. നേരത്തെ എഴുന്നേൽക്കണ്ട. ഭക്ഷണം വേണമെങ്കിൽ മാത്രം. അതു ചെയ്യു ഇതുചെയ്യു എന്ന് ഒരമ്മയെപ്പോലെ പറയാൻ ആരുമുണ്ടാവില്ല.\nസ്റ്റേഷനു പുറത്തു കടക്കുമ്പോഴാണ് പക്ഷേ മനസ്സിലാവുക ആളില്ലാത്ത വീട്ടിലേക്കാണ് തിരിച്ചു പോകേണ്ട തെന്ന്. പെട്ടെന്ന് മനസ്സിടിയുന്നു.\nഇപ്രാവശ്യം അവൾ പോയത് വെള്ളിയാഴ്ചയാണ്. സാധാരണ ശനിയും ഞായറും കഴിഞ്ഞേ അവളെ വിടാറുള്ളൂ. തിങ്കൾ മുതൽ ഓഫീസുണ്ടല്ലൊ. ശനിയും ഞായറും ഒഴിവുദിനങ്ങളാണ്.\nഅനിതയേയും മക്കളേയും വണ്ടി കേറ്റി അയാൾ നടന്നു. വീട്ടിലേക്കു തന്നെ. ബസ്സുപിടിക്കാനൊന്നും മെനക്കെട്ടില്ല. പ്രധാന നിരത്ത് ഒഴിവാക്കി നടക്കാൻ സുഖമുള്ള ചെറുനിരത്തുകളിലൂടെ ഇടവഴികളിലൂടെ അയാൾ നടന്നു. വീട്ടിലെത്തിയപ്പോൾ സമയം അഞ്ചു മണി. ഇനി കുളിച്ച ശേഷം ഒരിക്കൽക്കൂടി പുറത്തിറങ്ങണം. നല്ല വല്ല സിനിമയും ഉണ്ടെങ്കിൽ കാണാം. ഒമ്പതുമണിവരെ അങ്ങിനെ പോയിക്കിട്ടുമല്ലൊ.\nവീണ്ടും മൗനം. രേണുക ഒന്നും പറയാതെ മത്സ്യടാങ്കിലേക്കു നോക്കിയിരുന്നു. അയാൾ അവളെ നോക്കുകയായിരുന്നു. അതവൾക്ക് മനസ്സിലായെന്നും അതുകൊണ്ടാണ് അവൾ ടാങ്കിലേക്കു നോക്കിയിരിക്കുന്നതെന്നും തോന്നി. അയാൾ എഴുന്നേറ്റുകൊണ്ട് പറഞ്ഞു.\nരേണുകക്കെന്താണ് ഭാഗ്യക്കുറവ്? സ്‌നേഹമുള്ള ഭർത്താവ്, മിടുക്കനായ ഒരു മകൻ. അവൻ ക്ലാസ്സിൽ എപ്പോഴും ഫസ്റ്റാവാറുണ്ടെന്നാണല്ലോ അനിത പറഞ്ഞത്.\nചായ കൂട്ടിയപ്പോഴാണ് മനസ്സിലായത്, അവൾ ഒരു ഗ്ലാസ്സേ ഉണ്ടാക്കിയിട്ടുള്ളു. ഗ്ലാസ് അയാളുടെ നേരെ നീട്ടിക്കൊണ്ടവൾ പറഞ്ഞു.\nരാത്രി ഉറങ്ങാൻ കിടക്കുമ്പോൾ അയാൾ രേണുകയെപ്പറ്റി വീണ്ടും ആലോചിച്ചു. അവൾ എത്ര സ്വാതന്ത്ര്യത്തോടെയാണ് താൻ ഒറ്റയ്ക്കുള്ളപ്പോൾ പെരുമാറിയത്. സ്വാതന്ത്ര്യത്തോടെ പെരുമാറുന്ന സ്ത്രീകളെ അയാൾ കുറച്ച് ഭയത്തോടെ മാത്രമെ നോക്കിയിരുന്നുള്ളു. ഒരിക്കൽ ഇതു പോലെ ഒരു സ്ത്രീ വളരെ അടുത്തു പെരുമാറി. കല്ല്യാണത്തിനു മുമ്പായിരുന്നു അത്. അയാൾ ഒരു മുറിയിൽ ഒറ്റയ്ക്ക് പേയിംഗ് ഗസ്റ്റായി തമസിക്കുകയായിരുന്നു. ആ വീട്ടിലെ കല്ല്യാണം കഴിഞ്ഞ ഒരു സ്ത്രീ ഇടയ്ക്ക് ആ മുറിയിൽ വരും. അയാളോട് സംസാരിക്കും. ഇടയ്ക്ക് ചായ കൊണ്ടു വന്നു കൊടുക്കും. അവൾക്ക് തന്നോട് സ്‌നേഹമുണ്ടെന്നയാൾക്കു തീർച്ചയായിരുന്നു. ഒരു ദിവസം എന്തോ സംസാരിക്കുമ്പോൾ അയാൾ അവളുടെ കൈ കടന്നു പിടിച്ചു. അവൾ സാവധാനത്തിൽ കൈ വിടുവിച്ചുകൊണ്ട് പറഞ്ഞു. നിങ്ങളെ എന്റെ സ്വന്തം ചേട്ടനെപ്പോലെയാണ് കരുതുന്നത്. പിന്നീട് അവളെ കാണുമ്പോഴെല്ലാം ഒരു തരം ജാള്യതയാണുണ്ടാവാറ്.\nപക്ഷേ സ്വപ്നം കാണാനും, കഥകളുണ്ടാക്കാനും തനിക്കവകാശമുണ്ട്. അതയാൾ കുട്ടിക്കാലം തൊട്ടേ ചെയ്യാറുള്ളതാണ്. ഉറങ്ങാൻ പോവുമ്പോൾ അല്ലെങ്കിൽ പുലർച്ചെ ഉണർന്നു കിടക്കുമ്പോൾ. ഒരിക്കൽ നാലാം ക്ലാസിൽ പഠിക്കുമ്പോൾ മാസ്റ്ററുടെ മകൾ തന്റെ സഹപാഠിയായിരുന്നു. അവൾക്ക് കളർ ചോക്ക് കിട്ടുമായിരുന്നു. ഒരു ദിവസം അവൾ ക്ലാസിൽ പലതരം കളർചോക്കുകളുടെ കഷ്ണങ്ങൾ കൊണ്ടുവന്ന് വിതരണം ചെയ്യാൻ തുടങ്ങി. ഒരു മാതിരി എല്ലാ കുട്ടികൾക്കും കിട്ടി. താൻ കൈ നീട്ടിയപ്പോൾ മാത്രം അവൾ ഒരു വാശിയോടെ പറഞ്ഞു. തരില്ല. തന്നോടവൾക്ക് ദേഷ്യം തോന്നാൻ ഒരു കാര്യവുമുണ്ടായിരുന്നില്ല. എന്നിട്ടും ആ കുട്ടി പറഞ്ഞു. രാജഗോപാലന് തരില്ല. അന്നവൻ അപമാനിതനായി. പിറ്റേന്നു പുലർച്ചെ ഉണർന്നപ്പോൾ തലേന്നത്തെ തിക്താനുഭവം ഓർമ്മയിൽ വന്നു. അവൻ കാടുകൾക്കിടയിൽ നടക്കുകയാണെന്നും, അങ്ങിനെ നടക്കുമ്പോൾ പെട്ടെന്ന് ഒരു പഴയ കെട്ടിടം കാണുന്നുവെന്നും സങ്കല്പിച്ചു. ആളനക്കമില്ലാത്ത ആ കെട്ടിടത്തിലെ ഒരു മുറിയിൽ നിറയെ പെട്ടി കണക്കിന് കളർ ചോക്കുകൾ വെച്ചിരിക്കയാണ്. തനിക്കാവശ്യമുള്ളത്ര ചോക്കുകൾ എടുക്കാം. അവൻ ഒരു പെട്ടിയിൽ നിറച്ച് പുറത്തു കടന്നു. ക്ലാസിൽ വെച്ച് അവ വിതരണം ചെയ്തു. മാലതിയൊഴികെ എല്ലാവർക്കും കൊടുത്തു. മാലതിയുടെ വിഷണ്ണമായ മുഖം കണ്ടവൻ തൃപ്തിയടഞ്ഞു.\nവീണ്ടും വലുതായപ്പോൾ അയാൾ വലിയ സ്ത്രീകളെപ്പറ്റി ആലോചിച്ചു കഥകളുണ്ടാക്കി. അവർ അയാളോട് സംസാരിക്കുന്നതും, അയാൾ അവരെ തന്റെ മുറിയിലേക്ക് ക്ഷണിക്കുന്നതും എങ്ങിനെ പരസ്പരസമ്പർക്കമുണ്ടാകുന്നു എന്നതും അയാൾ ഭാവനയിൽ നെയ്തുണ്ടാക്കി. അയാൾ സ്വയം നിർമ്മിച്ച ചൂടിൽ ഉരുകും, അവസാനം ആ സ്ത്രീ തന്റെ ഭാവനാരതിയിൽ വഴങ്ങുന്നതുവരെ.\nകല്ല്യാണം കഴിച്ചശേഷം അയാൾ ഈ കളിക്കു തുനിയാറില്ല. പക്ഷേ ഇങ്ങിനെയുള്ള ഏകാന്ത ദിവസങ്ങളിൽ അയാൾ സംതൃപ്തിക്കായി ഓരോ സ്ത്രീകളെ ഭാവനയിൽ സ്വീകരിക്കാറുണ്ട്. അനിതയോടുകൂടി പറയാത്ത രഹസ്യമാണത്. അത് തന്റെ ഒരു സ്വകാര്യമായിരിക്കട്ടെ. തന്റെ രണ്ടു വ്യത്യസ്തമുഖങ്ങൾ. ശരിക്കുള്ള ജീവിതത്തിൽ പെരുമാറുമ്പോൾ അയാൾ സ്ത്രീകളോട് പരമാവധി മാന്യതയോടെ പെരുമാറുന്നു, അവർ പോയിക്കഴിഞ്ഞാൽ, ഒറ്റയ്ക്കാവുമ്പോൾ അതേ സ്ത്രീകളുടെ നഗ്നശരീരത്തിനു വേണ്ടി മോഹിക്കുന്നു.\nകുളി കഴിഞ്ഞ് ചായ കുടിച്ചപ്പോൾ പത്തര മണി കഴിഞ്ഞു. അയാൾ വീടുപൂട്ടി പുറത്തിറങ്ങി. എങ്ങോട്ടു പോകുന്നു എന്നതിനെപ്പറ്റി വലിയ രൂപമൊന്നുമില്ല. നടന്നു തുടങ്ങിയപ്പോൾ കാലുകൾ തന്നെ നയിച്ചത് അമ്പലത്തിലേക്കുള്ള വഴിയിലേക്കായിരുന്നു. അതയാളെ അത്ഭുതപ്പെടുത്തിയില്ല, മാത്രമല്ല കുറച്ചൊന്നാഹ്ലാദിപ്പിക്കുകയും ചെയ്തു.\nഎപ്പോഴും അങ്ങിനെയാണ്. ഇങ്ങിനെയൊക്കെയാണുണ്ടാവുക. രേണുക തന്നെ കാണും, അകത്തേക്കു വിളിക്കും, താൻ കയറും എന്നൊക്കെ വിഭാവനം ചെയ്തതാണയാൾ. ഇപ്പോൾ രേണുക തന്നെ ക്ഷണിക്കുമ്പോൾ അയാൾ പതറുന്നു. കാലുകൾ നീങ്ങുന്നില്ല.\nആ മത്സ്യടാങ്ക് മുറിയിലെ മറ്റു സാധനങ്ങളുമായി അത്ഭുതകരമാംവണ്ണം പൊരുത്തപ്പെട്ടു പോകുന്നുണ്ടായിരുന്നു. എന്താണിങ്ങിനെയൊക്കെ? അയാൾക്ക് വിശ്വസിക്കാനായില്ല. തന്റെ വീട്ടിൽ നിന്ന് കാണുന്ന രേണുകയേയല്ല ഇത്. അവളുടെ വീടാകാൻ വയ്യ ഇത്. ഈ അവസ്ഥയ്ക്ക് കാരണ മെന്തായിരിക്കും.\nഅനിത പ്രതീക്ഷിച്ചതിലും നേരത്തെ എത്തി. തിങ്കളാഴ്ച അയാൾ ഓഫീസിൽ നിന്ന് വന്നപ്പോൾ അവൾ എത്തിയിരുന്നു.\nഇതാ ഇതാണ്, ഞാൻ പറയാറില്ലേ, അനിത. അമ്പലത്തിൽനിന്ന് പരിചയപ്പെട്ട കുട്ടി. അവരുടെ ഭർത്താവാണിത്.\nഅയാൾ എഴുന്നേറ്റ് കൈ നീട്ടി. പെട്ടെന്നാണയാൾ അതു കണ്ടത്. രേണുകയുടെ ഭർത്താവിന് വലത്തെ കൈപ്പത്തിയുണ്ടായിരുന്നില്ല. മുട്ടിനു താഴെ പോയിരിക്കുന്നു. ആ കൈ അയാൾ ദേഹത്തോട് ചേർത്തു പിടിച്ചിരിക്കയാണ്. ഒറ്റ നോട്ടത്തിൽ അയാളുടെ അംഗവൈകല്യം ആരും ശ്രദ്ധിക്കില്ല. ഇടത്തെ കൈ അല്പം ശോഷിച്ചുമിരുന്നു.\nനീട്ടിയ കൈ വലിക്കാൻ പ്രയാസമായി അയാൾ നിന്നു. വിശ്വസിക്കാൻ കഴിയാത്ത പോലെ അയാൾ ആ ദൗർഭാഗ്യത്തെ നോക്കിക്കണ്ടു.\nരാജഗോപാലൻ പിന്നെ ഒന്നും ചോദിച്ചില്ല. കുട്ടികൾ മിറ്റത്തു കളിക്കുകയായിരുന്നു. അനിത രേണുകയോടൊപ്പം അടുക്കളയിലേക്കു പോയി. പൊടിനിറഞ്ഞ ആ മുറിയിലിരുന്ന് രാജഗോപാലൻ കാലാവസ്ഥയെപ്പറ്റി സംസാരിച്ചു. ചൂടിനെപ്പറ്റി. ഒരു മഴ പെയ്താൽ കുറച്ച് ശമനമുണ്ടാവുമെന്ന്. പക്ഷേ പിന്നെ കൊതുകുശല്യം കൂടുമെന്നൊക്കെ. വേണു മേശയ്ക്കു മുമ്പിലിട്ട കസേരയിലിരുന്ന് തലയാട്ടുകമാത്രം ചെയ്തു. അയാൾക്ക് തന്നെപ്പറ്റി ഒന്നും അറിയാൻ താൽപര്യമില്ലേ?\nഅങ്ങിനെയിരിക്കുമ്പോൾ അയാൾ വീണ്ടും ഒറ്റക്കായി. അനിത കുട്ടികളേയും പെറുക്കി കാടാറുമാസത്തിന് പോയി. ഇപ്രാവശ്യം അനിത പോകുന്നതിനെപ്പറ്റി രേണുകയ്ക്കറിയാമായിരുന്നു. അതുകൊണ്ടവൾ വരില്ലെന്ന് രാജഗോപാലൻ വിചാരിച്ചു. പക്ഷേ അവൾ വരികതന്നെ ചെയ്തു.\nഇത് അയില വറുത്തതാണ്. ചേട്ടനിഷ്ടമാണെന്നറിയാം. ഞാനിത് അടുക്കളയിൽ കൊണ്ടുപോയി വെക്കാം. അടുക്കളയിൽ പൂച്ചകള് വര്വോ?\nഞാൻ ചോദിക്കുന്നത് ഇഷ്ടമായില്ലെങ്കിൽ മറുപടി പറയണ്ട. എന്താണ് നിങ്ങളുടെ വീട്ടിൽ ഇങ്ങിനെ?\nഊണു കഴിഞ്ഞപ്പോൾ അവൾ പറഞ്ഞു. ഈ ജീവിതത്തിൽ എനിക്ക് സന്തോഷം തരുന്ന ഒരേ ഒരു സമയം ഇവിടെ വരുമ്പോഴാണ്. ഇടയ്ക്ക് ഒറ്റയ്ക്കിരിക്കുമ്പോൾ ഞാൻ അനിതയായി സങ്കൽപിക്കാറുണ്ട്. എന്റെ ജീവിതത്തിലെ ഏറ്റവും സന്തോഷമുള്ള മുഹൂർത്തങ്ങളാണവ. ഒരു ദിവസമെങ്കിലും അങ്ങിനെ.....\nസങ്കടമൊന്നുമില്ല. സങ്കടപ്പെടേണ്ട കാലമൊക്കെ കഴിഞ്ഞിരിക്കുന്നു. ചേട്ടനറിയാമോ കല്ല്യാണരാത്രിയിൽ എനിക്കുണ്ടായ ഇഛാഭംഗം? അനുഭവിച്ചറിയണം. ഊഹിച്ചതു കൊണ്ടാവില്ല. എല്ലാം അറിഞ്ഞുകൊണ്ട് കല്ല്യാണം കഴിച്ചപ്പോൾ തന്നെ ഞാൻ തയ്യാറെടുത്തിരുന്നു. പക്ഷേ എന്റെ തയ്യാറെടുപ്പിനെയൊക്കെ തകിടം മറിച്ചുകൊണ്ടാണ് യാഥാർത്ഥ്യം എന്റെ മുമ്പിൽ പ്രത്യക്ഷപ്പെട്ടത്. ഷർട്ടിട്ടു കണ്ടപ്പോൾ വലിയ കുഴപ്പമില്ലായിരുന്നു. മണിയറയിലെ മങ്ങിയ വെളിച്ചത്തിൽ ഷർട്ടൂരി കണ്ടപ്പോൾ......\nഒരിക്കലെങ്കിലും എന്നെ ഈ കൈകൾ കൊണ്ട് വരിഞ്ഞുമുറുക്കൂ. ബലിഷ്ഠമായ കൈകൾ എങ്ങിനെയുണ്ടെന്നറിയാനുള്ള അവകാശം എനിക്കുണ്ടെന്നു തോന്നുന്നു.\nമലയാള മനോരമ വാര്‍ഷികപ്പതിപ്പ് - 1990


അഞ്ചുവര്‍ഷത്തിനുള്ളില് രാജ്യത്ത് ഐ ടി മേഖലയില് ജോലി ചെയ്യുന്ന 6.4 ലക്ഷം പേര്‍ക്ക് തൊഴില് നഷ്ടമാകുമെന്ന് റിപ്പോര്‍ട്ട്\nJuly 13, 2016 July 13, 2016 Anugraha WebAdmin General, Other News, scrolling_news\nവരുന്ന അഞ്ചുവര്‍ഷത്തിനുള്ളില് രാജ്യത്ത് ഐ ടി മേഖലയില് ജോലി ചെയ്യുന്ന 6.4 ലക്ഷം പേര്‍ക്ക് തൊഴില് നഷ്ടമാകുമെന്ന് റിപ്പോര്‍ട്ട്. തൊഴില് നൈപുണ്യം അത്ര ആവശ്യമില്ലാത്ത മേഖലയില് ഉള്ളവര്‍ക്കായിരിക്കും തൊഴില് നഷ്ടമാകുക. യു എസ് ആസ്ഥാനമായുള്ള എച്ച് എഫ് എസ് എന്ന ഗവേഷണ സ്ഥാപനത്തിന്റേതാണ് കണ്ടെത്തല്.\nഅതേസമയം, ആഗോളവ്യാപകമായി ഐ ടി മേഖലയില് 14 ലക്ഷം പേര് തൊഴില്‍രഹിതരാകും. ഫിലിപ്പെന്‍സ്, യു കെ, യു എസ് തുടങ്ങിയ രാജ്യങ്ങളിലും തൊഴില് നഷ്ടമുണ്ടാകുമെന്നാണ് കണക്കുകള്. ലോകത്താകമാനം ഒമ്പതു ശതമാനം പേരെ ഇത് ബാധിക്കുമെന്നാണ് റിപ്പോര്‍ട്ടുകള്.\nരാജ്യം 67-മത് റിപ്പബ്ലിക്ക് ദിനം ആഘോഷിക്കുന്നു;ടി...\nബധിരാന്ധതയുള്ള കുട്ടികളുടെ വിദഗ്ദ്ധ പരിചരണം-സൗജന്യ ഓണ്‍ലൈന് സെ മിനാറില് പങ്കെടുക്കാം


ആണ്‍സുഹൃത്തായ കൊടങ്ങാവിള സ്വദേശി ജോമോൻ പെണ്‍കുട്ടിയുടെ വീട്ടിലെത്തിയിരുന്നു. ഈ സമയം പെണ്‍കുട്ടിക്ക് പുറമേ സഹോദരി മാത്രമേ വീട്ടിൽ ഉണ്ടായിരുന്നുള്ളു. യുവാവുമായുള്ള വാക്കുതർക്കത്തെ തുടർന്ന് മുറിക്കുള്ളിൽ കയറി കതകടച്ച് പെണ്‍കുട്ടി ആത്മഹത്യയ്ക്ക് ശ്രമിക്കുകയായിരുന്നു; 15 വയസുകാരിയുടെ മരണത്തിൽ ദുരൂഹത ആരോപിച്ചു ബന്ധുക്കൾ - Media Malayalam (മീഡിയ മലയാളം)\nആണ്‍സുഹൃത്തായ കൊടങ്ങാവിള സ്വദേശി ജോമോൻ പെണ്‍കുട്ടിയുടെ വീട്ടിലെത്തിയിരുന്നു. ഈ സമയം പെണ്‍കുട്ടിക്ക് പുറമേ സഹോദരി മാത്രമേ വീട്ടിൽ ഉണ്ടായിരുന്നുള്ളു. യുവാവുമായുള്ള വാക്കുതർക്കത്തെ തുടർന്ന് മുറിക്കുള്ളിൽ കയറി കതകടച്ച് പെണ്‍കുട്ടി ആത്മഹത്യയ്ക്ക് ശ്രമിക്കുകയായിരുന്നു; 15 വയസുകാരിയുടെ മരണത്തിൽ ദുരൂഹത ആരോപിച്ചു ബന്ധുക്കൾ\nതിരുവനന്തപുരം: 15 വയസുകാരിയുടെ മരണത്തിൽ ദുരൂഹത ആരോപിച്ചു ബന്ധുക്കൾ. തിരുവനന്തപുരം നെയ്യാറ്റിൻകര അതിയന്നൂരിൽ ഒന്പതാം ക്ലാസുകാരി മരിച്ച സംഭവത്തിലാണു ബന്ധുക്കൾ ആരോപണവുമായി രംഗത്തെത്തിയിട്ടുള്ളത്.\nവെള്ളിയാഴ്ച ഉച്ചയോടെ പെണ്‍കുട്ടിയുടെ ആണ്‍സുഹൃത്തായ കൊടങ്ങാവിള സ്വദേശി ജോമോൻ പെണ്‍കുട്ടിയുടെ വീട്ടിലെത്തിയിരുന്നു. ഈ സമയം പെണ്‍കുട്ടിക്ക് പുറമേ സഹോദരി മാത്രമേ വീട്ടിൽ ഉണ്ടായിരുന്നുള്ളു. യുവാവുമായുള്ള വാക്കുതർക്കത്തെ തുടർന്ന് മുറിക്കുള്ളിൽ കയറി കതകടച്ച് പെണ്‍കുട്ടി ആത്മഹത്യയ്ക്ക് ശ്രമിക്കുകയായിരുന്നു.\nപെണ്‍കുട്ടിയുടെ സഹോദരിയും, ജോമോനും ചേർന്ന് വാതിൽ തകർത്ത് അകത്ത് പ്രവേശിച്ച് നെയ്യാറ്റിൻകരയിലെ ഒരു സ്വകാര്യ ആശുപത്രിയിൽ എത്തിച്ചെങ്കിലും മരണം സ്ഥിരീകരിച്ചു. ഇതോടെ ജോമോൻ മുങ്ങി. പെണ്‍കുട്ടിയെ ജോമോൻ മർദ്ദിച്ചെന്നാരോപിച്ചു സഹോദരി പോലീസിനു മൊഴി നൽകിയിട്ടുണ്ട്. ആണ്‍സുഹൃത്തിനെതിരേ കേസെടുക്കണമെന്ന് ബന്ധുക്കളും ആവശ്യപ്പെട്ടു.\nപെണ്‍കുട്ടിയുടെ മൃതദേഹം നെയ്യാറ്റിൻകര ജനറൽ ആശുപത്രി മോർച്ചറിയിൽ. ജോമോനായി തെരച്ചിൽ തുടരുകയാണെന്നു നെയ്യാറ്റിൻകര പോലീസ് അറിയിച്ചു.\nRelatives allege mystery over 15-year-old girl’s death\nover 15-year-old girl's death\nRelatives allege mystery\nPrevious articleകസ്റ്റംസിനെതിരെ സിപിഎമ്മിന്‍റെ അവകാശലംഘനനോട്ടിസ്\nNext articleപശു സംരക്ഷണത്തിന്‍റെ ഭാഗമായി ഗോമൂത്രവും ചാണകവും ഉപയോഗിച്ച നിർമിച്ച ഉത്പന്നങ്ങൾ ഉപയോഗിക്കാൻ ജനങ്ങൾ ശീലിക്കണമെന്നു കർണാടക മന്ത്രി പ്രഭു ചൗഹാൻ


ലോക്ക്ഡൗണ് കാലമല്ലേ; മത്സ്യം കിട്ടിയില്ലെങ്കിലും പച്ചമുട്ട കഴിക്കരുത് | uncooked egg problems\nലോക്ക്ഡൗണ് കാലമല്ലേ; മത്സ്യം കിട്ടിയില്ലെങ്കിലും പച്ചമുട്ട കഴിക്കരുത്\nThiruvananthapuram, First Published 3, May 2020, 2:05 PM\nപച്ചമുട്ട കഴിക്കുന്നതിലൂടെ അപകടകരമായ സാല്‍മൊണെല്ല എന്ന ബാക്റ്റീരിയ ശരീരത്തിലെത്താനുള്ള സാധ്യതയുണ്ട്. ഇത് വളരെ ഗുരുതരമായ പ്രശ്‌നമാണെന്ന് നാം തിരിച്ചറിയണം.\nപക്ഷിപ്പനിയുണ്ടായ സമയത്ത് കോഴിയിറച്ചിയും മുട്ടയും കഴിച്ചാല് ആരോഗ്യപ്രശ്‌നമുണ്ടാകുമോ എന്ന ആശങ്കയിലായിരുന്നു എല്ലാവരും. നന്നായി വേവിച്ച മുട്ട അപകടകാരിയല്ലെന്നും നാം തിരിച്ചറിഞ്ഞു. ഇപ്പോള് ലോക്ക്ഡൗണ് കാലത്ത് മീന് കിട്ടാതായതോടെ ആളുകള് ആഴ്ചയില് ഒരു ദിവസമെങ്കിലും കോഴിയിറച്ചി കിട്ടിയാല് മതിയെന്ന നിലപാടിലാണ്. കോഴിക്കടയുടെ മുന്നില് ക്യൂ നില്‍ക്കുന്ന കാഴ്ചയാണ് കാണുന്നത്. ചിലര്‍ക്കെങ്കിലും പച്ചമുട്ട കഴിക്കാന് താല്‍പര്യമുണ്ട്. കൗതുകത്തിനായി പച്ചമുട്ട പൊട്ടിച്ച് കഴിക്കുന്നവരും ഇല്ലാതില്ല. എന്നാല്, ഇതിന് പിന്നിലെ അപകടത്തെക്കുറിച്ച് പലരും മനസിലാക്കുന്നില്ലെന്നതാണ് വസ്തുത.\nപച്ചമുട്ട കഴിക്കുമ്പോള് എന്താണ് സംഭവിക്കുന്നത്?\nവെറ്ററിനറി യൂണിവേഴ്‌സിറ്റിയിലെ അസിസ്റ്റന്റ് പ്രൊഫസറായ ഡോ. ഹരികൃഷ്ണന് ചില വസ്തുതകള് ചൂണ്ടിക്കാട്ടുകയാണ്. 'പച്ചമുട്ട കഴിക്കുമ്പോള് പുഴുങ്ങിയ മുട്ട കഴിക്കുമ്പോള് ലഭിക്കുന്നതിനേക്കാള് പകുതി പ്രോട്ടീന് മാത്രമേ നമ്മുടെ ശരീരത്തിന് ലഭിക്കുന്നുള്ളു. '\nബയോട്ടിന് എന്ന വിറ്റാമിന് ഒരുപാട് ഗുണങ്ങളുണ്ട്. ചര്‍മസംരക്ഷണത്തിനും ശരീരത്തിലെ കൊളസ്‌ട്രോളിന്റെ അളവ് നിയന്ത്രിക്കാനും ഷുഗര് നിയന്ത്രിക്കാനും മുടിയുടെ വളര്‍ച്ചയ്ക്കുമെല്ലാം ബയോട്ടിന് സഹായിക്കുന്നുണ്ട്. മുട്ടയുടെ മഞ്ഞക്കരുവിലാണ് ബയോട്ടിന് കൂടുതലുള്ളത്.\nപച്ച മുട്ടയിൽ കാണപ്പെടുന്ന പ്രോട്ടീൻ ആയ അവിഡിൻ ശരീരത്തിലേക്ക് ലഭിക്കുന്ന ബയോട്ടിൻ എന്ന വിറ്റാമിന്റെ ആഗിരണം തടസ്സപ്പെടുത്തുന്നു. എന്നാല്, മുട്ട വേവിക്കുമ്പോള് അവിഡിന് എന്ന പ്രോട്ടീനിന്റെ ഘടനയില് വ്യത്യാസം വരികയും സ്വാഭാവിക ഗുണം ഇല്ലാതാകുകയും ചെയ്യും. അതുകൊണ്ട് ശരീരത്തില് ബയോട്ടിന്റെ ആഗിരണത്തിന് പ്രശ്‌നമുണ്ടാകുകയില്ല.\n'പച്ചമുട്ട കഴിക്കുന്നതിലൂടെ അപകടകരമായ സാല്‍മൊണെല്ല എന്ന ബാക്റ്റീരിയ ശരീരത്തിലെത്താനുള്ള സാധ്യതയുണ്ട്. ഇത് വളരെ ഗുരുതരമായ പ്രശ്‌നമാണെന്ന് നാം തിരിച്ചറിയണം. കോഴികളുടെ കാഷ്ഠം വഴിയാണ് സാല്‍മൊണെല്ല പുറത്തേക്ക് വരുന്നത്. കടയില് വില്‍പ്പനയ്ക്ക് വെച്ച മുട്ടയില് കാഷ്ഠത്തിന്റെ അംശം വരാനുള്ള സാധ്യതയുണ്ട്. മുട്ടയില് ഏകദേശം 8000 മുതല് 10,000 വരെ സൂക്ഷ്മ സുഷിരങ്ങള് ഉണ്ട്. പച്ചമുട്ട കഴിക്കുമ്പോള് സാല്‍മൊണെല്ല നമ്മുടെ ശരീരത്തില് പ്രവേശിക്കും.' ഡോ.ഹരി വ്യക്തമാക്കുന്നു.\n80000 ആളുകള് ഒരു വര്‍ഷത്തില് സാല്‍മൊണെല്ല ബാക്റ്റീരിയയാല് രോഗബാധിതരാകാറുണ്ടെന്നാണ് കണക്കുകള് പറയുന്നുത്. വയറുവേദനയും വയറിളക്കവുമാണ് ലക്ഷണങ്ങള്. ഷുഗര് രോഗികള്, ഗര്‍ഭിണികള്, കുട്ടികള്, പ്രായമുള്ളവര്, എച്ച്.ഐ.വി രോഗികള് എന്നിവരിലെല്ലാം സാല്‍മൊണെല്ല വളരെയേറെ അപകടമുണ്ടാക്കും.\nപാസ്ചുറൈസ്ഡ് മുട്ട വിദേശങ്ങളില് കിട്ടും. ഏകദേശം ആറു മിനിറ്റോളം 60 ഡിഗ്രി സെല്‍ഷ്യസില് മുട്ട ചൂടാക്കുമ്പോള് പാസ്ചുറൈസ്ഡ് ആയ ഫലം ലഭിക്കുമെന്ന് ഡോ.ഹരി ഓര്‍മപ്പെടുത്തുന്നു.\nവീട്ടിലേക്ക് മുട്ട വാങ്ങിയാല് കാഷ്ഠത്തിന്റെ അംശം ഉണ്ടെങ്കില് കഴുകി വൃത്തിയാക്കി മാത്രമേ ഫ്രിഡ്ജില് സൂക്ഷിക്കാവൂ എന്നും ഇദ്ദേഹം ഓര്‍മിപ്പിക്കുന്നു.\nമുട്ട എത്രകാലം നമുക്ക് സൂക്ഷിക്കാം?\n'7 ദിവസം മുതല് പത്ത് ദിവസം വരെയാണ് സാധാരണ അന്തരീക്ഷത്തില് മുട്ട കേടുകൂടാതിരിക്കുന്നത്. വിദേശങ്ങളില് മുട്ട ഫ്രിഡ്ജില് വെച്ച് മാത്രമേ വില്‍ക്കാവൂ എന്ന് നിഷ്‌കര്‍ഷിക്കുന്നുണ്ട്. ഫ്രിഡിജില് നാല് ആഴ്ച കേടുകൂടാതെ സൂക്ഷിക്കാവുന്നതാണ്. എപ്പോള് മുട്ട വാങ്ങിയാലും നന്നായി കഴുകി വൃത്തിയാക്കിയ ശേഷം മാത്രം ഉപയോഗിക്കുക എന്നതാണ് ആരോഗ്യത്തിന് നല്ലത്. അതുപോലെ പച്ചമുട്ടയോ പകുതി വേവിച്ച മുട്ടയോ ഒരിക്കലും കുഞ്ഞുങ്ങള്‍ക്ക് നല്‍കി പ്രോത്സാഹിപ്പിക്കരുത്.' ഡോ.ഹരി പറയുന്നു.\nശ്രദ്ധിക്കാം ഇറച്ചി കഴിക്കുമ്പോള്\nഫുഡ് സേഫ്റ്റി ആന്റ് സ്റ്റാന്‍ഡേര്‍ഡ് അതോറിറ്റി ഓഫ് ഇന്ത്യയുടെ നിര്‍ദേശപ്രകാരം ആന്റിബയോട്ടിക്കുകളുടെ അംശം ഇല്ലാത്ത കോഴിയിറച്ചിയേ വില്‍ക്കാവൂ എന്നതാണ് വാസ്തവം. ആന്റിബയോട്ടിക്കുകള് കോഴികളുടെ ഭക്ഷണത്തില് ചേര്‍ക്കുന്നുണ്ടെങ്കില് വെറ്ററിനറി ഡോക്ടറുടെ നിര്‍ദേശം അത്യാവശ്യമാണ്. മനുഷ്യര്‍ക്ക് നല്‍കുന്ന ആന്റിബയോട്ടിക്കുകള് കോഴികള്‍ക്ക് നല്‍കരുത്.\nനമുക്ക് കിട്ടുന്ന ഇറച്ചി ആന്റിബയോട്ടിക് നല്‍കി ഒരാഴ്ചയ്ക്ക് ശേഷം വില്‍പ്പനയ്‌ക്കെത്തിച്ച കോഴിയാണെന്ന് മനസിലാക്കാനുള്ള സംവിധാനമൊന്നും സാധാരണക്കാര്‍ക്കില്ല. ബ്രോയിലര് കോഴികള്‍ക്ക് ആദ്യത്തെ നാലോ അഞ്ചോ ദിവസം വരെ ഗ്ലൂക്കോസും ജീവകങ്ങളും നല്‍കാറുണ്ട്. അസുഖം ബാധിക്കാന് ഏറ്റവും സാധ്യതയുള്ള പ്രായമായതിനാല് കോഴിക്കുഞ്ഞുങ്ങള്‍ക്ക് വളരെ ചെറിയ തോതില് ആന്റിബയോട്ടിക്കുകള് നല്‍കുന്നത് അപകടകരമല്ലെന്ന് വിശ്വസിക്കാം.\nLast Updated 3, May 2020, 3:11 PM


ബിജെപിയില് വ്യത്യസ്ത സ്വരങ്ങള്: മോഡി - Janayugom Online\nബിജെപിയില് വ്യത്യസ്ത സ്വരങ്ങള്: മോഡി\nBy: Web Desk | Saturday 28 October 2017 7:01 PM IST\nനരേന്ദ്ര മോഡിയും അമിത് ഷായും പാർട്ടി ആസ്ഥാനത്തു ദീപാവലി മിലന് എത്തിയപ്പോൾ\nന്യൂഡല്‍ഹി: ബിജെപി വ്യത്യസ്ത സ്വരങ്ങളില് സംസാരിക്കുന്നുവെന്ന് പ്രധാനമന്ത്രി നരേന്ദ്രമോഡി.\nപാര്‍ട്ടി ആസ്ഥാനത്ത് ദീപാവലി സമ്മേളനത്തില് സംസാരിക്കുകയായിരുന്നു അദ്ദേഹം. ബിജെപിയുടെ മുന് രൂപമായ ജനസംഘത്തിലാണ് താന് ചേര്‍ന്നതെന്നും അന്ന് ‘വാക്കുകള് വ്യത്യസ്തമായാലും, കേന്ദ്ര നേതൃത്വം മുതല് താഴേക്കിടയിലുള്ളവര് വരെ ഒരേ കാഴ്ച്ചപ്പാടുകള് പുലര്‍ത്തിയിരുന്നുവെന്നും’ മോഡി പറഞ്ഞു.\nപാര്‍ട്ടി വളര്‍ന്നതോടെ ‘ഈ താത്വിക ഐക്യം’ ഇല്ലാതായിരിക്കുന്നു. തീവ്രമായ പരിശീലനവും ആശയ വിനിമയവും വഴി ഇതിനി ഉണ്ടാക്കിയെടുക്കാനും കഴിയില്ല.\nതാജ്മഹല് ഇന്ത്യാ ചരിത്രത്തിലെ കറുത്ത അധ്യായമാണെന്ന ബിജെപി എംഎല്‍എ സംഗീത് സോമിന്റെ വിവാദ പ്രസ്താവനയ്ക്ക് തൊട്ടുപിന്നാലെയാണ് മോഡിയുടെ പരാമര്‍ശം. യുപി മുഖ്യമന്ത്രി യോഗി ആദിത്യനാഥ് തിടുക്കത്തില് ഈ ചരിത്ര സ്മാരകം സന്ദര്‍ശിക്കുകയും ചെയ്തിരുന്നു. മന്ത്രിമാരുടെ അഴിമതി അന്വേഷിക്കുന്നതിനെ നിയന്ത്രിക്കുന്ന രാജസ്ഥാന് മുഖ്യമന്ത്രി വസുന്ധര രാജെയുടെ ക്രിമിനല് നിയമം (രാജസ്ഥാന് ഭേദഗതി) ബിജെപിയ്ക്ക് ഉള്ളില്‍ത്തന്നെ എതിര്‍പ്പുകള് ക്ഷണിച്ചുവരുത്തിയിട്ടുണ്ട്.\nരാഷ്ട്രീയപാര്‍ട്ടികളുടെ ആഭ്യന്തര ജനാധിപത്യത്തെക്കുറിച്ച് ചര്‍ച്ച ഉണ്ടാകണമെന്നും ഇത് രാജ്യത്തിന്റെ ജനാധിപത്യത്തിന് അത്യന്താപേക്ഷിതമാണെന്നും മോഡി പറഞ്ഞു. രാഷ്ട്രീയ പാര്‍ട്ടികള്‍ക്ക് ലഭിക്കുന്ന സംഭാവനകളെക്കുറിച്ച് ചര്‍ച്ച ഉണ്ടാകുന്നുണ്ട്. എന്നാല് മൂല്യങ്ങളും തത്വശാസ്ത്രവും ആഭ്യന്തര ജനാധിപത്യവും ചര്‍ച്ചയാകുന്നില്ല.\nഎതിര്‍പാര്‍ട്ടികളെ പേരെടുത്ത് പരാമര്‍ശിച്ചില്ലെങ്കിലും കോണ്‍ഗ്രസ് അദ്ധ്യക്ഷ സ്ഥാനത്തേയ്ക് രാഹുല് ഗാന്ധി തെരഞ്ഞെടുക്കപ്പെടുന്നതിന്റെ പശ്ചാത്തലത്തിലാണ് മോഡിയുടെ അഭിപ്രായപ്രകടനം. കോണ്‍ഗ്രസില് കുടുംബവാഴ്ചയാണെന്ന് ബിജെപി നിരന്തരം ആരോപിച്ച് വരുന്നു.\nതുടര്‍ന്ന് മാധ്യമപ്രവര്‍ത്തകരുമായി നടത്തിയ ഹ്രസ്വ കൂടിക്കാഴ്ചയില്, ഗുജറാത്ത് തെരഞ്ഞെടുപ്പിനെ സംബന്ധിച്ച ചോദ്യത്തിന് ‘പരമസുഖം’ എന്ന് മാത്രം മോഡി മറുപടി നല്‍കി.\nയുവമോര്‍ച്ച അക്രമം: അക്രമത്തിനെതിരെ ഇന്ന് മണ്ഡലം കേന്ദ്രങ്ങളില് എഐവൈഎഫ് പ്രതിഷേധം\nറഫാലില് മോഡി കുറ്റക്കാരൻ: ഷൂരി, സിന്‍ഹ,ഭൂഷണ്


മലയാളസാഹിത്യത്തിലെ ജനപ്രിയ എഴുത്തുകാരനായിരുന്നു മുട്ടത്തുവര്‍ക്കി. മദ്ധ്യകേരളത്തിലെ സാധാരണക്കാരായ ജനങ്ങളുടെ ജീവിതത്തെ അവലംബിച്ച് സാഹിത്യരചന നടത്തിയിരുന്ന മുട്ടത്തു വര്‍ക്കിയാണ് മലയാളസാഹിത്യത്തെ ജനകീയവല്‍ക്കരിച്ചത്. സാഹിത്യ ലോകത്തിലേക്ക് മലയാളികളെ നയിച്ച ആദ്യപടി മുട്ടത്തുവര്‍ക്കിയാണെന്നും മുട്ടത്തു വര്‍ക്കിയെ വായിച്ചതിന് ശേഷമാണ് മലയാളി തകഴിയിലേക്കെത്തിയതെന്നും എന്.വി. കൃഷ്ണവാര്യര് അഭിപ്രായപ്പെട്ടിട്ടുണ്ട്. ‘മലയാളിക്ക് വായനയുടെ വാതായനങ്ങള് തുറന്നിട്ട അനശ്വരപ്രതിഭയാണ് മുട്ടത്തു വര്‍ക്കി’ എന്ന് കേസരി ബാലകൃഷ്ണപിള്ള അഭിപ്രായപ്പെട്ടിട്ടുണ്ട്.\nതാനെഴുതുന്നതു മുഴുവന് പൈങ്കിളികളാണെന്ന് തുറന്നു പറയാന് അദ്ദേഹം മടികാണിച്ചിരുന്നില്ല. തുഞ്ചന് പറമ്പിലെ തത്തയുടെ പാരമ്പര്യമാണ് തന്നെ നയിക്കുന്നതെന്നും പൈങ്കിളികള് കെട്ടിപ്പൊക്കിയ സാമ്രാജ്യത്തില് കാലന് കോഴിക്കും മൂങ്ങയ്ക്കും സ്ഥാനമില്ലെന്നും വിളിച്ചുപറയാനും ധൈര്യം കാട്ടിയ എഴുത്തുകാരനായിരുന്നു അദ്ദേഹം. കോട്ടയം ജില്ലയിലെ ചങ്ങനാശ്ശേരിയില് ചെത്തിപ്പുഴയില് മുട്ടത്തു മത്തായിയുടേയും അന്നമ്മയുടേയും ഒന്‍പതു മക്കളില് നാലാമനായി 1915 ഏപ്രില് 28നായിരുന്നു അദ്ദേഹത്തിന്റെ ജനനം.\nചങ്ങനാശ്ശേരി എസ്.ബി. കോളേജില് നിന്നു സാമ്പത്തിക ശാസ്ത്രത്തില് ബിരുദം നേടിയ ശേഷം ചങ്ങനാശ്ശേരി എസ്.ബി. ഹൈസ്‌കൂളില് അദ്ധ്യാപകനായി ഔദ്യോഗിക ജീവിതം ആരംഭിച്ചു. പിന്നീട് അദ്ധ്യാപകവൃത്തികൊണ്ട് കുടുംബം പുലര്‍ത്താന് കഴിയില്ല എന്നു വന്നപ്പോള് അല്പംകൂടി ഭേദപ്പെട്ട ശമ്പളം പ്രതീക്ഷിച്ച് കൂടിക്കലിലെ തടിഫാക്ടറിയില് കണക്കെഴുത്തുകാരനായി. കുറച്ചു നാള് എം.പി.പോളിന്റെ ട്യൂട്ടോറിയലില് പഠിപ്പിച്ചു. പിന്നീട് എം.പി. പോളിനോടൊത്ത് സഹപത്രാധിപരായി ദീപികയില് ജോലിചെയ്തു. 1950 മുതല് 1976 വരെ അദ്ദേഹം ദീപികയുടെ പത്രാധിപ സമിതിയില് ഉണ്ടായിരുന്നു. പത്രത്തിലെ ‘നേരും നേരമ്പോക്കും’ എന്ന പംക്തി എഴുതിയിരുന്നത് അദ്ദേഹമായിരുന്നു.\nമത്മാഞ്ജലി എന്ന ഖണ്ഡകാവ്യമാണ് പ്രസിദ്ധീകരിക്കപ്പെട്ട ആദ്യകൃതി. അതിനു അവതാരിക എഴുതിയ എം.പി. പോള് ആണ് വര്‍ക്കിയെ ഗദ്യമേഖലയിലേക്ക് തിരിച്ചു വിട്ടത്. 81 നോവലുകള്, 16 ചെറുകഥാ സമാഹാരങ്ങള്, 12 നാടകങ്ങള്, 17 വിവര്‍ത്തനകൃതികള്,5ജീവചരിത്രങ്ങള് എന്നിവയടക്കം ഇരുന്നൂറോളം കൃതികള് എഴുതി. മധ്യകേരളത്തിലെ സാധാരണക്കാരുടെ ജീവിതം ഹൃദയാവര്‍ജ്ജകമായി ആവിഷ്‌കരിച്ചു മുട്ടത്തു വര്‍ക്കി. ഒരു കാലഘട്ടത്തിലെ മധ്യകേരളത്തിലെ ക്രിസ്ത്യാനിയുടെ ജീവിതം സുന്ദരമായ ഭാഷയില് ആവിഷ്‌കരിച്ച എഴുത്തുകാരനായിരുന്നു മുട്ടത്തുവര്‍ക്കി.\nമുട്ടത്തുവര്‍ക്കിയുടെ 26 നോവലുകള് ചലച്ചിത്രങ്ങളായിട്ടുണ്ട്. എല്ലാം തന്നെ തിയേറ്ററുകള് നിറഞ്ഞോടിയ ചിത്രങ്ങളായിരുന്നു. സത്യന് അഭിനയിച്ച കരകാണാക്കടലും പാടാത്ത പൈങ്കിളിയും പ്രേം നസീര് അഭിനയിച്ച ഇണപ്രാവുകള്, വെളുത്ത കത്രീന, ലോറാ നീ എവിടെ?, പ്രിയമുള്ള സോഫിയ, അഴകുള്ള സെലീന, തുടങ്ങിയവയെല്ലാം വന് വിജയമായിരുന്നു. 1989 മേയ് 28നു മുട്ടത്തു വര്‍ക്കി അന്തരിച്ചു.\nAuthor Of The Week-പി.കുഞ്ഞിരാമന് നായര്\n‘പടിഞ്ഞാറെ കൊല്ലം ചോരക്കാലം’; കഥ വന്ന വഴിയെപ്പറ്റി കഥാകൃത്ത്


കടലും മീനും ദോശയും കടന്ന് കേരളത്തിലെ രാജ്യങ്ങളെക്കുറിച്ച് കുഞ്ഞു മാത്തുക്കുട്ടിയുടെ പ്രസംഗം;വീഡിയോ കാണാം! - metromatinee.com Lifestyle Entertainment & Sports\nകടലും മീനും ദോശയും കടന്ന് കേരളത്തിലെ രാജ്യങ്ങളെക്കുറിച്ച് കുഞ്ഞു മാത്തുക്കുട്ടിയുടെ പ്രസംഗം;വീഡിയോ കാണാം!\nകേരളത്തെകുറിച്ച ഒരു യു.കെ.ജികാരൻ പറയുന്ന രസകരമായ വാചകങ്ങളുടെ വീഡിയോയാണ് ഇപ്പോൾ സമൂഹ്യമാധ്യമങ്ങളില് വൈറലാകുന്നത്. അന്ന പൊയിട്രീ ജോസ് ആണ് ഫെയ്സ്ബുക്ക് അക്കൌണ്ടിലൂടെ മാത്തുക്കുട്ടിയുടെ വീഡിയോ പങ്കു വെച്ചത്.’കേരളത്തില് രാജ്യങ്ങള് മാത്രമേ ഉണ്ടാകുകയുള്ളു” യു.കെ.ജിക്കാരന് മാത്തുക്കുട്ടി കേരളത്തെക്കുറിച്ച് ‘തള്ളുന്നത്’ ഇങ്ങനെയാണ്.\nകടലും മീനും ദോശയുമൊക്കെ കടന്ന് കേരളത്തിലെ രാജ്യങ്ങളെക്കുറിച്ച് വരെ പറഞ്ഞുകൊണ്ടാണ് കുഞ്ഞ് മാത്തുക്കുട്ടി കേരളത്തെയൊന്നാകെ ചിരിപ്പിച്ചത്. വളരെ സീരിയസായിട്ടാണ് ഈ കുട്ടിക്കുറുമ്ബന്റെ പ്രസംഗം. കേരളത്തെക്കുറിച്ച് പറഞ്ഞു തുടങ്ങിയെങ്കിലും ഇടയില് പല കാര്യങ്ങളിലേക്കും മാത്തുക്കുട്ടി കടന്നുകയറുന്നുണ്ട്. ഇടക്ക് അധ്യാപിക കേരളത്തെക്കുറിച്ച് പറയൂ എന്ന് പറയുമ്ബോള് തിരികെ കേരളത്തിലേക്ക് മാത്തുക്കുട്ടി മടങ്ങിവരുന്നുമുണ്ട്.മാത്തുക്കുട്ടിയുടെ പ്രസംഗം കാണാം.\nദോശയെക്കുറിച്ചും മറ്റുമുള്ള രസികന് കമന്‍റും ഫെയ്സ്ബുക്ക് പോസ്റ്റിനു താഴെയായി വരുന്നുണ്ട്. നിരവധി ലൈക്കുകളും ഷെയറുകളും ലഭിച്ച വീഡിയോ ഇതിനോടകം ആയിരത്തിലധികം ആളുകള് കണ്ടുകഴിഞ്ഞു.ഇപ്പോൾ സോഷ്യൽ മീഡിയയിൽ വയറലായിക്കൊണ്ടിരിക്കുന്ന വീഡിയോയ്ക്കായി തിരച്ചിലാണ് ആളുകൾ.എന്തായാലും എപ്പോൾ സോഷ്യൽ മീഡിയ.\nവീണ്ടുംസോഷ്യൽ മീഡിയയെ വിസ്മയിപ്പിച്ച് മമ്മുട്ടി;കിടിലൻ ലുക്ക് ഏറ്റെടുത്ത് ആരാധകർ!


ആരോഗ്യ പ്രവർത്തകർക്ക് കൊവിഡ് Archives | Metro Journal Online\nസംസ്ഥാനത്ത് 24 മണിക്കൂറിനിടെ പരിശോധിച്ചത് 56,453 സാമ്പിളുകൾ; 46 ആരോഗ്യ പ്രവർത്തകർക്കും കോവിഡ്\n15th December 2020 MJ Desk ആരോഗ്യ പ്രവർത്തകർക്ക് കൊവിഡ്\nകഴിഞ്ഞ 24 മണിക്കൂറിനിടെ 56,453 സാമ്പിളുകളാണ് പരിശോധിച്ചത്. ടെസ്റ്റ് പോസിറ്റിവിറ്റി നിരക്ക് 9.24 ആണ്. റുട്ടീൻ സാമ്പിൾ, സെന്റിനൽ സാമ്പിൾ, സിബി നാറ്റ്, ട്രൂനാറ്റ്, പി.ഒ.സി.ടി. പി.സി.ആർ.,\nസംസ്ഥാനത്ത് 24 മണിക്കൂറിനിടെ പരിശോധിച്ചത് 53,508 സാമ്പിളുകൾ; 44 ആരോഗ്യ പ്രവർത്തകർക്കും കോവിഡ്\n11th December 2020 MJ Desk ആരോഗ്യ പ്രവർത്തകർക്ക് കൊവിഡ്\nകഴിഞ്ഞ 24 മണിക്കൂറിനിടെ 53,508 സാമ്പിളുകളാണ് പരിശോധിച്ചത്. ടെസ്റ്റ് പോസിറ്റിവിറ്റി നിരക്ക് 8.68 ആണ്. റുട്ടീൻ സാമ്പിൾ, സെന്റിനൽ സാമ്പിൾ, സിബി നാറ്റ്, ട്രൂനാറ്റ്, പി.ഒ.സി.ടി. പി.സി.ആർ.,\nസംസ്ഥാനത്ത് കഴിഞ്ഞ 24 മണിക്കൂറിനിടെ 57,456 സാമ്പിളുകളാണ് പരിശോധിച്ചത്. ടെസ്റ്റ് പോസിറ്റിവിറ്റി നിരക്ക് 9.95 ആണ്. റുട്ടീന് സാമ്പിള്, സെന്റിനല് സാമ്പിള്, സിബി നാറ്റ്, ട്രൂനാറ്റ്, പി.ഒ.സി.ടി.\nസംസ്ഥാനത്ത് കഴിഞ്ഞ 24 മണിക്കൂറിനിടെ 56,993 സാമ്പിളുകളാണ് പരിശോധിച്ചത്. ടെസ്റ്റ് പോസിറ്റിവിറ്റി നിരക്ക് 11.08 ആണ്. റുട്ടീൻ സാമ്പിൾ, സെന്റിനൽ സാമ്പിൾ, സിബി നാറ്റ്, ട്രൂനാറ്റ്, പി.ഒ.സി.ടി. പി.സി.ആർ., ആർ.ടി.\n30th November 2020 MJ Desk ആരോഗ്യ പ്രവർത്തകർക്ക് കൊവിഡ്\nസംസ്ഥാനത്ത് കഴിഞ്ഞ 24 മണിക്കൂറിനിടെ 34,689 സാമ്പിളുകളാണ് പരിശോധിച്ചത്. ടെസ്റ്റ് പോസിറ്റിവിറ്റി നിരക്ക് 9.75 ആണ്. റുട്ടീൻ സാമ്പിൾ, സെന്റിനൽ സാമ്പിൾ, സിബി നാറ്റ്, ട്രൂനാറ്റ്, പി.ഒ.സി.ടി. പി.സി.ആർ., ആർ.ടി.\nസംസ്ഥാനത്ത് കഴിഞ്ഞ 24 മണിക്കൂറിനിടെ 49,775 സാമ്പിളുകളാണ് പരിശോധിച്ചത്. ടെസ്റ്റ് പോസിറ്റിവിറ്റി നിരക്ക് 11.34 ആണ്. റുട്ടീൻ സാമ്പിൾ, സെന്റിനൽ സാമ്പിൾ, സിബി നാറ്റ്, ട്രൂനാറ്റ്, പി.ഒ.സി.ടി.\n28th November 2020 MJ Desk ആരോഗ്യ പ്രവർത്തകർക്ക് കൊവിഡ്\nസംസ്ഥാനത്ത് കഴിഞ്ഞ 24 മണിക്കൂറിനിടെ 63,983 സാമ്പിളുകളാണ് പരിശോധിച്ചത്. ടെസ്റ്റ് പോസിറ്റിവിറ്റി നിരക്ക് 9.77 ആണ്. റുട്ടീൻ സാമ്പിൾ, സെന്റിനൽ സാമ്പിൾ, സിബി നാറ്റ്, ട്രൂനാറ്റ്, പി.ഒ.സി.ടി.\nസംസ്ഥാനത്ത് 24 മണിക്കൂറിനിടെ പരിശോധിച്ചത് 39,108 സാമ്പിളുകൾ; 49 ആരോഗ്യ പ്രവർത്തകർക്കും കോവിഡ്\n27th November 2020 MJ Desk ആരോഗ്യ പ്രവർത്തകർക്ക് കൊവിഡ്\nസംസ്ഥാനത്ത് കഴിഞ്ഞ 24 മണിക്കൂറിനിടെ 39,108 സാമ്പിളുകളാണ് പരിശോധിച്ചത്. ടെസ്റ്റ് പോസിറ്റിവിറ്റി നിരക്ക് 10.14 ആണ്. റുട്ടീൻ സാമ്പിൾ, സെന്റിനൽ സാമ്പിൾ, സിബി നാറ്റ്, ട്രൂനാറ്റ്, പി.ഒ.സി.ടി.\n26th November 2020 MJ Desk ആരോഗ്യ പ്രവർത്തകർക്ക് കൊവിഡ്\nസംസ്ഥാനത്ത് കഴിഞ്ഞ 24 മണിക്കൂറിനിടെ 55,996 സാമ്പിളുകളാണ് പരിശോധിച്ചത്. ടെസ്റ്റ് പോസിറ്റിവിറ്റി നിരക്ക് 9.60 ആണ്. റുട്ടീൻ സാമ്പിൾ, സെന്റിനൽ സാമ്പിൾ, സിബി നാറ്റ്, ട്രൂനാറ്റ്, പി.ഒ.സി.ടി.\nസംസ്ഥാനത്ത് കഴിഞ്ഞ 24 മണിക്കൂറിനിടെ 66,042 സാമ്പിളുകളാണ് പരിശോധിച്ചത്. ടെസ്റ്റ് പോസിറ്റിവിറ്റി നിരക്ക് 9.83 ആണ്. റുട്ടീന് സാമ്പിള്, സെന്റിനല് സാമ്പിള്, സിബി നാറ്റ്, ട്രൂനാറ്റ്, പി.ഒ.സി.ടി.\n24th November 2020 MJ Desk ആരോഗ്യ പ്രവർത്തകർക്ക് കൊവിഡ്\nസംസ്ഥാനത്ത് കഴിഞ്ഞ 24 മണിക്കൂറിനിടെ 59,983 സാമ്പിളുകളാണ് പരിശോധിച്ചത്. ടെസ്റ്റ് പോസിറ്റിവിറ്റി നിരക്ക് 9.04 ആണ്. റുട്ടീന് സാമ്പിള്, സെന്റിനല് സാമ്പിള്, സിബി നാറ്റ്, ട്രൂനാറ്റ്, പി.ഒ.സി.ടി.\n23rd November 2020 MJ Desk ആരോഗ്യ പ്രവർത്തകർക്ക് കൊവിഡ്\nസംസ്ഥാനത്ത് കഴിഞ്ഞ 24 മണിക്കൂറിനിടെ 35,659 സാമ്പിളുകളാണ് പരിശോധിച്ചത്. ടെസ്റ്റ് പോസിറ്റിവിറ്റി നിരക്ക് 10.54 ആണ്. റുട്ടീൻ സാമ്പിൾ, സെന്റിനൽ സാമ്പിൾ, സിബി നാറ്റ്, ട്രൂനാറ്റ്, പി.ഒ.സി.ടി.\nസംസ്ഥാനത്ത് കഴിഞ്ഞ 24 മണിക്കൂറിനിടെ 48,015 സാമ്പിളുകളാണ് പരിശോധിച്ചത്. ടെസ്റ്റ് പോസിറ്റിവിറ്റി നിരക്ക് 10.94 ആണ്. റുട്ടീൻ സാമ്പിൾ, സെന്റിനൽ സാമ്പിൾ, സിബി നാറ്റ്, ട്രൂനാറ്റ്, പി.ഒ.സി.ടി.\nസംസ്ഥാനത്ത് കഴിഞ്ഞ 24 മണിക്കൂറിനിടെ 60,365 സാമ്പിളുകളാണ് പരിശോധിച്ചത്. ടെസ്റ്റ് പോസിറ്റിവിറ്റി നിരക്ക് 9.98 ആണ്. റുട്ടീന് സാമ്പിള്, എയര്‍പോര്‍ട്ട് സര്‍വയിലന്‍സ്, പൂള്‍ഡ് സെന്റിനല്, സിബി നാറ്റ്,\n19th November 2020 MJ Desk ആരോഗ്യ പ്രവർത്തകർക്ക് കൊവിഡ്\nസംസ്ഥാനത്ത് കഴിഞ്ഞ 24 മണിക്കൂറിനിടെ 67,017 സാമ്പിളുകളാണ് പരിശോധിച്ചത്. ടെസ്റ്റ് പോസിറ്റിവിറ്റി നിരക്ക് 8.54 ആണ്. റുട്ടീൻ സാമ്പിൾ, എയർപോർട്ട് സർവയിലൻസ്, പൂൾഡ് സെന്റിനൽ, സിബി നാറ്റ്,\nസംസ്ഥനത്ത് 24 മണിക്കൂറിനിടെ പരിശോധിച്ചത് 56,157 സാമ്പിളുകൾ; 64 ആരോഗ്യ പ്രവർത്തകർക്കും കോവിഡ്\n17th November 2020 MJ Desk ആരോഗ്യ പ്രവർത്തകർക്ക് കൊവിഡ്\nസംസ്ഥാനത്ത് കഴിഞ്ഞ 24 മണിക്കൂറിനിടെ 56,157 സാമ്പിളുകളാണ് പരിശോധിച്ചത്. ടെസ്റ്റ് പോസിറ്റിവിറ്റി നിരക്ക് 10.31 ആണ്. റുട്ടീൻ സാമ്പിൾ, എയർപോർട്ട് സർവയിലൻസ്, പൂൾഡ് സെന്റിനൽ, സിബി നാറ്റ്,\nസംസ്ഥാനത്ത് കഴിഞ്ഞ 24 മണിക്കൂറിനിടെ 58,221 സാമ്പിളുകളാണ് പരിശോധിച്ചത്. ടെസ്റ്റ് പോസിറ്റിവിറ്റി നിരക്ക് 9.97 ആണ്. റുട്ടീൻ സാമ്പിൾ, എയർപോർട്ട് സർവയിലൻസ്, പൂൾഡ് സെന്റിനൽ, സിബി നാറ്റ്,\nമാസങ്ങൾക്ക് ശേഷം മാര്‍ച്ച് 15 മുതല് കോടതിയില് നേരിട്ട് ഹാജരാകാമെന്ന് സുപ്രീം കോടതി. ലോക്‌ഡൗണിനെ തുടര്‍ന്ന് നിലവില് വന്ന പ്രത്യക നടപടി ക്രമത്തില് (standared operating procedure


Celebrity Marriages in 2018 - Malayalam Filmibeat\n| Updated: Saturday, December 1, 2018, 12:32 [IST]\nതാരവിവാഹങ്ങള് എന്നും വാര്‍ത്തകളില് നിറഞ്ഞുനില്‍ക്കാറുണ്ട്. താരങ്ങളുടെ സ്വകാര്യ ജീവിതത്തെക്കുറിച്ച് അറിയാനും പ്രേക്ഷകര്‍ക്ക് ആകാംക്ഷയാണ്. സിനിമാലോകവും ആരാധകരും ഒരുപോലെ കൊണ്ടാടിയ ഒട്ടനവധി താരവിവാഹങ്ങളുണ്ട്. സോഷ്യല് മീഡിയയിലൂടെ വിവാഹ ചിത്രങ്ങളും വീഡിയോയുമൊക്കെ ക്ഷണനേരം കൊണ്ടാണ് വൈറലായി മാറുന്നത്. വര്‍ഷങ്ങള് നീണ്ടുനിന്ന പ്രണയത്തിന് ശേഷം വിവാഹിതരായവര് പോലും ഇടയ്ക്ക് വെച്ച് വേര്‍പിരിയുന്നത് സ്വഭാവികമായ കാര്യമായി മാറിയിട്ടുണ്ട് ഇപ്പോള്. സ്‌ക്രീനിലെ മികച്ച കെമിസ്ട്രി ജീവിതത്തിലും ആവര്‍ത്തിച്ച് മുന്നേറുന്നവരും കുറവല്ല. മറ്റൊരു വര്‍ഷം കൂടി അവസാനിക്കാന് പോവുകയാണ്. 2019 പടിവാതില്‍ക്കലെത്തി നില്‍ക്കുകയാണ്.\nസിനിമാലോകവും ആരാധകരും ഒരുപോലെ കൊണ്ടാടിയ നിരവധി താരവിവാഹങ്ങള്‍ക്ക് കൂടിയാണ് 2018 സാക്ഷ്യം വഹിച്ചത്. കുഞ്ഞതിഥികളുടെ വരവും സിനിമയിലേക്കുള്ള തിരിച്ചുവരവുമൊക്കെയായാണ് ചിലരൊക്കെ ഞെട്ടിച്ചത്. സ്‌ക്രീനിലെ മികച്ച കെമിസ്ട്രി ജീവിതത്തിലും ആവര്‍ത്തിച്ച് മുന്നേറുന്നവരും വിവാഹത്തിന് ശേഷവും സജീവമായി അഭിനയിക്കുകയുമൊക്കെ ചെയ്യുന്നുമുണ്ട്. ബാലതാരങ്ങളായി പ്രേക്ഷകരെ അമ്പരപ്പിച്ചവരും ഈ വര്‍ഷം വിവാഹ ജീവിതത്തിലേക്ക് പ്രവേശിച്ചിരുന്നു. 2018ലെ പ്രധാന താരവിവാഹങ്ങളെക്കുറിച്ച് കൂടുതലറിയാന് തുടര്‍ന്നുവായിക്കൂ.\nഐമ സെബാസ്റ്റ്യന്റെ വിവാഹം\nജിബു ജേക്കബ് ചിത്രമായ മുന്തിരിവള്ളികളില് മോഹന്‍ലാലിന്റെയും മീനയുടെയും മകളായെത്തിയ ഐമ വിവാഹം ചെയ്തത് ഈ ചിത്രത്തിന്റെ നിര്‍മ്മാതാവായ സോഫിയ പോളിന്റെ മകനായ കെവിനെയാണ്. ജേക്കബിന്റെ സ്വര്‍ഗരാജ്യത്തില് നിവിന് പോളിയുടെ സഹോദരിയായെത്തിയതും ഐമയായിരുന്നു. ബിജു മേനോന് ചിത്രമായ പടയോട്ടത്തിലും താരം വേഷമിട്ടിരുന്നു. ജനുവരിയിലായിരുന്നു ഐമയും കെവിനും വിവാഹിതരായത്.\nഭാവനയെ നവീന് സ്വന്തമാക്കി\nകമല് സംവിധാനം ചെയ്ത നമ്മളിലൂടെ വെള്ളിത്തിരയിലേക്കെത്തിയ കാര്‍ത്തികയെന്ന ഭാവനയുടെ വിവാഹവും ഈ വര്‍ഷം ആദ്യമായിരുന്നു. കന്നഡ സിനിമയായ റോമിയോയുടെ സെറ്റില് വെച്ചാണ് നിര്‍മ്മാതാവായ നവീനുമായി താരം പരിചയത്തിലായത്. ആ സൗഹൃദം പ്രണയമായി മാറുകയും പിന്നീട് വിവാഹത്തിലേക്ക് എത്തുകയുമായിരുന്നു. വിവാഹ ശേഷം സിനിമ ഉപേക്ഷിച്ച് വീട്ടിലിരിക്കാന് താല്‍പര്യമില്ലെന്ന് ഇരുവരും വ്യക്തമാക്കിയിരുന്നു. സിനിമാലോകം ഒന്നടങ്കം ഭാവനയെ അനുഗ്രഹിക്കാനെത്തിയിരുന്നു.\nദിവ്യ ഉണ്ണിയും അരുണും തമ്മിലുള്ള വിവാഹം\nവിവാഹത്തോടെ സിനിമയില് നിന്നും ബൈ പറഞ്ഞുപോയ ദിവ്യ ഉണ്ണിയുടെ തിരിച്ചുവരവിനായി ഇന്നും ആരാധകര് കാത്തിരിക്കുന്നുണ്ട്. സോഷ്യല് മീഡിയയില് ഏറെ സജീവമായ താരം വിശേഷങ്ങള് കൃത്യമായി പങ്കുവെക്കാറുണ്ട്. സുധീര് മേനോനുമായുള്ള വിവാഹം വേര്‍പെടുത്തിയ താരം അടുത്തിടെയായിരുന്നു അരുണ്‍കുമാര് മണികണ്ഠന്റെ ജീവിതസഖിയായത്. അമേരിക്കയില് വെച്ച് നടന്ന ചടങ്ങിന്റെ ചിത്രങ്ങളും വീഡിയോയുമൊക്കെ സോഷ്യല് മീഡിയയിലൂടെ വൈറലായിരുന്നു.\nഒരുകാലത്ത് മലയാള സിനിമയില് നിറഞ്ഞുനിന്ന അഭിനേത്രികളിലൊരാളായ മാതുവും ഈ വര്‍ഷമാണ് വീണ്ടും വിവാഹിതയായത്. ദിവ്യ ഉണ്ണിക്ക് പിന്നാലെയായാണ് താരവും വിവാഹിതയായത്. മമ്മൂട്ടി ചിത്രമായ അമരത്തിലെ അസാമാന്യ പ്രകടനത്തിലൂടെയാണ് ഈ നടി പ്രേക്ഷക മനസ്സില് ഇടം നേടിയെടുത്തത്. പിന്നീട് നായികയായി അരങ്ങേറിയിരുന്നു ഈ താരം.\nമണിരത്‌നത്തിന്റെ എക്കാലത്തെയും മികച്ച സിനിമകളിലൊന്നായ കന്നത്തില് മുത്തമിട്ടാനിലെ അമുദയെ ഇന്നും പ്രേക്ഷകര് ഓര്‍ത്തിരിക്കുന്നുണ്ട്. മാധവനും സിമ്രാനുമൊപ്പം മത്സരിച്ച് അഭിനയിച്ച ആ ബാലതാരം പാര്‍ത്ഥിപന്റെയും സീതയുടെയും മകളായ കീര്‍ത്തനയാണ്. ബാലതാരമായി പ്രേക്ഷകരെ വിസ്മയിപ്പിച്ച അമുദയും യുവസംവിധായകനായ അക്ഷയ് അക്കിനേനിയും തമ്മിലുള്ള വിവാഹം ഈ വര്‍ഷമായിരുന്നു നടന്നത്.\nദീപന് മുരളിയുടെ വിവാഹം\nമിനിസ്‌ക്രീന് പ്രേക്ഷകരുടെ പ്രിയപ്പെട്ട താരമായ ദീപന് മുരളിയുടെ വിവാഹവും ഈ വര്‍ഷമാണ് നടന്നത്. സുരാജ് വെഞ്ഞാറമൂടിന്റെ ഭാര്യയുടെ ബന്ധുവായ മായയെയാണ് താരം വിവാഹം ചെയ്തത്. വിവാഹം കഴിഞ്ഞ് നാളുകള് പിന്നിടുന്നതിനിടയിലായിരുന്നു ദീപന് ബിഗ് ബോസിലേക്കെത്തിയത്.\nനേഹ സക്‌സേന വിവാഹിതയായി\nബംഗാളി താരമാണെങ്കിലും മലയാളികള്‍ക്കും ഏറെ സുപരിചിതയായ താരമാണ് നേഹ സക്‌സേന. മോഹന്‍ലാലും മമ്മൂട്ടിയുമുള്‍പ്പടെയുള്ള മുന്‍നിര താരങ്ങളുടെ ചിത്രത്തില് ഈ അഭിനേത്രി അഭിനയിച്ചിരുന്നു. ടെലിവിഷന് പ്രേക്ഷകരുടെ പ്രിയതാരമായ ശക്തി അറോറയാണ് താരത്തെ ജീവിതസഖിയാക്കിയത്.\nബാലതാരമായി സിനിമയിലേക്കെത്തിയ അരുണും ഈ വര്‍ഷത്തില് വിവാഹ ജീവിതത്തിലേക്ക് പ്രവേശിച്ചിരുന്നു. പ്രിയം, ഒളിമ്പ്യന് അന്തോണി ആദം തുടങ്ങിയ സിനിമകളിലൂടെയായിരുന്നു ഈ താരം ശ്രദ്ധിക്കപ്പെട്ടത്. ഡോക്ടറായ അശ്വതിയെയാണ് ഈ താരം ജീവിതസഖിയാക്കിയത്.\nവെളുപ്പാങ്കാലത്തായിരുന്നു യുവതാരം നീരജ് മാധവും കാരപ്പറമ്പ് സ്വദേശിയായ ദീപ്തിയും വിവാഹിതരായത്. വിവാഹത്തെക്കുറിച്ചുള്ള വാര്‍ത്ത നേരത്തെ തന്നെ പുറത്തുവിട്ടിരുന്നു. ഫേസ്ബുക്കിലൂടെയായിരുന്നു താരം വേളി ചിത്രങ്ങള് പങ്കുവെച്ചത്. പരമ്പരാഗത ആചാരപ്രകാരം നടന്ന ചടങ്ങിലും പിന്നീട് കൊച്ചിയില് വെച്ച് നടത്തിയ സല്‍ക്കാരത്തിലുമായി സിനിമാലോകത്തെ പ്രമുഖരെല്ലാം ഇവരെ അനുഗ്രഹിക്കാനായി എത്തിയിരുന്നു.\nമേഘ്‌ന രാജിന്റെ വിവാഹം\nവികെ പ്രകാശ് ചിത്രമായ ബ്യൂട്ടിഫുള് എന്ന ഒരൊറ്റ സിനിമ മതി മലയാളികള്‍ക്ക് മേഘ്‌ന രാജിനെ ഓര്‍ക്കാന്. മഴനീര്‍ത്തുള്ളികള് എന്ന ഗാനവും ഏറെ ശ്രദ്ധിക്കപ്പെട്ടിരുന്നു. താരത്തിന്റെ ബാല്യകാല സുഹൃത്തും അഭിനേതാവുമായ ചിരഞ്ജീവി സര്‍ജയാണ് മേഘ്‌നയെ വിവാഹം ചെയ്തത്. തെന്നിന്ത്യന് സിനിമയിലെ പ്രമുഖരെല്ലാം നവദമ്പതികളെ ആശീര്‍വദിക്കാനെത്തിയിരുന്നു.\nസോനം കപൂറും സുമംഗലിയായി\nബോളിവുഡ് സിനിമാലോകം ഒരുപോലെ കൊണ്ടായി താരവിവാഹങ്ങളിലൊന്നാണ് സോനം കപൂര്-ആനന്ദ് അഹൂജ വിവാഹം. നാളുകള് നീണ്ടുനിന്ന പ്രണയത്തിനൊടുവിലാണ് ഇരുവരും വിവാഹിതരായത്. കപൂര് കുടുംബത്തിലെ മൂത്ത പുത്രിയുടെ വിവാഹം കെങ്കേമമാക്കിയിരുന്നു ബോളിവുഡ്. ചടങ്ങിനിടയിലെ ചിത്രങ്ങളും വീഡിയോയുമൊക്കെ സോഷ്യല് മീഡിയയിലൂടെ പ്രചരിച്ചിരുന്നു.\nനേഹ ധൂപിയയുടെ വിവാഹം\nഗോസിപ്പ് കോളങ്ങളിലെ സ്ഥിരം സാന്നിധ്യങ്ങളിലൊരാളായിരുന്നു നേഹ ധൂപിയ. അഭിനേതാവും മോഡലുമായ അങ്കത് ബേദിയാണ് താരത്തെ വിവാഹം ചെയ്തത്. അടുത്ത സുഹൃത്തുക്കളുടെയും ബന്ധുക്കളുടെയും സാന്നിധ്യത്തിലായിരുന്നു ഇരുവരും വിവാഹിതരായത്. വിവാഹത്തിന് മുന്‍പ് തന്നെ താരം ഗര്‍ഭിണിയാണെന്ന തരത്തിലുള്ള ഗോസിപ്പുകളും പ്രചരിച്ചിരുന്നു. അടുത്തിടെയാണ് ഈ ദമ്പതികള്‍ക്ക് പെണ്‍കുഞ്ഞ് പിറന്നത്.\nബിബിന് ജോര്‍ജ് വിവാഹിതനായി\nഒട്ടേറെ താരവിവാഹങ്ങള് നടന്ന മാസങ്ങളിലൊന്നാണ് മേയ്. നടനും തിരക്കഥാകൃത്തുമായ ബിബിന് ജോര്‍ജും ഫിലോമിന ഗ്രേഷ്മയും തമ്മിലുള്ള വിവാഹവും നടന്നത് മേയിലായിരുന്നു. മുന്‍നിര താരങ്ങളും ്ണിയറപ്രവര്‍ത്തകരുമുള്‍പ്പടെ സിനിമാലോകത്തെ പ്രമുഖര് ഇരുവരേയും അനുഗ്രഹിക്കാനെത്തിയിരുന്നു.\nശ്രീജിത്ത് വിജയ് യുടെ വിവാഹം\nമോഡലിംഗില് നിന്നും സിനിമയിലേക്കെത്തിയ ശ്രീജിത്ത് വിജയ് യും കണ്ണൂര് സ്വദേശിനിയായ അര്‍ച്ചന ഗോപിനാഥും തമ്മിലുള്ള വിവാഹവും ഈ വര്‍ഷമായിരുന്നു നടന്നത്. ലിവിങ് റ്റുഗദറിലൂടെയായിരുന്നു ഈ താരം സിനിമയില് തുടക്കം കുറിച്ചത് . ടികെ രാജീവ്കുമാര് സംവിധാനം ചെയ്ത രതിനിര്‍വേദത്തില് പപ്പുവായി അഭിനയിച്ചത് ശ്രീജിത്തായിരുന്നു.\nസ്വാതി റെഡ്ഡിയുടെ വിവാഹം\nആമേന് എന്ന സിനിമയിലൂടെ മലയാളി മനസ്സില് ഇടം നേടിയ സ്വാതി റെഡ്ഡിയുടെ വിവാഹവും ഈ വര്‍ഷമായിരുന്നു. പൈലറ്റായ വികാസുമായി പ്രണയത്തിലായിരുന്നു താനെന്ന് താരം നേരത്തെ വ്യക്തമാക്കിയിരുന്നു.അടുത്ത സുഹൃത്തുക്കളും ബന്ധുക്കളുമായിരുന്നു വിവാഹത്തില് പങ്കെടുത്തത്.\nരജിത് മേനോന്റെ വിവാഹം\nകമല് സംവിധാനം ചെയ്ത ഗോളിലൂടെ ശ്രദ്ധേയനായ രജിത് മേനോനും അടുത്ത കാലത്താണ് വിവാഹിതനായത്. മലയാളത്തിന് പുറമെ തമിഴിലും അഭിനയിച്ചിരുന്നു ഈ താരം. സിനിമ സീരിയല് രംഗത്തെ നിരഴദി പ്രമുഖരാണ് നവദമ്പതികളെ ആശീര്‍വദിക്കാനെത്തിയത്.\nദീപിക രണ്‍വീര് സിംഗ് വിവാഹം കഴിഞ്ഞിട്ട് അധികം നാളായിട്ടില്ല. സിനിമാലോകം ഒന്നടങ്കം കാത്തിരുന്ന താരവിവാഹമായിരുന്നു ഇത്. സ്‌ക്രീനിലെ മികച്ച കെമിസ്ട്രി ജീവിതത്തിലേക്കും ആവര്‍ത്തിക്കാനായി ഇരുവരും തീരുമാനിക്കുകയായിരുന്നു. ഇരുവരും പ്രണയത്തിലാണെന്ന തരത്തിലുള്ള റിപ്പോര്‍ട്ടുകള് നേരത്തെ തന്നെ പ്രചരിച്ചിരുന്നു. വിവാഹത്തിലൂടെ ഇരുവരും ഒരുമിക്കാന് തീരുമാനിച്ചപ്പോള് ഏറെ സന്തോഷിച്ചതും ആരാധകരായിരുന്നു.\nവിഷ്ണു ജി രാഘവിന്റെ വിവാഹം\nഓര്‍ക്കൂട്ട് ഒരു ഓര്‍മ്മക്കൂട്ട്, തീവ്രം, പോലീസ് മാമന്, പകിട തുടങ്ങിയ സിനിമകളിലൂടെ ശ്രദ്ധേയനായ വിഷ്ണു ജി രാഘവന്റെ വിവാഹമായിരുന്നു കഴിഞ്ഞയാഴ്ച. സോഷ്യല് മീഡിയയിലൂടെ താരത്തിന്റെ വിവാഹ ചിത്രങ്ങള് വൈറലായിരുന്നു. മുന്‍നിര താരങ്ങളും അണിയറപ്രവര്‍ത്തകരുമുള്‍പ്പടെ നിരവധി പേരായിരുന്നു വിവാഹത്തില് പങ്കെടുക്കാനെത്തിയത്.\nഹരീഷ് ഉത്തമന് പ്രണയസാഫല്യം\nമുംബൈ പോലീസ്, മായാന്ദി തുടങ്ങിയ സിനിമകളിലൂടെ ശ്രദ്ധേയനായ ഹരീഷ് ഉത്തമന് അടുത്തിടെയായിരുന്നു വിവാഹിതനായത്. നാളുകളായുള്ള പ്രണയത്തിന് ഗുരുവായൂരില് വെച്ചായിരുന്നു പൂര്‍ത്തീകരണമായത്. സോഷ്യല് മീഡിയയിലൂടെ വിവാഹ ചിത്രങ്ങള് വൈറലായിരുന്നു.\nപ്രിയങ്ക ചോപ്രയുടെ വിവാഹം\nബോളിവുഡ് സിനിമയില് മറ്റൊരു താരവിവാഹം കൂടി അരങ്ങേറുകയാണ്. പ്രിയങ്ക ചോപ്രയും നിക് ജോനസും തമ്മിലുള്ള വിവാഹ നിശ്ചയം നേരത്തെ നടത്തിയിരുന്നു. ഡിസംബര് ആദ്യവാരമായാണ് ഇവരുടെ വിവാഹം നടത്തുന്നത്.\nRead more about: malayalam film 2018 year end 2018 marriage bhavana divya unni mathu ഭാവന വിവാഹം മാതു ദിവ്യ ഉണ്ണി


'ദി ഹിന്ദു' പത്രത്തിന്റെ സീനിയര് അസിസ്റ്റന്റ് എഡിറ്ററായിരുന്ന ഉമ്മന് എ. നൈനാന് അന്തരിച്ചു.\nAug 7, 2020, 10:36 AM\nതിരുവനന്തപുരം : 'ദി ഹിന്ദു' പത്രത്തിന്റെ സീനിയര് അസിസ്റ്റന്റ് എഡിറ്ററായിരുന്ന ഉമ്മന് എ. നൈനാന് അന്തരിച്ചു. 59 വയസായിരുന്നു. 24 വര്‍ഷം ഹിന്ദു പത്രത്തില് വിവിധ തസ്തികകളില് സേവനം അനുഷ്ഠിച്ചിരുന്നു. വ്യാഴാഴ്ച രാവിലെ മുംബൈയില് വെച്ചായിരുന്നു അന്ത്യം. ഉമ്മന് എ. നൈനാന് യുഎന്‍ഐ യിലൂടെ യാണ് പത്രപ്രവര്‍ത്തന രംഗത്തേക്ക് എത്തുന്നത്.\nഫിനാന്‍ഷ്യല് എക്‌സ്പ്രസ്, ഇന്ത്യന് എക്‌സ്പ്രസ് എന്നിവിടങ്ങളിലെ ജോലിക്ക് ശേഷമാണ് ദി ഹിന്ദുവിലെത്തിയത്. സാമ്പത്തിക രംഗത്തെ നിരവധി ശ്രദ്ധേയമായ വാര്‍ത്തകള് പുറത്തു കൊണ്ടു വന്നിട്ടുണ്ട്. മുംബൈ പ്രസ് ക്ലബ് ട്രഷറര്, മാനേജിംഗ് കമ്മറ്റിയംഗം എന്നീ നിലകളില് പ്രവര്‍ത്തിച്ചിട്ടുണ്ട്. മാര്‍ത്തോമ്മ സഭയിലെ സീനിയര് വൈദികനും അയിരുക്കുഴിയില് റവ. നൈനാന് ഉമ്മന്റെയും പരേതയായ ഇട്ടി അന്ന നൈനാന്റെയും മകനാണ്. ഭാര്യ - ഷൈല ( സ്റ്റോക് ഹോള്‍ഡിംഗ് കോര്‍പ്പറേഷന്) മകള് - അന്ന (നിയമ വിദ്യാര്‍ത്ഥിനി ) .\nഞായറാഴ്ച ( ഓഗസ്റ്റ്9) 11 മണിക്ക് കുറവന്‍കോണത്തുള്ള ഭവനത്തിലും, നന്തന്‍കോട് ജെറുസലേം മാര്‍ത്തോമ്മ പള്ളിയിലും നടക്കുന്ന ശുശ്രൂഷകള്‍ക്കു ശേഷം പാറ്റൂര് മാര്‍ത്തോമ്മ പള്ളി സെമിത്തേരിയില് സംസ്‌കാരം നടക്കും.


ചെമ്മക്കാട് ദേവാലയത്തിൽ പാദുകാവൽ തിരുനാളിന് നാളെ കൊടിയേറും : Deepika.com Nattu Visesham\nകുണ്ടറ: ചെമ്മക്കാട് സെന്‍റ് സെബാസ്റ്റ്യൻസ് ദേവാലയത്തിൽ നാളെ രാവിലെ 9.30 ന് ഇടവക വികാരി ഫാ.അരുൺആറാടൻപാദുകാവൽ തിരുനാളിന് കൊടിയേറ്റും. 23ന് സമാപിക്കും.തുടർന്ന് നടക്കുന്ന തിരുനാൾ സമാരംഭ ദിവ്യബലിക്ക് ഫാ. ജോസ് തോമസ് മുഖ്യകാർമികത്വം വഹിക്കും. ഫാ. അഭിലാഷ് ഗ്രിഗറി വചനപ്രഘോഷണം നടത്തും. വൈകുന്നേരം അഞ്ചിന് ജപമാല,ലിറ്റിനി,നൊവേന,ദിവ്യകാരുണ്യ ആശിർവാദം എന്നിവയുണ്ടാകും.\n17 മുതൽ 21 വരെയുള്ള ദിവസങ്ങളിൽ വൈകു ന്നേരം 5.30ന് നടക്കുന്ന ദിവ്യബലിക്കും വചനപ്രഘോഷണത്തിനും ഫാ. ജോളി എബ്രഹാം, ഫാ.ജോർജ് സെബാസ്റ്റ്യൻ, ഫാ. ജോൺ പോൾ, ഫാ. ഫ്രാൻസിസ് തുടങ്ങിയവർ മുഖ്യകാർമികത്വം വഹിക്കും.\n22ന് രാവിലെ 7.30ന് ദിവ്യബലിയും കുട്ടികളുടെ പ്രഥമദിവ്യകാരുണ്യ സ്വീകരണവുംനടക്കും. ഫാ. ജോസ് സെബാസ്റ്റ്യൻ മുഖ്യകാർമികത്വം വഹിക്കും. ഫാ . ഡെന്നീസ് പ്രവീൺ വചനപ്രഘോഷണം നടത്തും. തിരുനാൾ സമാപന ദിവസമായ 22ന് രാവിലെ 10ന് നടക്കുന്ന തിരുനാൾ സമാപന സമൂഹബലിക്ക് മോൺ . ജോൺസൺ ജോസഫ് പ്രധാന കാർമികനാകും. ഫാ.അഗസ്റ്റിൻ സേവ്യർ വചനപ്രഘോഷണം നടത്തും. തുടർന്ന് ദിവ്യകാരുണ്യ പ്രദക്ഷിണവും കൊടിയിറക്കും നടക്കും.


ദുബായ് സിറ്റി കമ്പനി ബന്ധപ്പെടുക ഞങ്ങൾ expats ത്തിനായി കാത്തിരിക്കുന്നു\nസോഷ്യൽ മീഡിയയിൽ ഞങ്ങളെ പിന്തുടരുക | ദുബായ് സിറ്റി കമ്പനി\nദുബൈ സിറ്റി കമ്പനി ലോകനിലവാരത്തിലുള്ള ദുബായ് ഗൈഡുവും രസകരമായ ഒരു കഥയും നൽകുന്നു. ഞങ്ങൾ ഫോർവേഡ് ചിന്താ സോഷ്യിക്കേഷൻ സോഷ്യൽ മീഡിയ പ്രമോഷനുകളുമായി ധാരാളം ആശയങ്ങളുള്ള ഒരു ക്രിയേറ്റീവ് കമ്പനിയാണ്. മധ്യപൂർവദേശത്ത് ബിസിനസ് മൂല്യത്തെ നിയന്ത്രിക്കുന്നതിനുള്ള സാമൂഹിക ഉൾക്കാഴ്ചയുടെ ശക്തിയെ ഞങ്ങൾ വിശ്വസിക്കുന്നു.\nദുബായ് സിറ്റി കമ്പനി - ഫേസ്ബുക്ക്\nദുബായ് സിറ്റി കമ്പനി - ട്വിറ്റർ\nദുബായ് സിറ്റി കമ്പനി - Pinterest\nദുബായ് സിറ്റി കമ്പനി - ഇൻസ്റ്റഗ്രാം\nദുബായ് സിറ്റി കമ്പനി - ഏയ്ഞ്ചൽ.കോ\nദുബായ് സിറ്റി കമ്പനി - ബെഹൻസ്\nദുബായ് സിറ്റി കമ്പനി - യൂട്യൂബ്\nഅൺസബ്‌സ്‌ക്രൈബുചെയ്യുക: ജോലി തിരയലും വിസയും\nസ്ഥലത്ത് തന്നെ പണം തിരികെ നൽകുക, ചോദ്യമൊന്നും ചോദിച്ചിട്ടില്ല.\nസിവി അപ്‌ലോഡുചെയ്യുക: ദുബായ് സിറ്റി കമ്പനി\nഇപ്പോൾ: നിങ്ങൾക്ക് ഞങ്ങളുടെ കമ്പനിയിലേക്ക് സിവി സ up ജന്യമായി അപ്‌ലോഡ് ചെയ്യാൻ കഴിയും\nനിങ്ങൾക്ക് പണമില്ലെങ്കിൽ? നിങ്ങളുടെ അപ്‌ഡേറ്റ് ചെയ്ത സിവി ഞങ്ങളുടെ ടീമിലേക്ക് അയയ്ക്കാൻ നിങ്ങൾക്ക് കഴിയും:\nresume@dubaicitycompany.com ഞങ്ങളുടെ ടീമിന് നിങ്ങളുടെ വിശദാംശങ്ങൾ പരിശോധിക്കാം. കൂടുതൽ വിവരങ്ങളോടെ ഞങ്ങൾ നിങ്ങൾക്ക് സന്ദേശവും അയയ്ക്കും.\nഒരു വിവര അഭ്യർത്ഥന നടത്തുന്നു\nഒരു ചോദ്യം ചോദിക്കാൻ?\nഇപ്പോൾ: ഞങ്ങളുടെ ടീമിനെ ബന്ധപ്പെടുക\nനിങ്ങൾക്ക് കൂടുതൽ വിവരങ്ങൾ ലഭിക്കാൻ താൽപ്പര്യമുണ്ടെങ്കിൽ നിങ്ങൾക്ക് ഞങ്ങളുടെ ടീമിലേക്ക് വിവര അഭ്യർത്ഥന അയയ്ക്കാൻ കഴിയും:\noffice@dubaicitycompany.com ഞങ്ങളുടെ ടീം നിങ്ങളുടെ അഭ്യർത്ഥന പരിശോധിച്ച്3ദിവസത്തിനുള്ളിൽ നിങ്ങളെ ബന്ധപ്പെടും.\nലണ്ടൻ സിറ്റി, യുണൈറ്റഡ് കിങ്ഡം\nദുബൈ സിറ്റി, യുണൈറ്റഡ് അറബ് എമിറേറ്റ്സ്\nഡിജിറ്റൽ മില്ലേനിയം പകർപ്പവകാശ നിയമം - വകുപ്പുകൾ\nസ്വകാര്യതാനയം - നയം\nവ്യവസ്ഥകളും ഉപാധികളും - നിബന്ധനകൾ\nകമ്പനി പേര്: ദുബായ് സിറ്റി കമ്പനി\nകമ്പനി നമ്പർ 09578474\nഞങ്ങളെ ബന്ധപ്പെടുക - ദുബായ് നഗരം കമ്പനി നിങ്ങൾക്കായി കാത്തിരിക്കുന്നു!\nകൂടുതൽ വിവരങ്ങൾക്ക് ഞങ്ങളെ ബന്ധപ്പെടുക. കാരണം ദുബായ് സിറ്റി കമ്പനി ഉപഭോക്തൃ സേവന ടീം. നിങ്ങളുടെ ഫീഡ്‌ബാക്കിനായി തീർച്ചയായും കാത്തിരിക്കുന്നു. നിങ്ങൾ ബന്ധപ്പെടാൻ ആഗ്രഹിക്കുന്നുവെങ്കിൽ. നിയമിക്കുന്ന പ്രതിനിധികളിൽ ഒരാൾ. എന്നതിലെ ഞങ്ങളുടെ കമ്പനി ഇമെയിൽ ഉപയോഗിക്കുക യുണൈറ്റഡ് അറബ് എമിറേറ്റ്സ്. ഞങ്ങളുടെ കമ്പനി എല്ലായ്പ്പോഴും തൊഴിലന്വേഷകരെ സ്വാഗതം ചെയ്യുന്നു. ദുബായിലെ കൂടുതൽ ചോദ്യങ്ങൾക്കും അന്വേഷണങ്ങൾക്കും ഞങ്ങളെ അറിയിക്കുക. പ്രത്യേകിച്ചും നിങ്ങൾ മിഡിൽ ഈസ്റ്റിൽ തൊഴിൽ അന്വേഷിക്കുകയാണെങ്കിൽ. മറുവശത്ത്, ഞങ്ങൾ എല്ലായ്പ്പോഴും പുതിയ ഉപയോക്താക്കളെ സ്വാഗതം ചെയ്യുന്നു അപ്ഡേറ്റുചെയ്ത ഒരു പുനരാരംഭിക്കുക. ഒരു മുൻ‌നിരക്കാരനാകാനാണ് ഞങ്ങൾ ലക്ഷ്യമിടുന്നത് ജോബ് സെർച്ച് ദുബായിലെ കൺസൾട്ടിംഗ് ഏജൻസി.\nദുബായ് സിറ്റി തൊഴിലാളികളെ കണ്ടെത്താൻ റിക്രൂട്ട്‌മെന്റ് കമ്പനികളെ സഹായിക്കുന്ന കമ്പനി. ഞങ്ങൾ എല്ലാ തൊഴിലന്വേഷകരുമായും പ്രവർത്തിക്കുന്നു. തൊഴിൽ പരിഹാരങ്ങൾ തിരിച്ചറിയുക എന്നതാണ് ഞങ്ങളുടെ ജോലി. ലെ പ്രവാസികൾക്ക് യുഎഇ. മാത്രമല്ല, നിങ്ങളുടെ ആഗ്രഹം നിങ്ങളുമായി യോജിക്കുക എന്നതാണ് ബിസിനസ്സ് ഞങ്ങളോടൊപ്പം ലക്ഷ്യം വയ്ക്കുക. നിങ്ങൾ നോക്കുകയാണെങ്കിലും മാനേജ്മെൻറ് ജോലികൾ കണ്ടെത്താൻ. വളരെ മികച്ച വിദഗ്ദ്ധോ വിൽപനയെങ്കിലുമോ പോലും ബാങ്ക്, ഫിനാൻസ് കരിയർ അവസരങ്ങൾ എന്നിവ. സാങ്കേതികവും നിയമപരവുമായ കരിയർ. മാനവ വിഭവ അവസരങ്ങൾ. ദുബായ് സിറ്റി കമ്പനിക്ക് നിങ്ങളെ സഹായിക്കാൻ കഴിയും. വഴിയിലെ ഓരോ ഘട്ടത്തിലും.\nഎപ്പോഴും ദുബായിൽ റിക്രൂട്ട്മെന്റ് വിദഗ്ധരുമായി സംസാരിക്കുക\nവാസ്തവത്തിൽ, ഞങ്ങൾ വളരെക്കാലമായി ഒരു സഹായഹസ്തം നൽകുന്നു. ഇത് ശരിയായിരിക്കാമെങ്കിലും. എന്നാൽ 1Million- ൽ കൂടുതൽ തൊഴിൽ തിരയൽ സന്ദർശകരെ. ദുബായിൽ ജോലി കണ്ടെത്തുന്നതിൽ ശ്രദ്ധയോടെ ഞങ്ങളുടെ കമ്പനി ഉപയോഗിച്ചു. ഇക്കാരണത്താൽ, ഞങ്ങൾ ജോലി തിരയൽ ഗൈഡ് പോസ്റ്റുചെയ്യുന്നു പ്രവാസികൾക്ക് വേണ്ടി ദുബായിൽ. നിങ്ങൾ എവിടെ നിന്നാണെന്നത് പ്രശ്നമല്ല. ഞങ്ങളുടെ ഒന്നു നോക്കൂ പ്രവാസി ദുബായ് ബ്ലോഗ്. തൽഫലമായി, ഞങ്ങളുടെ കരിയർ തിരയൽ കമ്പനിയുമായി ദുബായിൽ നിങ്ങളുടെ സ്വപ്ന തൊഴിൽ കണ്ടെത്തുക. അത്തരം സാഹചര്യങ്ങളിൽ, ഞങ്ങൾ വിശദമായി വിവരിക്കുന്നു ഗൈഡുകൾ. ഉദാഹരണത്തിന്, നിങ്ങൾക്ക് കഴിയും ദുബായിൽ റിക്രൂറ്ററായി CV അപ്ലോഡ് ചെയ്യുക. എങ്ങനെയെന്ന് കണ്ടെത്തുക ഗൾഫ് ജോബ് നിർദേശിക്കുന്ന കമ്പനികൾ. യു.എ.ഇയിൽ ജോലി ചെയ്യുന്നതിനുള്ള സാധ്യതകളെല്ലാം ഉയരും.\nദുബായ് സിറ്റി കമ്പനിയുമായി ബന്ധപ്പെടുക


Nishanth Sagar about his acting career ജോക്കറിന് ശേഷം മികച്ച അവസരങ്ങള് ലഭിക്കാതിരുന്നത് നന്നായെന്ന് നിഷാന്ത് സാഗര്! കാരണം ഇതാണ്! - Malayalam Filmibeat\n| Published: Tuesday, June 30, 2020, 13:06 [IST]\nവ്യത്യസ്തമായ കഥാപാത്രങ്ങളിലൂടെ പ്രേക്ഷക ശ്രദ്ധ നേടിയ അഭിനേതാക്കളിലൊരാളാണ് നിഷാന്ത് സാഗര്. വില്ലത്തരത്തിലൂടെയായിരുന്നു അദ്ദേഹം കൂടുതല് ശ്രദ്ധ നേടിയത്. ഏഴുനിലപ്പന്തല് എന്ന ചിത്രത്തിലൂടെയായിരുന്നു സിനിമയില് തുടക്കം കുറിച്ചത്. നിഷാന്തിന്റെ കരിയറിലെ തന്നെ മികച്ച ചിത്രങ്ങളിലൊന്നായിരുന്നു ജോക്കര്. 2000 ല് തിയേറ്ററുകളിലേക്കെത്തിയ ജോക്കര് സംവിധാനം ചെയ്തത് ലോഹിതദാസാണ്. ദിലീപിനും മന്യയ്ക്കുമൊപ്പം മികച്ച പ്രകടനമായിരുന്നു നിഷാന്ത് സാഗറും പുറത്തെടുത്തത്.\nവില്ലത്തരത്തില് നിന്നും നന്മയുള്ളവനായി മാറുന്ന സുധീര് മിശ്രയ്ക്ക് മികച്ച സ്വീകാര്യതയായിരുന്നു ലഭിച്ചതും. സര്‍ക്കസ് കൂടാരത്തെ ജീവിതത്തെക്കുറിച്ച് പറഞ്ഞ ജോക്കറിലെ രംഗങ്ങളും ഗാനങ്ങളുമെല്ലാം ഏരെ ശ്രദ്ധിക്കപ്പെട്ടിരുന്നു. ലോഹിതദാസിനൊപ്പം പ്രവര്‍ത്തിക്കാനുള്ള അവസരം എത്ര വിലപ്പെട്ടതായിരുന്നുവെന്ന് അന്ന് തനിക്ക് തിരിച്ചറിയാനായിരുന്നില്ലെന്ന് താരം പറയുന്നു. ഈ ചിത്രത്തിന് ശേഷം തന്റെ ജീവിതത്തില് സംഭവിച്ച കാര്യങ്ങളെക്കുറിച്ചും താരം സംസാരിച്ചിരുന്നു. മാതൃഭൂമിക്ക് നല്‍കിയ അഭിമുഖത്തിനിടയിലായിരുന്നു താരം വിശേഷങ്ങള് പങ്കുവെച്ചത്.\nദേവദാസി എന്ന ചിത്രത്തിലൂടെയായിരുന്നു തന്‍റെ അരങ്ങേറ്റമെന്ന് നിഷാന്ത് സാഗര് പറയുന്നു. ഈ ചിത്രത്തിന്‍റെ പോസ്റ്റര് കണ്ടതിന് ശേഷം ലോഹി സാര് തന്നെ അന്വേഷിച്ചിരുന്നതായി നിഷാന്ത് അറിഞ്ഞിരുന്നു. അങ്ങനെയാണ് നമ്പര് സംഘടിപ്പിച്ച് അദ്ദേഹത്തെ അങ്ങോട്ട് വിളിച്ചത്. ദേവദാസിയില് അഭിനയിച്ച ആളാണ്, സാറിനെ കാണാന് വരട്ടെയെന്ന് ചോദിച്ചിരുന്നു. ആ കൂടിക്കാഴ്ചയ്ക്ക് ശേഷമായാണ് അദ്ദേഹം സുധീര് മിശ്രയെ തനിക്ക് നല്‍കിയതെന്ന് താരം പറയുന്നു.\nലോഹിതദാസിനെപ്പോലൊരു സംവിധായകന് കീഴില് പ്രവര്‍ത്തിക്കുന്നതിന്‍റെ പ്രാധാന്യമൊന്നും അന്നത്ര മനസ്സിലായിരുന്നില്ല. പിന്നീടൊരിക്കല് തിരിഞ്ഞുനോക്കിയപ്പോഴായിരുന്നു എത്ര ഭാഗ്യമായിരുന്നു അതെന്ന് മനസ്സിലാക്കിയത്. കുറേ സിനിമ ചെയ്യണമെന്നല്ലാതെ വേറെ ചിന്തകളൊന്നും അന്നുണ്ടായിരുന്നില്ല. വലിയ തിരക്കഥാകൃത്തും സംവിധായകനുമാണ് അദ്ദേഹമെന്നും അറിയാം. എന്നാല് വര്‍ഷങ്ങള്‍ക്കിപ്പുറം എത്ര വലിയ സ്കൂളിലാണ് താന് പഠിച്ചിറങ്ങിയതെന്ന് വ്യക്തമായി അറിയാമെന്നും താരം പറയുന്നു.\nബാലകൃഷ്ണന് ചേട്ടനും മാമുക്കയും ദിലീപേട്ടനും ബിന്ദു ചേച്ചിയുമൊക്കെയായി നിരവധി സീനിയര് താരങ്ങളായിരുന്നു ജോക്കറിലുണ്ടായിരുന്നത്. നിഷാന്തിന്‍റെ മിക്ക സീനുകളും ഇവര്‍ക്കൊപ്പമായിരുന്നു. സിനിമയില് മാത്രം കണ്ട് പരിചയമുള്ളവരെ നേരില് കാണാനും അവരോടൊപ്പം പ്രവര്‍ത്തിക്കാനും കഴിഞ്ഞതില് വല്ലാത്ത എക്സൈറ്റ്മെന്‍റായിരുന്നു. ഇടക്ക് കൂടുതല് ടേക്ക് പോയിരുന്നു. അന്ന് സാറിന്‍റെ കൈയ്യില് നിന്നും വഴക്കും ലഭിച്ചിരുന്നു.\nഷൂട്ടിംഗ് തുടങ്ങുന്നതിന് മുന്‍പ് തന്നെ സര്‍ക്കസിലെ കാര്യങ്ങളെക്കുറിച്ച് പഠിക്കാനും നിരീക്ഷിക്കാനും അദ്ദേഹം പറഞ്ഞിരുന്നു. അഭ്യാസങ്ങള് പഠിപ്പിച്ച് തരാനായി ഒരാളേയും നിര്‍ത്തിയിരുന്നു. അദ്ദേഹത്തിന്‍റെ അടുത്ത് നിന്നായിരുന്നു സര്‍ക്കസുകാരന്‍രെ ശരീരഭാഷയെക്കുറിട്ട് മനസ്സിലാക്കിയത്. ലോഹി സാര് വളരെ വ്യക്തമായാണ് കഥാപാത്രത്തെക്കുറിച്ച് പറഞ്ഞ് തന്നത്. സര്‍ക്കസുകാരുടെ കൂടാരത്തില് ഷോ ഇല്ലാത്ത സമയത്തായിരുന്നു ഷൂട്ടിംഗ്.\nജോക്കര് മികച്ച വിജയമായിരുന്നുവെങ്കിലും പിന്നീട് തനിക്ക് നല്ല അവസരങ്ങളൊന്നും ലഭിച്ചിരുന്നില്ലെന്നും നിഷാന്ത് പറയുന്നു. അതിനായി താന് അധികം പരിശ്രമിച്ചിട്ടുണ്ടായിരുന്നില്ല. വന്ന അവസരങ്ങള് സ്വീകരിക്കുക മാത്രമാണ് ചെയ്തത്. കുറേ സിനിമകള് ചെയ്ത് കയറിപ്പോവാതിരുന്നത് നന്നായെന്നാണ് ഇപ്പോള് തോന്നുന്നത്. കുറേക്കാര്യങ്ങള് പഠിക്കാന് കഴിഞ്ഞു. ജീവിതത്തില് അനുഭവിക്കേണ്ട കഷ്ടപ്പാടുകളും പ്രശ്നങ്ങളും അനുഭവങ്ങളുമൊന്നും ലഭിക്കില്ലായിരുന്നുവല്ലോയെന്നും നിഷാന്ത് ചോദിക്കുന്നു.\nNishanth Sagar about his acting career\nStory first published: Tuesday, June 30, 2020, 13:06 [IST]


ഐ.എസ്.എല് ഫൈനല് കൊച്ചിയില്; ഡിസംബര് 18ന് – Chandrika Daily\nBy chandrika Friday November 25, 2016 11:36 am\nഐ.എസ്.എല് ഫൈനല് കൊച്ചിയില്; ഡിസംബര് 18ന്\nന്യൂഡല്‍ഹി: ഐഎസ്എല് മൂന്നാം സീസണ് ഫൈനല് കൊച്ചിയില്. ഡിസംബര് 18ന് കലൂര് ജവഹര്‍ലാല് നെഹ്‌റു സ്റ്റേഡിയത്തില് നടത്താന് ഐഎസ്എല് ഗവേണിങ് ബോഡി തീരുമാനിച്ചു. ബ്ലാസ്റ്റേര്‍സിന്റെ കളികാണാന് ദിവസവുമെത്തുന്ന…\nന്യൂഡല്‍ഹി: ഐഎസ്എല് മൂന്നാം സീസണ് ഫൈനല് കൊച്ചിയില്. ഡിസംബര് 18ന് കലൂര് ജവഹര്‍ലാല് നെഹ്‌റു സ്റ്റേഡിയത്തില് നടത്താന് ഐഎസ്എല് ഗവേണിങ് ബോഡി തീരുമാനിച്ചു.\nബ്ലാസ്റ്റേര്‍സിന്റെ കളികാണാന് ദിവസവുമെത്തുന്ന ആരാധകപ്പട തന്നെയാണ് ഫൈനല് കൊച്ചിയിലെത്താന് കാരണം. ഔദ്യോഗിക പ്രഖ്യാപനം ഇന്നു തന്നെ ഉണ്ടായേക്കും. കഴിഞ്ഞ സീസണുകളില് മുംബൈയും ഗോവയുമായിരുന്നു ഫൈനലിന് ആതിഥേയത്വം വഹിച്ചത്.


തമിഴ്‌നാട്ടില് വാഹനാപകടം: അഞ്ചു മലയാളികള് മരിച്ചു•ഇ വാർത്ത | evartha\nതമിഴ്‌നാട്ടില് വാഹനാപകടം: അഞ്ചു മലയാളികള് മരിച്ചു\nevartha Desk September 6, 2013, 1:14 am September 6, 2013\nതമിഴ്‌നാട് ഡിണ്ടിഗലില് ഉണ്ടായ വാഹനാപകടത്തില് അഞ്ചു മലയാളികള് മരിച്ചു. കുറവിലങ്ങാട് ഏലക്കാട് സ്വദേശികളായ ജോസഫ് (45), മകള് ജസ്‌നി ജോസഫ് (18), ജോണി, അയല്‍വാസി ജോമി(25), കാര് ഡ്രൈവര് സുനില്(30) എന്നിവരാണ് മരിച്ചത്. മൃതദേഹങ്ങള് ഡിണ്ഡിഗല് ജനറല് ആശുപത്രിയില് സൂക്ഷിച്ചിരിക്കുകയാണ്. പുലര്‍ച്ചയോടെയാണ് അപകടം ഉണ്ടായതെന്ന് ഡിണ്ടിഗല് പോലീസ് അറിയിച്ചു. ഇവര് സഞ്ചരിച്ചിരുന്ന ലോഗന് കാര് തമിഴ്‌നാട് ട്രാന്‍സ്‌പോര്‍ട്ട് കോര്‍പ്പറേഷന് ബസിന്റെ പുറകില് ഇടിക്കുയായിരുന്നു. ചെമ്പട്ടിക്കും വത്തലകുണ്ടക്കും മധ്യേയാണ് അപകടം. അപകടത്തില് കാര് പൂര്‍ണമായും തകര്‍ന്നു.


Asian Games gold medallist Tajinderpal Singh Toor’s father passes away- 'അച്ഛന് വേണ്ടി നേടിയ മെഡലുമായി മടങ്ങിയെത്തിയപ്പോള് കാണാന് അദ്ദേഹമില്ല'; കണ്ണീരോടെ തേജീന്ദര് | Indian Express Malayalam\nasian games gold medallist tajinderpal singh toors father passes away\nനാട്ടിലെത്തിയ തേജീന്ദറിനെ എയര്‍പോര്‍ട്ടില് വച്ച് സ്വീകരിച്ചത് ഒരിക്കലും കേള്‍ക്കാന് ആഗ്രഹിക്കാത്ത വാര്‍ത്തയാണ്. സ്വന്തം പിതാവിന്റെ മരണ വാര്‍ത്ത\nUpdated: September 5, 2018 11:04:03 am\nന്യൂഡല്‍ഹി: ഏഷ്യന് ഗെയിംസില് നാടിന്റെ അഭിമാനമായി മാറിയ ഓരോ താരങ്ങളും മടങ്ങിയെത്തുമ്പോള് തന്റെ നാടും വീടും നല്‍കുന്ന സ്വീകരണത്തെ കുറിച്ചു ഒരുപാട് സ്വപ്‌നം കാണ്ടിട്ടുണ്ടാകും. പ്രിയപ്പെട്ടവര്‍ക്ക് ജയ് വിളിക്കുന്ന ജനങ്ങളുടെ നടുവില് സ്വന്തം അച്ഛനും അമ്മയും ബന്ധുക്കളുമെല്ലാം അഭിമാനത്തോടെ തലയുയര്‍ത്തി നില്‍ക്കുന്നത് അവര് മനസില് കണ്ടിട്ടുണ്ടാകും. അതേ സ്വപ്‌നത്തോടെയാകും തേജീന്ദര് പാലും ജക്കാര്‍ത്തയില് നിന്നും ഇന്ത്യയിലേക്ക് മടങ്ങിയിട്ടുണ്ടാവുക.\nഎന്നാല് നാട്ടിലെത്തിയ തേജീന്ദറിനെ എയര്‍പോര്‍ട്ടില് വച്ച് സ്വീകരിച്ചത് ഒരിക്കലും കേള്‍ക്കാന് ആഗ്രഹിക്കാത്ത വാര്‍ത്തയാണ്. സ്വന്തം പിതാവിന്റെ മരണ വാര്‍ത്ത. രണ്ടു വര്‍ഷത്തോളമായി അര്‍ബുദത്തിന് ചികിത്സയിലായിരുന്നു തേജീന്ദറിന്റെ അച്ഛന് കരം സിങ്. ജക്കാര്‍ത്തയില് നടന്ന ഏഷ്യന് ഗെയിംസില് നേടിയ സ്വര്‍ണവുമായി തേജീന്ദര് പഞ്ചാബിലെ മോഗയിലെത്തിയപ്പോഴേക്കും അച്ഛന് മരണത്തിന് കീഴടങ്ങിയിരുന്നു.\nജക്കാര്‍ത്തയില് 20.75 മീറ്റര് ദൂരം ഷോട്ട് പുട്ട് എറിഞ്ഞ് പുതിയ ഗെയിംസ് റെക്കോർഡും ദേശീയ റെക്കോർഡും തേജീന്ദര് നേടിയിരുന്നു. തന്റെ മെഡല് പിതാവിനെ കാണിക്കുക എന്ന ആഗ്രഹവുമായാണ് താരം മടക്ക യാത്രയ്ക്ക് തയ്യാറെടുത്തത്. അദ്ദേഹമായിരുന്നു തേജീന്ദറിന്റെ കരുത്ത്. ‘കുടുംബവും സുഹൃത്തുക്കളും എനിക്ക് വേണ്ടി ഒരുപാട് ത്യാഗങ്ങള് ചെയ്തിട്ടുണ്ട്. ഇന്ന് ഈ മെഡല് നേട്ടത്തിലൂടെ അവര്‍ക്കെല്ലാം അര്‍ഹിച്ച സമ്മാനം നല്‍കാനായതില് എനിക്ക് ഒരുപാട് സന്തോഷമുണ്ട്.’ മെഡല് സ്വീകരിച്ച ശേഷം താരം പറഞ്ഞത് ഇതായിരുന്നു.\nസ്വര്‍ണ മെഡലുമായി തിങ്കളാഴ്ച രാത്രിയാണ് തേജീന്ദര് ന്യൂഡല്‍ഹി വിമാനത്താവളത്തിലെത്തിയത്. ശേഷം ഹോട്ടലിലേക്കുള്ള യാത്രയ്ക്കിടെയാണ് അച്ഛന് മരിച്ച വിവരം തേജീന്ദര് അറിയുന്നത്. തേജീന്ദറിന്റെ പിതാവിന്റെ മരണത്തില് അത്‌ലറ്റിക്‌സ് ഫെഡറേഷന് അനുശോചനം രേഖപ്പെടുത്തിയിട്ടുണ്ട്.\nഇരുപത്തിമൂന്നുകാരനായ തേജീന്ദര് ഏഷ്യയിലെ ഏറ്റവും മികച്ച റാങ്കുള്ള ഷോട്ട് പുട്ട് താരമാണ്. 2017-ല് ഭുവനേശ്വറില് നടന്ന ഏഷ്യന് ചാമ്പ്യന്‍ഷിപ്പില് ഇന്ത്യന് താരം വെള്ളി നേടിയിരുന്നു, പക്ഷേ ഗ്ലാസ്ഗോയില് ഈ വര്‍ഷം നടന്ന കോമണ്‍വെല്‍ത്ത് ഗെയിംസില് എട്ടാം സ്ഥാനം കൊണ്ട് തൃപ്തിപ്പെടേണ്ടി വന്നു.\nWeb Title: Asian games gold medallist tajinderpal singh toors father passes away


കേരളത്തില് യു.ഡി.എഫ് തരംഗം; പരാജയം അംഗീകരിക്കുന്നു- കോടിയേരി - MALABAR FLASH\nHome election 2019 Kerala kodiyari Ldf News Udf കേരളം കേരള വാര്‍ത്ത കേരളത്തില് യു.ഡി.എഫ് തരംഗം; പരാജയം അംഗീകരിക്കുന്നു- കോടിയേരി\nകേരളത്തില് യു.ഡി.എഫ് തരംഗം; പരാജയം അംഗീകരിക്കുന്നു- കോടിയേരി\nതിരുവനന്തപുരം: ലോക്‌സഭാ തിരഞ്ഞെടുപ്പിലെ ജനവിധി ഇടതുപക്ഷം അംഗീകരിക്കുകയാണെന്ന് സി.പി.എം സംസ്ഥാന സെക്രട്ടറി കോടിയേരി ബാലകൃഷ്ണൻ. കേരളത്തില് എല്.ഡി.എഫിനുണ്ടായ പരാജയം അപ്രതീക്ഷിതമാണ്. യു.ഡി.എഫിന് അനുകൂലമായ തരംഗമാണ് കേരളത്തിലുണ്ടായത്. ഈ പരാജയത്തിന് അടിസ്ഥാനമായ കാരണങ്ങള് എന്തെല്ലാമാണെന്ന് പാര്‍ട്ടി സംസ്ഥാന കമ്മറ്റി വിശദമായി വിലയിരുത്തും. പ്രവര്‍ത്തനത്തില് തെറ്റുകള് സംഭവിച്ചിട്ടുണ്ടെങ്കില് അത് തിരുത്താന് പാര്‍ട്ടി തയ്യാറാകുമെന്നും കോടിയേരി വ്യക്തമാക്കി.[www.malabarflash.com]\nകേന്ദ്ര സര്‍ക്കാരിന്റെ ജനവിരുദ്ധ നയങ്ങള്‍ക്ക് എതിരായാണ് പ്രചാരണം നടത്തിയത്. അത് കേരളത്തില് കോണ്‍ഗ്രസിന് അനുകൂലമായി. അതിന്റെ ഫലമായി ബി.ജെ.പി കേന്ദ്രത്തില് അധികാരത്തില് നിന്ന് പോകണം എന്നാഗ്രഹിക്കുന്ന വോട്ടര്‍മാരുടെ വോട്ട് യു.ഡി.എഫിന് സ്വാധീനിക്കാന് സാധിച്ചു.\nസംഘടനാപരമായ പ്രശ്‌നങ്ങള് ഒരു മണ്ഡലത്തിലും ഉണ്ടായിട്ടില്ല. യു.ഡി.എഫിന് അനുകൂലമായി തരംഗമുണ്ടായിരുന്നു. ന്യൂനപക്ഷ വോട്ടുകള് യു.ഡി.എഎഫിന് അനുകൂലമായി വന്നു. ഇത്ര വലിയ പരാജയം ഉണ്ടാവും എന്ന് കരുതിയതല്ല.\nപക്ഷെ ഇതിലും വലിയ പരാജയങ്ങളില് പോലും ഇടതുപക്ഷം തകര്‍ന്നിട്ടില്ല. ഇത് താല്‍ക്കാലികമായ പരാജയമാണ്. ദേശീയ തലത്തില് മതേതര ശക്തികള്‍ക്ക് ഉണ്ടായ പരാജയത്തില് സി.പി.എമ്മിന് ആശങ്കയുണ്ട്. ബി.ജെ.പിയുടെ രാഷ്ട്രീയം കേരളത്തിലെ ജനങ്ങള് അംഗീകരിക്കാത്തില് അഭിമാനമുണ്ടെന്നും കോടിയേരി വ്യക്തമാക്കി.


പത്രഭാഷ സംവാദം തുടര്‍ച്ച\nഎന്തിനെയും സംവാദങ്ങളായി വികസിപ്പിക്കുന്നതിലാണ് കാര്യം എന്ന് സ്വയം വിശ്വസിപ്പിക്കുകയും വിശ്വസിപ്പിക്കാന് ശ്രമിക്കുകയും ചെയ്യുന്ന ഒരാളാണ് ഞാന്. ചര്‍ച്ചകളില് പരിഹാസങ്ങള്‍ക്കും പ്രകോപനങ്ങള്‍ക്കും മാത്രം ഇടം നടല്‍കുന്ന ഒരു രീതി എന്തുകൊണ്ടോ ഫെയ്‌സ്ബുക്ക് ചര്‍്ച്ചകളില് നിന്ന് ഓടി ഒളിക്കാന് എന്നെപ്പോലെയുള്ള ദുര്‍ബലരായ മനുഷ്യരെ പ്രേരിപ്പിക്കുന്നു. അതുകൊണ്ടാണ് തേജസിനെക്കുറിച്ചുള്ള ഫേസ്ബുക്ക് ചര്‍ച്ചയില് നിന്ന് തുടക്കത്തില് ഒഴിഞ്ഞുനിന്നത്. ചര്‍ച്ച കടന്നുപോയോ എന്നു തോന്നിയപ്പോഴാണ് ഇടപെടാന് ശ്രമിച്ചതും.\nആരാണ് ഭീകരന്. ഒരു പൊതുപ്രയോഗമെന്ന നിലയില് ഭീകരന്, ഭീകരത എന്ന വാക്കുകള് മലയാളത്തില് എത്രയോ കാലമായി ഉപയോഗിക്കുന്നതാണ്. അത് പൊതു അര്‍ഥത്തില് ഉപയോഗിക്കുന്നതിലും തെറ്റൊന്നുമില്ല. രാഷ്ട്രീയ അര്‍ഥത്തില് ഈ വാക്ക്് പൊതുവ്യവഹാരങ്ങളിലേക്ക് കടന്നുവരും മുമ്പ് രാഷ്ട്രത്തിനെതിരെ കടന്നാക്രമണം നടത്തുന്നവരെ അനാര്‍ക്കിസ്റ്റുകള് എന്നാണ് 18-19നൂറ്റാണ്ടുകളില് വിളിച്ചിരുന്നത്. എങ്കിലും ഭീകരതയെന്ന രാഷ്ട്രീയപ്രയോഗത്തിന് ഫ്രഞ്ച് വിപ്ലവത്തോളം പഴക്കമുണ്ട്.\nഇതൊക്കെയാണെങ്കിലും ഭീകരന് എന്ന വാക്ക് പത്രങ്ങളിലേക്ക് കടന്നുവരുന്നതിനെക്കുറിച്ചാണ് നമ്മുടെ ചര്‍ച്ച ഒതുക്കി നിര്‍ത്തുന്നത്. ഏതെങ്കിലും ഒരു വിഭാഗത്തെ നാം ഭീകരന് എന്ന് പത്രത്തില് വിശേഷിപ്പിക്കുന്നത് ശരിയാണോ? സത്യത്തില് പത്രത്തില് ഉപയോഗിക്കുക എന്ന് മാത്രം പറഞ്ഞാല് ആ ചോദ്യം അവ്യക്തമായിരിക്കും. പത്രത്തില് പല തരം കണ്ടന്റുകള് നാം ചേര്‍ക്കാറുണ്ട്. എഡിറ്റോറിയല്, ഫീ്ച്ചറുകള്, ലേഖനങ്ങള്, കത്തുകള്, ഓപ്- എഡ് പീസുകള്, പരസ്യങ്ങള്, പുതിയ കാലത്ത് അഡ്വറ്റോറിയലുകള്(!). എഡിറ്റോറിയല് പേജിന് നേരെ എതിരെ വരുന്ന പേജ് (ഓപ്-എഡ്) കടന്നുവരുന്നതു തന്നെ ചില് പ്രത്യേകസാഹചര്യത്തിലാണ്. എഡിറ്റോറിയല് ബോര്‍ഡിന് യോജിപ്പില്ലാത്ത കാര്യങ്ങള് എഴുതാനുള്ള ഒരു സ്ഥലമായി ഓപ്- എഡ് രൂപം മാറുന്നത് 1970 കളിലാണ്(ആ സംവിധാനം 20കളില് ആരംഭിക്കുന്നുണ്ടെങ്കിലും). ഈ ഓരോ സ്ഥലത്തും ഉപയോഗിക്കുന്ന ഭാഷ വ്യത്യസ്തമായിരിക്കും. എഡിറ്റോറിയലുകളിലും ലേഖനങ്ങളിലും കത്തുകളിലും ഉപയോഗിക്കുന്ന വാക്കുകള് പത്രഭാഷയുടെ ഗണത്തില് വരില്ല. അവിടെ എഴുത്തുകാരന് തനിക്ക് ഉചിതമെന്നു തോന്നുന്ന ഏതു വാക്കും ഉപയോഗിക്കുന്നു. എഡിറ്റര്‍ക്കു അത് 'ശരി'യാണെന്നു തോന്നുന്നെങ്കില് അതിനയാളെ അനുവദിക്കുകയും ചെയ്യുന്നു. ഇതിലൊക്കെ പ്രധാനം വാര്‍ത്തയില് ഉപയോഗിക്കുന്ന വാക്കുകളാണ്. അതിനെയാണ് നാം പത്രഭാഷ എന്ന് പറയുന്നത്. വാര്‍ത്തകളില് ഉപയോഗിക്കുന്ന പദങ്ങളാണ് നമ്മുടെ സംവാദത്തിന്റെ കേന്ദ്രബിന്ദു.\nഭീകരന് എന്ന വാക്ക് ഒരു രാഷ്ട്രീയ പദപ്രയോഗമാണ്. അതില് ന്യൂസ് അല്ല വ്യൂസ് ആണ് ഉള്ളത്. ഈ വാക്ക് എതിരാളികള് പരസ്പരം വിശേഷിപ്പിക്കാന് ഉപയോഗിക്കുന്നു. വെള്ള ഭീകതയ്‌ക്കെതിരെ ചുവപ്പു ഭീകരത എന്ന ഒരു രാഷ്ട്രീയപ്രയോഗം തന്നെ ഒരു കാലത്ത് ചര്‍ച്ച ചെയ്യപ്പെട്ടിരുന്നു. സര്‍ക്കാര് സ്‌പോണ്‍സേര്‍ഡ് ആക്രമണങ്ങളെ കമ്യൂണിസ്റ്റുകള് വെള്ള ഭീകരത എന്നാണ് വിളിച്ചിരുന്നത്. ഒരാളെ കുറിക്കാന് നാം ഭീകരന് എന്ന വാക്ക് പത്രത്തില് ഉപയോഗിക്കുകയാണെങ്കില് നാം നമ്മുടെ കാഴ്ചപ്പാട് വായനക്കാരില് അടിച്ചേല്‍പ്പിക്കുകയാണ് ചെയ്യുന്നത്. പത്രക്കാരന് മൂന്നാം കക്ഷിയാണെന്നാണ് വെപ്പ്. അയാള് മാറി നിന്ന് കഥ പറയേണ്ടവനാണ്. കഥയില് അവന് പ്രത്യേകിച്ച് റോളൊന്നുമില്ല. പക്ഷേ, നാം പലപ്പോഴും നമ്മുടെ റോള് മറക്കുകയും കഥയുടെ ഭാഗമാകുകയും ചെയ്യും. അതോടെ വാര്‍ത്തകളില് ഇത്തരം വാക്കുകള് ഇടം പിടിക്കുന്നു. എന്നാല് ഇ്ത്തരം വാക്കുകള് എഡിറ്റോറിയലുകളിലും ലേഖനങ്ങളിലും ഓപ് എഡുകളിലും ഇടം പിടിച്ചേക്കാം അത് എഴുത്തുകാരന്റെ ഔചിത്യവുമായി ബന്ധപ്പെട്ട പ്രശ്‌നമാണ്. പിന്നെ ലേഖനങ്ങളും എഡിറ്റോറിയലുകളും വായനക്കാരന് വായിക്കുന്നതുതന്നെ ഒരു അഭിപ്രായം എന്ന നിലയിലായിരിക്കുമല്ലോ.\nഭീകരന് എന്ന വാക്ക് ഉപയോഗിക്കുന്നില്ലെങ്കില് പിന്നെ എന്തുപയോഗിക്കും? അപ്പോള് പത്രങ്ങള് ചില പോളിസി ഡിസിഷന് എടുക്കും. അതാണ് അവരുടെ ഭാഷാനയം. ഈ നയം എല്ലാ പത്രങ്ങള്‍ക്കുമുണ്ട്. തേജസിനും മാതൃഭൂമിക്കും മനോരമയ്ക്കും അതുണ്ട്. പൊതുബോധവുമായി ചേര്‍ന്നു നില്‍ക്കുന്ന പത്രങ്ങളുടെ പ്രയോഗങ്ങളോട് നമുക്ക് വലിയ വിയോജിപ്പുതോന്നില്ല. കാരണം അത് നമ്മുടെ കൂടെ അഭിപ്രായമാണല്ലോ. എന്നാല് നമ്മെ ബാധിക്കുന്ന ഒരു വിഷയത്തില് വരുമ്പോഴാണ് പ്രയോഗങ്ങളുടെ പ്രശ്‌നത്തെക്കുറിച്ച് നാം ജാഗരൂഗരാവുന്നത്. ജാനുവിനെയും ഗീതാനന്ദനെയും മുത്തങ്ങ സമരകാലത്ത് വയനാട്ടിലെ ചില രാഷ്ട്രീയസംഘടനകള് പിടിച്ചു കൊടുത്തപ്പോള് ചില പത്രങ്ങള് എഴുതിയത് നാട്ടുകാര് പിടിച്ചുകൊടുത്തു എന്നായിരുന്നല്ലോ. ആ പ്രത്യേകപാര്‍ട്ടിയുടെ പേര് പറയുന്നതിനേക്കാള് ആ പത്രത്തിന് സൗകര്യം അക്കാര്യം മൊത്തം നാ്ട്ടുകാരുടെ അഭിപ്രായമാണെന്ന വരുത്തിത്തീര്‍ക്കുന്നതിലായിരുന്നു. പക്ഷേ, ആ പ്രത്യേക പാര്‍ട്ടിക്കാര് പിടിച്ചു കൊടുത്തു എന്നായിരിക്കും ജാനുവിന്റെ വീക്ഷണം.\nഭീകരരിലേക്ക് തിരികെ വരാം. പരമാവധി വീക്ഷണങ്ങള് ഒഴിവാക്കി വാര്‍ത്ത എങ്ങനെ അവതരിപ്പിക്കാം എന്നത് തേജസിനെപ്പോലെ 'പൊതുസമൂഹ'ത്തിന്റെ വീക്ഷണങ്ങളോട് കലഹിക്കുന്ന പത്രങ്ങള്‍ക്ക് ഇതൊരു കീറാമുട്ടി തന്നെയാണ്. വ്യാപകമായ തെറ്റിദ്ധാരണകളും ആശയക്കുഴപ്പങ്ങളും ഇക്കാര്യത്തില് ഉണ്ടാവാറുണ്ട്. വിമര്‍ശകര് ചൂണ്ടിക്കാട്ടിയ പല ലിങ്കുകളും (വിമര്‍ശകരുടെ മാത്രമല്ല, ആ വാര്‍ത്ത ഫ്രയിം ചെയ്തവരുടെയും)ഇത്തരം തെറ്റിദ്ധാരണയുടെ ഫലമാണെന്ന് വ്യക്തമാക്കട്ടെ.\nകുറച്ചു നാള് മുമ്പ് എനിക്ക് ലഭിച്ച ഒരു മെയിലില് നിന്ന് പത്രത്തിന്റെ ജനറല് പോളിസിയെക്കുറിച്ച് ഞാന് ഉദ്ധരിക്കാം: ഇന്ത്യയില് സൈന്യത്തിനെതിരെയോ ജനങ്ങളെയോ ആക്രമിക്കുന്നവരെ പോരാളികള് എന്നല്ല വിളിക്കുന്നത്. അവരെ ഭീകരരെന്നുമല്ല വിളിക്കുക. പകരം അവര് ഏതു സംഘടനകളില് പെട്ടവരാണോ ആ സംഘടനയുടെ പ്രവര്‍ത്തകരെന്നാണ് വിശേഷിപ്പിക്കുന്നത്. ഹിസ്ബുള് മുജാഹിദിന് പ്രവര്‍ത്തകര്, അഭിനവ് ഭാരത് പ്രവര്‍ത്തകര്, ആര്‍എസ്എസ് പ്രവര്‍ത്തകര്, ഹിന്ദുത്വ പ്രവര്‍ത്തകര്, മാവോവാദികള്, ഉള്‍ഫാ പ്രവര്‍ത്തകര് എന്നിങ്ങനെ. ആക്രമിച്ചവര് ആരാണെന്ന് വ്യക്തമല്ലെങ്കില് അക്രമികളെന്നു വിശേഷിപ്പിക്കും. മിലിറ്റന്റ്‌സ്, ആയുധധാരികള് എന്നും വിശേഷിപ്പിക്കും. സൈന്യവും പോലിസും ജനങ്ങളെ ആക്രമിച്ച എത്രയോ സംഭവങ്ങളുണ്ടായിട്ടുണ്ട്. അപ്പോഴും പോലിസ് ഭീകരന് എന്നല്ല പോലിസ് സംഘം, ബിഎസ്എഫ് സംഘം, സാല്‍വാജൂഡം സംഘം എന്നിങ്ങനെ വിശേഷിപ്പിക്കും. അവിടെയൊന്നും നമ്മുടെ കാഴ്ചപ്പാട് വരുന്നില്ല. പകരം വസ്തുനിഷ്ഠമായി ആ സംഭവം വിവരിക്കുകയാണ് ചെയ്യുന്നത്.\nഇനി വിദേശരാജ്യങ്ങളിലാണെങ്കിലോ അവിടെയും ജങ്ങള്‍ക്കെതിരെയും പള്ളികളിലും മറ്റും സ്‌ഫോടനം നടത്തിയാല് ഭീകരരെന്നല്ല ഉപയോഗിക്കുന്നത്. പ്രവര്‍ത്തകരെന്നു തന്നെയാണ്. അധിനിവേശ സൈന്യ്ത്തിനെതിരെ (ഉദാഹരണം അമേരിക്കന് അധിനിവേശസൈന്യം, ബഹുരാഷ്ട്രസൈന്യം) ആക്രമണം നടത്തുമ്പോഴാണ് പോരാളികളെന്ന് പ്രായോഗിക്കുന്നത്. അങ്ങനെയാണ് തേജസ് തുടങ്ങിയ പത്രങ്ങളില് താലിബാന് പോരാളികള്, ഹമാസ് പോരാളികള് എന്നൊക്കെയുള്ള പ്രയോഗങ്ങള് വരുന്നത്. സത്യത്തില് ഇവിടെ ന്യൂസിന് പകരം വീക്ഷണമാണ് മുന്നോട്ട് വെക്കുന്നതെന്ന വിമര്‍ശനം ശരിതന്നെയാണ്. എന്റെ വ്യക്തിപരമായ അഭിപ്രായത്തില് ഇവിടെയും പ്രവര്‍ത്തകര് എന്ന് പറയുന്നതാണ് ഭംഗി. അതേസമയം ഒരു സാഹചര്യത്തിലും ആരെയും ഭീകരരെന്നു വിശേഷിപ്പിക്കുന്നത് അതുപോലെത്തന്നെ ശരിയല്ല.\nകാര്യങ്ങള് വസ്തുനിഷ്ഠമായി മനസ്സിലാക്കാന് ശ്രമിക്കുന്ന പത്രപ്രവര്‍ത്തകരെ സംബന്ധിച്ചിടത്തോളം അനുഭവിക്കുന്ന ഒരു പ്രശ്‌നം വാര്‍ത്തകള് എപ്പോഴും അവര് സംശയ്‌ത്തോടെയാണ് വീക്ഷിക്കുന്നതെന്നാണ്. കാരണം പല വാര്‍ത്തകളും അര്‍ധസത്യങ്ങളായിരിക്കും. അപ്പോള് അവര് കുറേകൂടെ നിഷ്പക്ഷമായ പദങ്ങള് തിരഞ്ഞെടുക്കുന്നു.\nഒന്നു കൂടെ പറയട്ടെ ഇതൊക്കെയാണെങ്കിലും പത്രങ്ങളുടെ നിഷ്പക്ഷവാര്‍ത്തായെഴുത്ത് പലപ്പോഴും ഒരു ഞാണിന്മേല് കളിയാണ്. പലപ്പോഴും അത് അപ്പുറത്തേയ്ക്ക് വഴുതി വീഴും. ചിലപ്പോള് തെറ്റിദ്ധാരണയിലൂടെയും വഴുതി വീണേക്കാം. സ്വയം പുതുക്കലും സ്വയം വിമര്‍ശനത്തിലൂടെയും ഇത് പരിഹരിക്കാന് ശ്രമിക്കുകയാണ് അതിനുള്ള മാര്‍ഗം. എത്ര പുതുക്കിയാലും ഇതൊക്കെ വീണ്ടും ഉയര്‍ന്നുവരും എന്നത് മറ്റൊരു കാര്യം. സ്വാതന്ത്ര്യസമരകാലത്ത് പുറത്തുവന്നിരുന്ന പല പത്രങ്ങളിലും ഈ ആശയക്കുഴപ്പം വ്യാപകമായിരുന്നു.\nഇനി ഈ ലിങ്കുകളിലേയ്ക്ക് വരിക. രണ്ടു തരത്തിലുള്ള സ്ഥലങ്ങളില് നാം ഈ പ്രയോഗങ്ങള് കണ്ടിരിക്കും. ഒന്ന് ലേഖനങ്ങള്, എഡിറ്റോറിയല് തുടങ്ങിയ ഇടങ്ങളില്. രണ്ട്. വാര്‍ത്തകളില്.\nഒന്നാമത്തേത് നമ്മുടെ വിഷയമല്ല. വാര്‍ത്തകളില് ഹൈന്ദവഭീകരര് എന്ന് വരുന്നത് തെറ്റായ കീഴ് വഴക്കമായി ഞാന് കരുതുന്നു. ഞാന് മനസ്സിലാക്കിയിടത്തോളം ഇത് തേജസ് പത്രത്തിന്റെ ഔദ്യോഗിക രീതിയുമല്ല. തേജസ് ഇത്തരം ഇടങ്ങളില് ഹിന്ദുത്വര് എന്നാണ് പ്രയോഗിക്കുന്നത്. പക്ഷേ, ചില മാധ്യമപ്രവര്‍ത്തകര് തങ്ങളുടെ വീക്ഷണങ്ങള് വാര്‍ത്തകളിലേക്ക് അബോധപൂര്‍വം കൊണ്ടുവരാറുണ്ട്. അതിന്റെ ഫലമാണ് ഈ പ്രയോഗമെന്ന് ഞാന് മനസ്സിലാക്കുന്നു. ഈ പ്രയോഗം മാത്രമല്ല ഞാന് ജോലി ചെയ്യുന്ന ഡെസ്‌കില് പ്രത്യേകിച്ച് തുടക്കക്കാര് പൊതുബോധത്തില് നിന്നുകൊണ്ടോ അവര് വായിച്ച വാര്‍ത്ത ഇന്റേണലൈസ് ചെയ്തുകൊണ്ടോ ഹമാസ് ഭീകരര് എന്നൊക്കെ ഉപയോഗി്കാറുണ്ട്. ഏകദേശം രണ്ടു മാസം മുന്‍പ് ഇങ്ങനെയൊരു സംഭവം ഉണ്ടായി. ആ വാര്‍ത്തയില്4തവണ ഭീകരര് കടന്നുവന്നു. ഞാന് വിശദമായി അന്വേഷിച്ചപ്പോള് അത് എഴുതിയ പെണ്‍കുട്ടി വാര്‍ത്ത എഴുതുന്നതിനു മുന്‍പ് മാതൃഭൂമി എഴുതിയ വാര്‍്ത്തയും വായിച്ചിരുന്നു എന്ന് മനസ്സിലായത്. ആ സ്വാധീനമാണ് അവരെ വഴി തെറ്റിച്ചത്.\nPosted by ബാബുരാജ് ഭഗവതി at 11:32 PM 1 comment:\nപത്രപ്രവര്‍ത്തനത്തിലെ ഭാഷയെക്കുറിച്ച് ഒരു സംവാദം\nസംവാദത്തിന് കാരണമായ പോസ്റ്റ്\nതേജസ് പത്രത്തില് വന്ന ഒരു\nവാര്‍തയെച്ചൊല്ലി നടന്ന സംവാദം\nവഴി തെറ്റുന്ന മലയാളപത്രപ്രവര്‍തനവും\nതേജസ് പത്രത്തിനൊരു വക്കാലതും\nകഴിഞ്ഞ ദിവസം വ്യാപകമായി പ്രചരിപ്പിക്കപ്പെട്ട ഒരു പോസ്‌റ്റാണ് മുകളില് കൊടുത്ത ചിത്രത്തോടൊപ്പമുള്ളത്. പെഷവാര് ദുരന്തവുമായി ബന്ധപ്പെട്ട് തേജസ് ഓണ്‍ലൈനില് പ്രത്യക്ഷപ്പെട്ട ഒരു വാര്‍ത്തയാണ് അതിന്റെ വിമര്‍ശകരെ പ്രകോപിച്ചിച്ചത്. പാകിസ്‌താന് താലിബാന്‍കാരെ ആയുധധാരികള്, സൈനികവേഷധാരികള്, എന്നൊക്കെ തേജസ് ഓണ്‍ലൈന് വിശേഷിപ്പിച്ചതാണ് കൂടുതല് പ്രകോപനം ഉണ്ടാക്കിയത്. തേജസ് പത്രത്തിന്റെ ഓണ്‍ലൈന് ചുമതല വഹിക്കുന്ന ഒരാളെന്ന നിലയില് ഇത് വിശദീകരിക്കേണ്ടതുണ്ടെന്ന് സുഹൃത്തുക്കള് നേരിട്ടും ഫോണിലൂടെയും ആവശ്യപ്പെടുകയുണ്ടായി. അതില് ചിലര് പ്രകോപിതരും മറ്റു ചിലര് സംശയാലുക്കളും പിന്നെയും ചിലര് ആ നിലപാടിനോട് ചേര്‍ന്നു നില്‍ക്കുന്നവരുമായിരുന്നു. ഇത്രയുമായ സ്ഥിതിയ്‌ക്ക് അത് വിശദീകരിക്കേണ്ടത് എന്റെ ധാര്‍മികമായ ഉത്തരവാദിത്തമായി മാറിക്കഴിഞ്ഞു. അതിനുള്ള ശ്രമമാണ് താഴെ.\nവാര്‍ത്ത ഷെയര് ചെയ്‌തവരും വെറുതെ വായിച്ചു വിട്ടവരും ശ്രദ്ധിക്കാതിരുന്ന ഒരു കാര്യത്തിലേക്ക് ഞാന് വായനക്കാരുടെ ശ്രദ്ധ ക്ഷണിക്കട്ടേ. ആ വാര്‍ത്ത ശ്രദ്ധിച്ചു വായിച്ചാല് ഒരു കാര്യം വ്യക്തമാകും. ആ വാര്‍ത്ത അപ്‌ലോഡ് ചെയ്‌തിരിക്കുന്നത് 16 ാം തിയതി2മണി കഴിഞ്ഞ്7മിനിട്ടുള്ളപ്പോഴാണ്. ഷെയര് ചെയ്യപ്പെട്ട ചിത്രത്തില് അത് വ്യക്തമായി കാണാം.\nപെഷവാറില് ആക്രമണം നടക്കുന്നത് പത്തരയ്‌ക്കു ശേഷമാണ്. ആ വാര്‍ത്ത വ്യാപകമായി പുറത്തെത്തുന്നതാകട്ടെ ഉച്ചയ്‌ക്കു ശേഷവും. അതുവരെയും അവിടവിടെ ചില പരാമര്‍ശങ്ങള് കണ്ടിരുന്നെങ്കിലും സാധാരണ ബോംബ് സ്‌ഫോടനം പോലെയാണ് പല പത്രങ്ങളും അത് കൈകാര്യം ചെയ്‌തത്. സ്‌കൂളിലാണെന്ന് പലരുടെയും വാര്‍ത്തയ്‌ക്കുള്ളിലുണ്ടായിരുന്നെങ്കിലും ആ വ്യൂ അത്ര ശ്രദ്ധനേടിയിരുന്നില്ല. മലയാളത്തിലെത്തെന്നെ പ്രധാന പത്രങ്ങള് അവരുടെ ഓണ്‍ലൈനില് ഈ ആസ്‌പക്‌റ്റ് ഹൈലൈറ്റ് ചെയ്‌തിരുന്നില്ലെന്ന് ആ സമയത്ത് വാര്‍ത്ത വായിച്ചിരിക്കാനിടയുള്ളവര് കണ്ടിരിക്കും. ( ഇത് തേജസ് ചെയ്‌തതിന് ന്യായീകരണമായി പറയുന്നതല്ല. ഇതൊരു വാദമുഖവുമല്ല)\nപതിനൊന്നു മണിക്കു ശേഷം വാര്‍ത്ത സജീവമായതോടെ ഞങ്ങളും ഈ വാര്‍ത്ത ശ്രദ്ധിക്കാന് തുടങ്ങി. ആക്രമണം നടക്കുന്നത് സ്‌കൂളിലും മരിച്ചവരില് കുട്ടികളുമുണ്ട് എന്നതായിരുന്നു വാര്‍ത്ത. പല ഓണ്‍ലൈന് പത്രങ്ങളും പ്രിന്റ് പത്രങ്ങളും (ഇംഗ്ലീഷ്) അവരുടെ സൈറ്റില് മിലിറ്റന്റ്, ഗണ്‍മെന് തുടങ്ങിയവര് ആക്രമണം നടത്തി എന്നാണ് വിശേഷിപ്പിച്ചു കണ്ടത്. അതേ ആങ്കിളില് തന്നെയാണ് ഞങ്ങളും വാര്‍ത്തയെ വിലയിരുത്തിയത്. ഇതിനു പിന്നില് ആരാണെന്ന കാര്യത്തില് വ്യക്തതയില്ലായിരുന്നു. പാകിസ്‌താന് സര്‍ക്കാരിന്റെ വിലയിരുത്തലും കണ്ടില്ല. അതിനിടയിലാണ് താലിബാന് ഏറ്റെടുത്തുന്നുവെന്ന വാര്‍ത്ത പുറത്തു വന്നത്. ആദ്യം അത് ചില സൈറ്റുകളില് സൂചനയായാണ് കണ്ടത്. എത്രമാത്രം വിശ്വസിക്കാമെന്നതിനെക്കുറിച്ച് ഉറപ്പും ഉണ്ടായിരുന്നില്ല.\nഇതായിരുന്നു ഞങ്ങള് വാര്‍ത്ത എഴുതുന്ന പന്ത്രണ്ടിനും ഒന്നരക്കുമിടയിലുള്ള അവസ്ഥ.\nഞങ്ങളുടെ വാര്‍ത്തയുടെ ലോജിക് ഇങ്ങനെയായിരുന്നു. സ്‌കൂളില് ആക്രമണം നടത്തി. നടത്തിയത് ആരായിരുന്നു? ആയുധധാരികളായ ഒരു സംഘം. ആളുകളെ ബന്ദികളാക്കിയിട്ടുണ്ട്. സൈനിക വേഷം ധരിച്ചവായിരുന്നു. സൈനികരല്ല. ആയിരുന്നെങ്കില് സൈന്യം വളയേണ്ടല്ലോ. ഏറ്റവും അവസാനം ലഭിച്ച സൂചന പാക് താലിബാന് ഏറ്റെടുത്തു എന്നതായിരുന്നു. അവരുടെ വീഡിയോയോ സ്റ്റേറ്റ് മെന്റോ പത്രങ്ങള് ഉദ്ധരിച്ചു കണ്ടില്ല. എങ്കിലും അതൊരു വാര്‍ത്തയാണ്. അക്കാര്യം വാര്‍ത്തയില് സൂചിപ്പേക്കണ്ടതുണ്ട്. താലിബന് ആക്രമണത്തിന്റെ ഉത്തരവാദിത്തം ഏറ്റെടുത്തു എന്ന് റിപോര്‍ട്ട് ഉണ്ട് എന്ന അവസാന വാചകം അങ്ങനെയാണ് വാര്‍ത്തയില് ഇടം പിടിക്കുന്നത്. ഇക്കാര്യമെല്ലാം ഞങ്ങളുടെ വാര്‍ത്തയില് ഉണ്ട്.\nഇനി വിമര്‍ശകരുടെ വാദങ്ങള് ശ്രദ്ധിക്കുക:\n1. താലിബാന്റെ പേര് വാര്‍ത്തയില് ഹൈലൈറ്റ് ചെയ്‌തില്ല.\n2. ഭീകരവാദികള്(തീവ്രവാദി) എന്ന് ഉപയോഗിച്ചില്ല\n1. മലയാളത്തിലെ തെറ്റായ പത്രപ്രവര്‍ത്തനശൈലിയുടെ മികച്ച ഉദാഹരണമാണ് ഈ വിമര്‍ശനം. ഒരു വാര്‍ത്ത പുറത്തുവരുമ്പോള് തന്നെ അതില് തീരുമാനമെടുക്കേണ്ടത് പത്രപ്രവര്‍ത്തകരും പത്രങ്ങളുമാണെന്ന ഒരു ബോധം എങ്ങനെയോ മലയാളികളില് വന്നു ചേര്‍ന്നിട്ടുണ്ട്. ഉത്തരവാദികള് ആരാണെന്ന് അവര് ആദ്യമേ തീരുമാനിക്കും. അതിന് പ്രത്യേകിച്ച് തെളിവുകളൊന്നും വേണ്ടെന്ന് അവര് കരുതുന്നു. ഇനി അക്കാര്യം പോലിസാണ് പറഞ്ഞതെങ്കില് അത് പോലിസ് പറഞ്ഞു എന്നല്ല മലയാളത്തിലെ പത്രങ്ങള് എഴുതുക, സത്യം അതാണെന്ന മട്ടിലാണ് എഴുത്ത്. മലയാളപത്രങ്ങള് ഈ ശീലം ദീര്‍ഘകാലം പിന്‍തുടര്‍ന്നതിനാലായിരിക്കാം വായനക്കാരും ഈ രീതി പ്രതീക്ഷിക്കുന്നത്.\nപത്രപ്രവര്‍ത്തനത്തിന്റെ ഏറ്റവും മികച്ച ശൈലി ഉപയോഗിച്ച് എഴുതിയിരിക്കുന്ന വാര്‍ത്തയാണ് ഇത് (thejas). ഈ വാര്‍ത്ത എഴുതിയത് ഞാനായിരുന്നില്ല. എന്നോടൊപ്പം ജോലി ചെയ്യുന്ന മറ്റൊരു സബ്‌എഡിറ്ററാണ്. മലയാളത്തിലെ രണ്ടോ മൂന്നോ പത്രങ്ങളില് ജോലി ചെയ്‌ത് പരിചയമുളള അദ്ദേഹം എഴുതിയ വാര്‍ത്ത പിന്നീട് ഒന്നുകൂടെ എടുത്തു വായിച്ചപ്പോള് അദ്ദേഹത്തിന്റെ ഒബ്‌ജക്‌റ്റീവിറ്റിയില് എനിക്ക് ആദരവു തോന്നി എന്ന് ഞാന് തുറന്നു പറയട്ടെ.\n2. ഭീകരവാദികള് എന്ന പദം ഉപയോഗിച്ചില്ല എന്ന വിമര്‍ശനം ലളിതമായ ഒരു കാര്യമാണ്. ഭീകരവാദികള് എന്ന പദം തേജസ് ആരെക്കുറിച്ച് പറയാനും ഉപയോഗിക്കാറില്ല. അത് തേജസിന്റെ മാത്രം ശൈലിയൊന്നുമല്ല. റോയിട്ടേഴ്‌സിന്റെ പോളിസി ഇതത്രെ:\n''Reuters hasastrict policy toward upholding journalistic objectivity. This policy has caused comment on the possible insensitivity of its non-use of the word terrorist in reports, including the 11 September attacks. Reuters has been careful to use the word terrorist only in quotes, whether quotations or scare quotes. Reuters global news editor Stephen Jukes wrote, "We all know that one man's terrorist is another man's freedom fighter, and that Reuters upholds the principle that we do not use the word terrorist."( http://en.wikipedia.org/wiki/Reuters)\nവസ്‌തുനിഷ്‌ഠമായ ഭാഷാനയം എല്ലാ പത്രങ്ങള്‍ക്കും ഉണ്ടാവണം. നിര്‍ഭാഗ്യവശാല് നമ്മുടെ സെക്കുലര് പത്രങ്ങള്‍ക്കാണ് ഈ നയത്തില് ഏറ്റവും വിള്ളലുള്ളത്. ഈ നയം ഉപയോഗിക്കേണ്ടതില്ലെന്ന് അവര് വായനക്കാരെ പഠിപ്പിച്ചു കഴിഞ്ഞിരിക്കുന്നു.\nഇനി തേജസ് വാര്‍ത്തയിലേക്കു വന്നാല്, ആ ആക്രമണം നടത്തിയത് താലിബാനാണെന്നു നേരത്തേ തന്നെ വാര്‍ത്ത വന്നാല് എന്തായിരിക്കും ചെയ്യുക?\nഇതില് ഒരു വ്യത്യാസമേ ഉണ്ടാകൂ. ആയുധധാരികള്‍ക്കു പകരം ആയുധധാരികളായ താലിബന്‍കാര് എന്ന് ചേര്‍ക്കും. എന്തു സാഹചര്യത്തിലാണെങ്കിലും താലിബാന് ഭീകരര് എന്ന എഴുതുകയില്ലെന്ന് തുറന്നു പറയട്ടെ.\nപത്രത്തിലും വ്യത്യസ്‌തമായിരുന്നില്ല റിപോര്‍ട്ടിങ്. ഇതേ ശൈലി പിന്‍തുടരുകയായിരുന്നു അവരും. എങ്കിലും അതേക്കുറിച്ചുള്ള വിശദീകരണം എന്റെ പിരിധിയ്‌ക്ക് പുറത്താണ്.\nയഥാര്‍ഥത്തില് താലിബാന് എന്താണ്? പാക് താലിബാനും അഫ്‌ഘാന് താലിബാനും വ്യത്യസ്‌തമാണോ? ഐസിസ് എന്താണ് എന്നതൊക്കെ തികച്ചും പ്രസക്തമാണെങ്കിലും തല്‍ക്കാലം ഞാന് അതിലേക്ക് കടക്കുന്നില്ല.\nഅതിന് നൗഫല് എന്ന ഫേസ്ബുക്ക് ഫ്രണ്ട് നല്‍കിയ മറുപടി\nസംവാദത്തിന് തെളിവായി നൗഫല് പോസ്റ്റ് ചെയ്ത ഒരു ഫോട്ടോ\nതെറ്റ് പറ്റിയാൽ അത് സമ്മതിക്കുക എന്ന മാന്യതയൊന്നും സുഡാപ്പിയിൽ നിന്നും പ്രതീക്ഷിക്കുനില്ല ,കാരണം മുസ്ലിം തീവ്രവാദികളായ തങ്ങളുടെ സഹോദരങ്ങളെ "പോരാളികൾ" എന്നെ വിളിക്കാവൂ എന്നതവരുടെ കേന്ദ്ര കമ്മിറ്റി തീരുമാനമാണ് ,പത്രത്തിന്റെ പോളിസിയാണ്. എഡിറ്റിംഗിൽ വന്ന അബദ്ടമല്ല .\nസംഘി തീവ്രവാദികളെ തരംപോലെ ഹിന്ദു ഭീകരർ / കാവി ഭീകരർ എന്ന് വിളിക്കാമെന്നും.\nതേജസ്സിനെ ഉപ്പും ചോറും തിന്നുന്ന ബാബുരാജ് ഭഗവത് എന്ന എഡിറ്റർക്ക് പത്രത്തിന്റെ പോളിസി അനുസരിച്ചേ പറ്റൂ , പാക്കിസ്ഥാനിലെ നൂറു കുട്ടികളുടെ ജീവനേക്കാൾ വലുത് അയാൾക്കെപ്പോഴും സ്വന്തം കുടുംബത്തിന്റെ കഞ്ഞിയാവുന്നത് സ്വാഭാവികം .ഇത്രമാത്രം\nവിവാദമുണ്ടായിട്ടും ഉടനടി പ്രതികരിക്കാതെ പശുവും ചത്തു മോരിലെ പുളിയും പോയി ഒരാഴ്ചക്ക് ശേഷം സമയമെടുത്ത് സുഡാപ്പി ബുജികൾ എഴുതിക്കൊടുത്ത ഒരു താത്വികവുമായി വന്നിരിക്കുന്നു .\nസമയത്തിന്റെ കാര്യത്തിൽ വേറൊരു പുകമറ സൃഷ്ടിക്കാൻ ശ്രമിക്കുന്നുണ്ട് , 100 കുട്ടികൾ കൊല്ലപെട്ടുവെന്ന് അതേസമയം ആ തേജസ്സ് റിപ്പോർട്ടിൽ തന്നെ പറയുന്നുണ്ട് , 300 ലധികം വിദ്യാർത്ഥികൾ അന്ന് ഹാജരുണ്ടായിരുന്ന സ്കൂളിൽ എട്ടോളം അജ്മൽ കസബുമാർ കയറിയാൽ അവർ മരിച്ചെന്ന് കരുതി ജീവനോടെ ഇട്ടേച്ച് പൊവുന്നവരൊഴിച്ച് ബാക്കിയാരും ജീവനോടെ കാണില്ലെന്ന് സാമാന്യ ബുദ്ധിയുള്ളവർക്കൊക്കെയറിയാം; എന്നിട്ടാണ് ഈ ക്രൂരമായ ഉളുപ്പില്ലാത്ത ഈ ന്യായീകരണം .\n""""""ഭീകരവാദികള് എന്ന പദം ഉപയോഗിച്ചില്ല എന്ന വിമര്‍ശനം ലളിതമായ ഒരു കാര്യമാണ്.ഭീകരവാദികള് എന്ന പദം തേജസ് ആരെക്കുറിച്ച് പറയാനും ഉപയോഗിക്കാറില്ല.അത് തേജസിന്റെ മാത്രം ശൈലിയൊന്നുമല്ല.റോയിട്ടേഴ്‌സിന്റെ പോളിസി ഇതത്രെ"""""-thejus\nഅതിന് നല്‍കിയ മറുപടി\nപ്രിയ നൗഫല്, താങ്കള് കുപിതനാണ്. താങ്കളുടെ ചോദ്യത്തില് നിന്ന് ഒഴിഞ്ഞു മാറാനാണ് ആദ്യം തോന്നിയത്. പക്ഷേ, താങ്കള് ശക്തനായ ഒരു എതിരാളിയായതിനാലും എന്റെ പേര് ഉളുപ്പില്ലാത്ത മനുഷ്യരുടെ കൂട്ടത്തില് പെടുത്തിക്കഴിഞ്ഞ നിലയ്ക്കും നേരിടാതെ നിവൃത്തിയില്ല. എന്നെക്കുറിച്ചുള്ള വ്യക്തിപരമായ പരാമര്‍ശങ്ങളെ വ്യക്തിപരമായി കാണാതെ സംവാദമായി വികസിപ്പിക്കാനാണ് എനിക്കിഷ്ടം. അതും തേജസിന്റെ വെബ്‌ഡെസ്‌ക് ഇന്‍ചാര്‍ജ് എന്ന നിലയിലല്ല. ബാബുരാജ് എന്ന വ്യക്തി എന്ന നിലയില്.\nതാങ്കളുടെ ചോദ്യത്തില് രണ്ട് വശങ്ങളാണുള്ളത്. അതില് ഒന്ന് ഭീകരത/ഭീകരര് എന്ന പ്രയോഗവും പത്രപ്രവര്‍ത്തനവും തമ്മിലുള്ള ബന്ധമാണ്. മറ്റൊന്ന് എന്നെ വ്യക്തിപരമായി കുരുക്കുന്ന ചില കാര്യങ്ങളാണ്. ഭീകരതയെക്കുറിച്ച് നടത്തുന്ന ചര്‍ച്ച കുറച്ചു കൂടെ വിപുലമായി നടത്തേണ്ടതായതിനാല് ഞാ്്ന് അതിലേക്ക് തല്‍ക്കാലം കടക്കുന്നില്ല.\nതാങ്കള് പറയുന്നു : //തേജസ്സിനെ ഉപ്പും ചോറും തിന്നുന്ന ബാബുരാജ് ഭഗവതി എന്ന എഡിറ്റര്‍ക്ക് പത്രത്തിന്റെ പോളിസി അനുസരിച്ചേ പറ്റൂ//--ഇതൊരു സത്യമാണ്. പത്രപ്രവര്‍ത്തകര് തുറന്നു പറയാത്ത സത്യം. ലോകത്തില് എല്ലാ പത്രങ്ങള്‍ക്കും എഡിറ്റോറിയല് പോളിസിയുണ്ട്. ആ പോളിസിക്കനുസരിച്ചാണ് അവര് എഴുതുന്നത്. ആ അര്‍ഥത്തില് എല്ലാ പത്രപ്രവര്‍ത്തകരേയും പോലെ ഞാനും ഒരു കൂലിയെഴുത്തുകാരനാണ്. പത്രത്തിന്റെ എല്ലാ നയങ്ങളും എന്റെ നയങ്ങളാവണമെന്നില്ല. പക്ഷേ, പത്രത്തിന്റെ നയത്തിനു വിരുദ്ധമായി ഒരു നയവും അനുവര്‍ത്തിക്കാന് പത്രപ്രവര്‍ത്തകര്‍ക്ക് അവകാശമില്ല. ഇങ്ങനെയല്ലാത്ത ഒരു പത്രവുമില്ല. ഉണ്ടെന്നുള്ളത് നാട്യം മാത്രം.\nഇനി എന്റെ കാര്യത്തിലേക്ക് വന്നാല് തേജസിന്റെ 90 ശതമാനം നയങ്ങളോടും എനിക്ക് യോജിപ്പാണ്.(ശതമാനക്കണക്ക് മാവോയുടെ രീതിയാണ്). അതിനര്‍ഥം 10 ശതമാനം നയങ്ങളെങ്കിലും അങ്ങനെയല്ലാതെയുണ്ട് എന്നു തന്നെയാണ്. (താങ്കള് ചേര്‍ത്ത ചില ലിങ്കുകളെക്കുറിച്ചല്ല പറഞ്ഞുവരുന്നത്). ഒരു കാര്യം താങ്കളുടെ ശ്രദ്ധയില് ഞാന് പെടുത്തട്ടെ. ഈ ചോദ്യം നാം ചില പത്രങ്ങളിലെ പത്രപ്രവര്‍ത്തകരോട് മാത്രമേ ചോദിക്കാറുള്ളൂ. മറ്റുള്ളവരോട് ഒരിക്കലുമില്ല. അവര്‍ക്കും ഇതൊക്കെ ബാധകമാണെങ്കിലും.\n//സമയത്തിന്റെ കാര്യത്തില് വേറൊരു പുകമറ സൃഷ്ടിക്കാന് ശ്രമിക്കുന്നുണ്ട് , .....എട്ടോളം അജ്മല് കസബുമാര് കയറിയാല് അവര് മരിച്ചെന്ന് കരുതി ജീവനോടെ ഇട്ടേച്ച് പൊവുന്നവരൊഴിച്ച് ബാക്കിയാരും ജീവനോടെ കാണില്ലെന്ന്// ---ഇതില് ഒരു പുകമറയുമില്ല. 8ഓളം 'ഭീകരര്' കയറിയാല് മരിക്കാനിടയുള്ളവരുടെ എണ്ണം നോക്കിയല്ല ആക്രമണം നടത്തിയവര്‍ക്കുള്ള വിശേഷണം തിരഞ്ഞെടുക്കുന്നത്. അതിന് തീര്‍ച്ചയായും ജേര്‍ണലിസ്റ്റിക്കായ മാനദണ്ഡങ്ങള്(!) ഉണ്ട്.\n//സംഘി തീവ്രവാദികളെ തരംപോലെ ഹിന്ദു ഭീകരര് / കാവി ഭീകരര് എന്ന് വിളിക്കാമെന്നും// തീര്‍ച്ചയായും ഇതൊരു ചോദ്യമാണ്. മറുപടി അര്‍ഹിക്കുന്നതുമാണ്.\n//പോയി ഒരാഴ്ചക്ക് ശേഷം സമയമെടുത്ത് സുഡാപ്പി ബുജികള് എഴുതിക്കൊടുത്ത ഒരു താത്വികവുമായി വന്നിരിക്കുന്നു // ഞാനൊരു മണ്ടനാണെന്ന് നിങ്ങളും അല്ലെന്ന് ഞാനും!! അതു വേണ്ട. പക്ഷേ, താങ്കള് പറഞ്ഞതില് കാര്യമുണ്ട്്. ആ വിശദീകരണം ഞാനാണ് നല്‍കിയതെങ്കിലും ആ പോളിസി വികസിപ്പിച്ചെടുക്കുന്നതില് 'സുഡാപി'കള്‍ക്ക് പങ്കുണ്ട്. ആ അര്‍ഥത്തില് ്അവര് എഴുതിത്തന്നത് ഞാന് എഴുതി എന്നു പറഞ്ഞാല് താത്വികമായി ശരിതന്നെ.\nഅടുത്തതായി എഡിറ്റോറിയലും വാര്‍ത്തയെഴുത്തും തമ്മിലുള്ള ബന്ധവും നൗഫല് പരിഗണിക്കണമെന്നു തോന്നുന്നു. എഡിറ്റോറിയലും വാര്‍ത്തയും രണ്ടും രണ്ടാണ്. ലേഖനവും വാര്‍ത്തയും അതുപോലെത്തന്നെ വ്യത്യസ്തമാണ്. പത്രത്തിന്റെ പോളിസിയുമായി യോജിപ്പില്ലാത്തവര് പോലും അങ്ങനെയാണ് പല പത്രങ്ങളിലും ജോലി ചെയ്യുന്നത്. സത്യത്തില് പത്രത്തിന്റെ പോളിസി അവരുടെ വാര്‍ത്താശൈലിയിലല്ല പ്രതിഫലിക്കുന്നത്. പലപ്പോഴും അത് അവര് തിരഞ്ഞെടുക്കുന്ന വാര്‍ത്തയേത് ഒഴിവാക്കുന്നതേത് എന്നതിന്റെ അടിസ്ഥാനത്തിലാണ്. എഴുത്തുകാരുടെ ശൈലി വാര്‍ത്തയിലുണ്ടാവരുത് എന്നാണ് പ്രത്രപ്രവര്‍ത്തനത്തിന്റെ നിയമം. പക്ഷേ, അത് എഡിറ്റോറിയലിലുണ്ടാകാം. ലേഖനങ്ങളിലുണ്ടാകാം. ഫീച്ചറുകളിലുണ്ടാവാം.\nഇതിന്റെ അടിസ്ഥാനത്തിലാണ് നാം ചര്‍ച്ച ചെയ്യുന്ന വാര്‍ത്ത ഒബ്ജക്റ്റീവ് ആയി എഴുതിയതാണ് എന്ന് ഞാന് പറഞ്ഞത്. പക്ഷേ, വാര്‍ത്തകളില്(അത് ഞാന് ഉറപ്പിച്ചു പറയട്ടെ വാര്‍ത്തകളില്) ഭീകരര് എന്ന പ്രയോഗത്തെക്കുറിച്ചുള്ള ചര്‍ച്ച, ഭീകരതയെന്ന പ്രയോഗവും പത്രപ്രവര്‍ത്തനവും എന്ന ചര്‍ച്ച നടത്താതെ പൂര്‍ണമാവില്ല. അതിലേക്ക് ഞാന് തീര്‍ച്ചയായും വരും. ഇനി താങ്കള് ക്ഷണിച്ചില്ലെങ്കിലും.\nPosted by ബാബുരാജ് ഭഗവതി at 9:08 AM2comments:


അഹങ്കാരമാണ് സര്‍ക്കാരിന്റെ ഒരു വര്‍ഷത്തെ നീക്കിയിരിപ്പ്: ചെന്നിത്തല | Ramesh Chennithala| Pinarayi Vijayan| 1 year of ldf government| LDF Government\nഅഹങ്കാരമാണ് സര്‍ക്കാരിന്റെ ഒരു വര്‍ഷത്തെ നീക്കിയിരിപ്പ്: ചെന്നിത്തല\nMay 21, 2017, 11:48 AM IST\nഎല്ലാ അധികാരങ്ങളും മുഖ്യമന്ത്രിയില് കേന്ദ്രീകരിക്കുന്ന അസാധാരണമായ സാഹചര്യമാണുള്ളത്. അധികാരപ്രമത്തതയും അഹങ്കാരവുമൊക്കെയാണ് സര്‍ക്കാരിന്റെ പ്രവര്‍ത്തനശൈലി.\nതിരുവനന്തപുരം: എല്‍ഡിഎഫ് സര്‍ക്കാരിന്റെ ഒരു വര്‍ഷത്തെ പ്രവര്‍ത്തനങ്ങള് തികഞ്ഞ പരാജയമായിരുന്നെന്ന് പ്രതിപക്ഷ നേതാവ് രമേശ് ചെന്നിത്തല. എടുത്തുപറയാനുള്ള ഒരു നേട്ടവും സര്‍ക്കാരിനുണ്ടാക്കാനായില്ലെന്നും ചെന്നിത്തല പത്രസമ്മേളനത്തില് പറഞ്ഞു.\nഎല്ലാ അധികാരങ്ങളും മുഖ്യമന്ത്രിയില് കേന്ദ്രീകരിക്കുന്ന അസാധാരണമായ സാഹചര്യമാണുള്ളത്. അധികാരപ്രമത്തതയും അഹങ്കാരവുമൊക്കെയാണ് സര്‍ക്കാരിന്റെ പ്രവര്‍ത്തനശൈലി. മന്ത്രിമാര് തമ്മിലുള്ള അഭിപ്രായ വ്യത്യാസങ്ങള് മന്ത്രിസഭയുടെ പ്രവര്‍ത്തനത്തെ ബാധിച്ചിരിക്കുന്നു. മന്ത്രിസഭാ തീരുമാനങ്ങള് ജനങ്ങള്‍ക്ക് അറിയാന് പോലം ജനങ്ങള്‍ക്ക് നിര്‍വ്വാഹമില്ല. മുന്നണിക്കകത്തെ വിവാദങ്ങളും അസ്വാരസ്യങ്ങളും അവസാനിപ്പിക്കാന് ഒരു ശ്രമവുമുണ്ടായില്ലെന്നും ചെന്നിത്തല ആരോപിച്ചു.\nഎടുത്തുപറയാനുള്ള ഒരു നേട്ടവുമുണ്ടാക്കാന് അധികാരമേറ്റെടുത്ത് ഒരുവര്‍ഷമായിട്ടും സര്‍ക്കാരിന് സാധിച്ചില്ല. പിണറായി സര്‍ക്കാരിന്റെ നേട്ടമായി എടുത്തുപറയുന്ന കൊച്ചി മെട്രോ, വിഴിഞ്ഞം പദ്ധതി, കണ്ണൂര് എയര്‍പോര്‍ട്ട് എന്നീ മൂന്നു പദ്ധതികളും യുഡിഎഫ് സര്‍ക്കാരിന്റെ കാലത്ത് തുടക്കമിട്ടതാണ്. അടിസ്ഥാനവികസനത്തിന് വഴിതെളിക്കുന്ന ഒരു കര്‍മപദ്ധതിയും പുതിയതായി ആരംഭിക്കാന് സര്‍ക്കാരിന് സാധിച്ചില്ല.\nസര്‍ക്കാരിന്റ നേട്ടങ്ങള് വിവരിച്ചുകൊണ്ട് ഇന്നലെ മുഖ്യമന്ത്രി നടത്തിയ പ്രസംഗം ബഡ്ജറ്റ് പ്രസംഗം പോലയായിരുന്നു. നടന്ന ഒരു പദ്ധതിയെപ്പറ്റിയും പറഞ്ഞില്ല. നടക്കാന് പോകുന്ന പദ്ധതികളെപ്പറ്റിയുള്ള പ്രതീക്ഷകള് മാത്രമായിരുന്നു പ്രസംഗത്തിലുണ്ടായിരുന്നത്. പുതിയ പദ്ധതികളെക്കുറിച്ച് മുഖ്യമന്ത്രിക്ക് ഒന്നും പറയാനില്ല. കഴിഞ്ഞ സര്‍ക്കാര് ആരംഭിച്ച പദ്ധതികളുടെ ഉദ്ഘാടനം മാത്രമാണ് സര്‍ക്കാര് നടത്തിയത്.\nഈ സര്‍ക്കാരിന്റെ കാലത്ത് അഴിമതിയില്ലെന്ന മുഖ്യമന്ത്രിയുടെ പ്രസ്താവന അടിസ്ഥാനരഹിതമാണ്. അഴിമതി നടത്തിയതിനാണ് ഇപി ജയരാജന് രാജിവയ്‌ക്കേണ്ടിവന്നത്. കശുവണ്ടി ഇറക്കുമതി കേസില് മന്ത്രിയെ വെള്ളപൂശാനുള്ള ശ്രമമാണ് സര്‍ക്കാര് നടത്തുന്നത്. ബാലകൃഷ്ണപിള്ളയ്ക്ക് അധികാരം നല്‍കിയതുവഴി അഴിമതിക്കാര്‍ക്ക് അവസരം നല്‍കുകയാണ് സര്‍ക്കാര് ചെയ്തതെന്നും ചെന്നിത്തല ആരോപിച്ചു.\nകോവിഡ് രോഗികളുടെ ഫോൺവിവരം ശേഖരിക്കൽ മനുഷ്യാവകാശ ലംഘനം -ചെന്നിത്തല\n'ഇടത് അനുഭാവികളുടെ സെെബർ ആക്രമണം'; മുഖ്യമന്ത്രിക്ക് തുറന്ന കത്തുമായി ലക്ഷ്മിപ്രിയ\nമുഖ്യമന്ത്രി നിലവിട്ട് പെരുമാറുന്നത് വസ്തുതകൾ പുറത്തുവരുന്ന ഭയംകൊണ്ട് -ചെന്നിത്തല\nമുഖ്യമന്ത്രിയുടെ പ്രതികരണം സമനില തെറ്റിയ നിലയില്; രമേശ് ചെന്നിത്തല


ഇന്ത്യ-ഒമാന് എയര് ബബിള് കരാറില് മാറ്റം; ഗോ എയറും, ഇന്‍ഡിഗോയും സര്‍വീസുകള് റദ്ദാക്കി | Metro Journal Online\nമസ്‌കറ്റ്: ഇന്ത്യയും ഒമാനും തമ്മിലുള്ള എയര് ബബിള് കരാറില് മാറ്റം. നവംബര് ഒമ്പത് മുതല് ദേശീയ വിമാന കമ്പനികള് മാത്രമാണ് സര്‍വീസ് നടത്തുക. സ്വകാര്യ വിമാന കമ്പനികള് നേരത്തെ പ്രഖ്യാപിച്ച സര്‍വീസുകള് റദ്ദാക്കിയിട്ടുണ്ട്.\nമസ്‌കറ്റില് നിന്നുള്ള ഇന്‍ഡിഗോ ഗോ, എയര് സര്‍വീസുകളാണ് റദ്ദാക്കിയത്. നവംബര് എട്ടിന് ശേഷം ഈ വിമാന കമ്പനികളുടെ സര്‍വീസുകള് തുടരില്ല. ഇന്ത്യക്ക് പുറമെ മറ്റ് രാജ്യങ്ങളില് നിന്നുള്ള സ്വകാര്യ വിമാന കമ്പനികള്‍ക്കുള്ള അനുമതിയും പിന്‍വലിച്ചതായും അറിയുന്നു.\nനവംബര് 30 വരെയാണ് ഒമാനും ഇന്ത്യയും തമ്മിലുള്ള എയര് ബബിള് സര്‍വീസിന്റെ കാലാവധി. ഒക്ടോബര് ആദ്യത്തിലാണ് രണ്ട് മാസത്തെ ഇന്ത്യ-ഒമാന് എയര് ബബിള് കരാര് നിലവില് വന്നത്.\nഇന്‍ഡിഗോ മസ്‌കത്തില് നിന്ന് കൊച്ചിയിലേക്കും തിരുവനന്തപുരത്തിനും ഗോ എയര് കൊച്ചിയിലേക്കും കണ്ണൂരിനുമാണ് നേരിട്ടുള്ള സര്‍വീസുകള് നടത്തിയിരുന്നത്.\nഞായറാഴ്ചയുള്ള വിമാനത്തില് പോകാന് താല്‍പര്യമുള്ളവര്‍ക്ക് കാള് സെന്ററുമായി ബന്ധപ്പെട്ടാല് സീറ്റ് ലഭ്യതക്കനുസരിച്ച് ടിക്കറ്റുകള് മാറ്റി നല്‍കും. അല്ലാത്തവര്‍ക്ക് ടിക്കറ്റ് തുക റീഫണ്ട് ചെയ്തുനല്‍കും. റീഫണ്ടിനായി വിമാന കമ്പനികളെയോ ടിക്കറ്റ് ബുക്ക് ചെയ്ത ട്രാവല് ഏജന്‍സികളെയോ സമീപിക്കണം.\n← ട്രംപ് പുറത്തേക്ക്; ജോ ബൈഡന് അമേരിക്കന് പ്രസിഡന്റ് സ്ഥാനത്തേക്ക്\nജിദ്ദയിൽ സീഫുഡ് റെസ്റ്റോറന്റുകളിൽ റെയ്ഡ് →\nShare with your friendsഎഴുത്തുകാരി: റജീന ആമി അവൾ …..ശരീരത്തിൽ എന്തൊക്കെയോ വയറുകൾ ഘടിപ്പിച്ചു വച്ചിരിക്കുന്നു …..ആ യന്ത്രങ്ങൾക്കും വയറുകൾക്കും ഇടയിൽ നിറവയറുമായി ഒരു പെണ്ണ് …….


പരിശുദ്ധ കുര്‍ബാനയുടെ കൗദാശിക മാനം: ഡോ. പൂവത്താനിക്കുന്നേൽ ക്ലാസ് നയിച്ചു | Catholic Church News Malayalam\nHome News പരിശുദ്ധ കുര്‍ബാനയുടെ കൗദാശിക മാനം: ഡോ. പൂവത്താനിക്കുന്നേൽ ക്ലാസ് നയിച്ചു\nപരിശുദ്ധ കുര്‍ബാനയുടെ കൗദാശിക മാനം: ഡോ. പൂവത്താനിക്കുന്നേൽ ക്ലാസ് നയിച്ചു\nപരിശുദ്ധ കുർബാനയുടെ കൗദാശിക മാനം എന്താന്നെന്ന് വിശദമാക്കി ഡോ. തോമസ് പൂവത്താനിക്കുന്നേൽ. കടുവാക്കുളം എമ്മാവൂസ് പഠന കേന്ദ്രത്തിൽ പരിശുദ്ധ കുർബാനയുടെ ദൈവശാസ്ത്ര ഡിപ്ലോമ കോഴ്സിൽ ക്ലാസ്സ് നയിക്കുകയായിരുന്നു അദ്ദേഹം.\nപരിശുദ്ധ കുർബാനയുടെ ദൈവശാസ്ത്രത്തെ അധികരിച്ചുള്ള ഒരു വർഷത്തെ ഡിപ്ലോമ കോഴ്സ് പൗരസ്ത്യ വിദ്യാപീഠത്തിന്റെ അംഗീകാരത്തോടെ ആണ് നടത്തുന്നത്. ഈ ശ്രേണിയിൽ 24 ക്ലാസുകൾ ആണ് ഉള്ളത്. എല്ലാ മാസവും 2,4ശനിയാഴ്ചകളിൽ ഉച്ച കഴിഞ്ഞു 1: 30 മുതൽ 5:00 മണി വരെ ആണ് ക്ലാസുകൾ.


Here is Premam fame Sai Pallavi aka Malar - Malayalam Filmibeat\nഇതാണ് പ്രേമത്തിലെ മലര്\n| Published: Monday, June 1, 2015, 13:27 [IST]\nഇപ്പോള് കേരളം പ്രേമത്തില് അഡിക്ടഡ് ആണെന്ന് പറയുന്നതായിരിക്കും ശരി. അതിലും മലരിനെ കണ്ട് മയങ്ങിയിരിക്കുകയാണ് കേരളത്തിലെ പ്രേക്ഷകര്. തുടക്കം മുതല് അല്‍ഫോണ്‍സ് പുത്രന് തന്റെ നായികമാരെ സംബന്ധിച്ച കാര്യം സസ്‌പെന്‍സാക്കി വച്ചതുകൊണ്ട് ആരാണ് പ്രേമത്തിലെ മലരെന്ന് പലര്‍ക്കും അറിയില്ല.\nനിവിന് പോളി അവതരിപ്പിയ്ക്കുന്ന ജോര്‍ജ് എന്ന കഥാപാത്രവുമായി പ്രണയത്തിലാകുന്ന അദ്ധ്യാപികയാണ് മലര്. പല്ലവി സായി എന്നാണ് മലരിന്റെ യഥാര്‍ത്ഥ പേര്. ആരാണ് മലര്‍എന്ന സായി പല്ലവി, സായി എങ്ങനെ പ്രണയത്തിലായി. തുടര്‍ന്ന് വായിക്കൂ...\nനീലഗിരി കൊട്ടഗിരി സ്വദേശിയാണ് മലര് എന്ന വേഷത്തില് പ്രേമത്തില് എത്തിയ പല്ലവി സായി\nപ്രേമത്തില് സായിയുടെ ഡാന്‍സ് കണ്ടവര്‍ക്കൊക്കെ മികച്ച അഭിപ്രായമാണ്. അതിന് കാരണം സായി ഒരു ഡാന്‍സറാണ് എന്നതാണ്. തമിഴ്‌നാട്ടില് ഡാന്‍സ് റിയാലിറ്റി ഷോയില് മിന്നുന്നതാരമാണ് സായി.\nഡാന്‍സും അഭിനയവും മാത്രമാണ് സായിയുടെ പാഷന് എന്നു കരുതിയെങ്കില് തെറ്റി. കക്ഷി ഡോക്ടറാണ്. ജോര്‍ജിയയില് ഉപരിപഠനം നടത്തുകയാണ് ഇപ്പോള്.\nഅവധിയ്ക്ക് നാട്ടില് എത്തിയപ്പോള് സായി ഒരു പരസ്യചിത്രത്തില് അഭിനയിച്ചിരുന്നു. ഇതാണ് സായിയുടെ സിനിമാ എന്‍ട്രിയ്ക്ക് കാരണമായത്. പ്രേമത്തിന്റെ റിലീസിന് വേണ്ടി ചെന്നൈയില് എത്തിയ സായി തിരിച്ച് ജോര്‍ജിയയിലേക്ക് മടങ്ങി\nപ്രേമത്തിലേക്ക് വിളിച്ചപ്പോള് ആ റോള് ചെയ്യാന് തനിക്ക് കഴിയുമോ എന്ന് ഏറെ സംശയിച്ചിരുന്നു എന്ന് സായി പറയുന്നു. തന്റെ സ്വരവും മുഖക്കുരുവും പ്രേക്ഷകര് അംഗീകരിയ്ക്കുമോ എന്ന് പേടിച്ചിരുന്നുവത്രെ.\nപ്രേമത്തെ പ്രേക്ഷകര് ഇരുകൈയ്യും നീട്ടി സ്വീകരിച്ചത് തന്റെ ആത്മവിശ്വാസം വര്‍ദ്ധിപ്പിയ്ക്കുന്നു എന്ന സായി പല്ലവി പറയുന്നു.\nHere is Premam fame Sai Pallavi aka Malar\nStory first published: Monday, June 1, 2015, 13:27 [IST]


Beauty Contest, Film, Modeling, Fashion, Aishwarya Rai , Priyanka Chopra, മോഡലിങ്, അഭിനയം, സൗന്ദര്യ മത്സരം, സുന്ദരി, ഐശ്വര്യ റായ്, പ്രിയങ്ക ചോപ്ര, സുസ്മിത സെന്, നടി, ഫാഷന്, ഹിന്ദി - Malayalam Filmibeat\n| Published: Friday, March 22, 2013, 15:17 [IST]\nഫാഷന് ലോകത്തുനിന്നും വെള്ളിത്തിരയിലെത്തിയ നടിമാര് ഏറെയാണ്, മോഡലിങ്ങില് നിന്നും നേരെ വെള്ളിത്തിരയിലേയ്ക്ക് ടിക്കറ്റ് നല്‍കുകയെന്നത് ബോളിവുഡിന്റെ ഒരു പതിവ് ശൈലിയാണ്.\nമോഡലിങില് നിന്നും സിനിമയിലെത്തിയ നായികമാരുടെ കൂട്ടത്തില് ഒന്നാം സ്ഥാനം ഐശ്വര്യയ്ക്ക് തന്നെയാണെന്ന് പറയാതിരിക്കാനാവില്ല. ജയപരാജയങ്ങള് ഇഴചേര്‍ന്നതാണ് സുസ്മിതയുടെ അഭിനയജീവിതം, തന്റെ അതേകാലത്ത് ഉയര്‍ന്നുവന്ന ഐശ്വര്യയുടെ അത്രയും ജനപ്രീതി കൈവരിയ്ക്കാന് സുസ്മിതയ്ക്ക് കഴിഞ്ഞിട്ടില്ലെന്നത് ഒരു സത്യമാണ്.\nവളരെപ്പഴയകാലം തൊട്ടേ ഈ പതിവുണ്ട്. ഫാഷന് ഷോകളില് നിന്നും സൗന്ദര്യ മത്സരങ്ങളില് നിന്നുമെല്ലാമെത്തി വെള്ളിത്തിര കീഴടക്കിയ സുന്ദരിമാര് ഏറെയുണ്ട് ഹിന്ദിസിനിമാരംഗത്ത്, ഇവരില് പലരും തെന്നിന്ത്യന് ചിത്രങ്ങളിലും അഭിനയിച്ചിട്ടുണ്ട്.\nകിരീടം ചൂടി വെള്ളിത്തിരയിലെത്തിയവര്\nമോഡലിങില് നിന്നും സിനിമയിലെത്തിയ നായികമാരുടെ കൂട്ടത്തില് ഒന്നാം സ്ഥാനം ഐശ്വര്യയ്ക്ക് തന്നെയാണെന്ന് പറയാതിരിക്കാനാവില്ല. 1994ല് മിസ് വേള്‍ഡ് കിരീടം ചൂടിയതിന് പിന്നാലെയാണ് ഐശ്വര്യ സിനിമയിലെത്തിയത്. ആദ്യചിത്രങ്ങള് വിജയം കണ്ടില്ലെങ്കിലും ഐശ്വ്യ പീന്നീട് കഴിവ് തെളിയിച്ചു. ഹം ദില് കെ ചുകേ സനം, താല്, ധൂം, എന്നുവേണ്ട പിന്നീട് ഹിറ്റുകളുടെ നിര തന്നെയുണ്ടായി, നടിയെന്ന നിലയ്ക്കുള്ള ആഷിന്റെ പ്രശസ്തി ബോളിവുഡ് കടന്ന് ഹോളിവുഡിലും മറ്റ് ലോകസിനിമാ വേദികളിലുമെത്തി, ഇന്ന് ഇന്ത്യന് സിനിമയുടെ മുഖമായി ലോകംമുഴുവന് ഐശ്വര്യ അറിയപ്പെടുന്നുണ്ട്. മിസ് വേള്‍ഡില് നിന്നും സിനിമയിലൂടെ ആരൂം അസൂയപ്പെടുന്ന തരത്തില് ബച്ചന് കുടുംബത്തിലെ മരുമകളുമായി മംഗലാപുരം സ്വദേശിനിയായ ഈ താരം.\n2000ത്തിലെ മിസ് വേള്‍ഡ് കിരീടം നേടിയ സുന്ദരി പ്രിയങ്ക ചോപ്രയായിരുന്നു. പ്രിയങ്കയ്ക്കും ആദ്യകാലത്ത് വിജയങ്ങള് ലഭിച്ചില്ലെങ്കിലും പിന്നീട് ബോളിവുഡിലെ ബോള്‍ഡ് താരങ്ങളില് ഒരാളായി ഈ സുന്ദരി മാറി. ഇപ്പോള് ഹോട്ട് ആന്റ് സെക്‌സി ഇമേജും പ്രിയങ്കയ്ക്ക് സ്വന്തമാണ്. മികച്ച നടിയ്ക്കുള്ള ദേശീയ അവാര്‍ഡും പ്രിയങ്ക സ്വന്തമാക്കിയിട്ടുണ്ട്.\n1994ല് മിസ് യൂണിവേഴ്‌സ് കിരീടം ചൂടിയ സുസ്മിതയും വൈകാതെ സിനിമയിലെത്തി. ജയപരാജയങ്ങള് ഇഴചേര്‍ന്നതാണ് സുസ്മിതയുടെ അഭിനയജീവിതം, തന്റെ അതേകാലത്ത് ഉയര്‍ന്നുവന്ന ഐശ്വര്യയുടെ അത്രയും ജനപ്രീതി കൈവരിയ്ക്കാന് സുസ്മിതയ്ക്ക് കഴിഞ്ഞിട്ടില്ലെന്നത് ഒരു സത്യമാണ്. എങ്കിലും ഒട്ടേറെ മികച്ച കഥാപാത്രങ്ങളെ അവതരിപ്പിക്കാന് താരത്തിനായിട്ടുണ്ട്.\n1984ല് മിസ് ഇന്ത്യയായ ജൂഹി ഒരുകാലത്ത് ബോളിവുഡിന്റെ ഇഷ്ടതാരമായിരുന്നു, കോമഡിയും കോമിക്കും സീരിയസ് റോളുകളുമെല്ലാം ജൂഹി ഉള്ളം കയ്യിലിട്ട് അമ്മാനമാടി. പിന്നീട് സിനിമ നിര്‍മ്മാണത്തിലും ജൂഹി പരീക്ഷണങ്ങള് നടത്തി. ടിവി പരിപാടികളും ജൂഹി സജീവ സാന്നിധ്യമാണ്.\n2000ത്തിലെ മിസ് യൂണിവേഴ്‌സായ ലാറ ദത്തയും മോഡലിങ് രംഗത്തുനിന്നാണ് വെള്ളിത്തിരയിലെത്തിയത്. പ്രിയങ്ക ചോപ്രയ്‌ക്കൊപ്പമായിരുന്നു ലാറയുടെയും അരങ്ങേറ്റം. പക്ഷേ ബോളിവുഡില് സ്ഥാനമുറപ്പിയ്ക്കാന് ലാറയ്ക്ക് അല്‍പം സമയമെടുക്കേണ്ടിവന്നു. പിന്നീട് ചില മികച്ച വിജയം നേടിയ ചിത്രങ്ങളുടെ ഭാഗമാകാന് ലാറയ്ക്ക് കഴിഞ്ഞു.\nമിസ് ഇന്ത്യ കിരീടംചൂടിയശേഷമാണ് നേഹയും ബോളിവുഡില് എത്തിയത് കയാമത്ത്- സിറ്റി അണ്ടര് ത്രെട്ട് എന്ന ചിത്രത്തിലൂടെയായിരുന്നു നേഹയുടെ അരങ്ങേറ്റം. ജൂലി, ശീശ, ക്യാ കൂല് ഹെ ഹം എന്നീ ചിത്രങ്ങളിലെല്ലാം നേഹ മികച്ച പ്രകടനം കാഴ്ചവച്ചു.\n2000ത്തില് മിസ് ഏഷ്യ പെസഫിക് ആയി തിരഞ്ഞെടുക്കപ്പെട്ടത് ദിയ മിര്‍സയായിരുന്നു. കയറ്റിറക്കങ്ങളുള്ള കരിയറായിരുന്നു ദിയയുടേത്. അഭിനയത്തില് കൂടുതല് വിജയം നേടാന് കഴിയാതായപ്പോള് ദിയ നിര്‍മ്മാണരംഗത്തും പരീക്ഷണം നടത്തി. രെഹ്ന ഹെ തേരെ ദില് മേ എന്ന ചിത്രത്തിലെ ദിയയുടെ അഭിനയം ശ്രദ്ധിക്കപ്പെട്ടിരുന്നു.\n1970ലെ മിസ് ഏഷ്യ പെസഫിക്ക് ആയി തിരഞ്ഞെടുക്കപ്പെട്ട സീനത്ത് അമന് ബോളിവുഡിന്റെ സ്വപ്‌നനായികയായി മാറുകയായിരുന്നു. അഭിനയജീവിതത്തില് ഒട്ടേറെ പുരസ്‌കാരങ്ങള് സീനത്ത് സ്വന്തമാക്കി. പക്ഷേ വ്യക്തി ജീവിതത്തിലെ താളപ്പിഴകള് നല്‍കിയ ചീത്തപ്പേര് അഭിനയജീവിതത്തിലെ നേട്ടങ്ങളിലൂടെയാണ് സീനത്ത് തുടച്ചുനീക്കിയത്.\n2001ലെ ഫെമിനി മിസ് ഇന്ത്യ യൂണിവേഴ്‌സ് ആയിരുന്നു സെലിന ജെയ്റ്റ്‌ലി. മിസ് മാര്‍ഗോ ബ്യൂട്ടിഫുള് സ്‌കിന് കിരീടവും സെലിന സ്വന്തമാക്കിയിട്ടുണ്ട്. ഫിറോസ് ഖാന്റെ ചിത്രത്തിലൂടെയാണ് സെലിന ബോളിവുഡില് അരങ്ങേറിയത്. പിന്നീട് ഒട്ടേറെ ചിത്രങ്ങളില് അഭിനയിച്ച സലീന പീറ്റര് ഹാഗിനെയാണ് വിവാഹം ചെയ്തത്.\n1976ല് മിസ് ഇന്ത്യ കിരീടവും 1977ല് മിസ് ഇന്റര്‍നാഷണല് മത്സരത്തില് റണ്ണര് അപ്പുമായ നഫീസ അലിയും മോഡിലിങില് നിന്നാണ് വെള്ളിത്തിരയിലെത്തിയത്. സുന്ദരിയായ നഫീസ ഒട്ടേറെ ചിത്രങ്ങളില് അഭിനയിച്ചിട്ടുണ്ട്. മാത്രമല്ല ഇവരുട സാമുഹിക സേവനപ്രവര്‍ത്തനങ്ങളും ഏറെ ശ്രദ്ധിക്കപ്പെടുന്നുണ്ട്. എല്ലാ നടിമാരും പ്രായത്തെ മറുച്ചുവെയ്ക്കാന് മുടികറുപ്പിച്ചും ചായം തേച്ചും നടക്കുമ്പോള് പ്രായത്തെ പിടിച്ചുകെട്ടാനില്ലെന്ന ഭാവത്തില് നരച്ച മുടിയും ചമയങ്ങളുമില്ലാതെയാണ് ഈ മുന് സുന്ദരി ജീവിക്കുന്നത്.\nRead more about: beauty contest film modeling fashion aishwarya rai priyanka chopra മോഡലിങ് അഭിനയം സൗന്ദര്യ മത്സരം സുന്ദരി ഐശ്വര്യ റായ് പ്രിയങ്ക ചോപ്ര സുസ്മിത സെന് നടി ഫാഷന് ഹിന്ദി\nBollywood represents glamour and who can beabetter choice than the beauties who have represented the country.\nStory first published: Friday, March 22, 2013, 15:17 [IST]


നൂറുകണക്കിന് പേര്‍ക്ക് 'വാക്സിന്' നല്‍കി വ്യാജ വാക്സിനേഷന് ക്യാംപുകള്; 'വാക്സിനെടുത്തവരില്' എംപിയും.! | Fake Vaccine Probe After MP Mimi Chakraborty Gets Jab At Suspect Event\nചൊവ്വാഴ്ച ഇത്തരത്തില് നടത്തിയ ഒരു ക്യാംപിലേക്കാണ് ബംഗാളിലെ ജാദ്വപൂരിലെ എംപിയായ മിമി ചക്രബര്‍ത്തി ക്ഷണിക്കപ്പെട്ടത്. കൊല്‍ക്കത്തയിലെ കസബയില് നടന്ന ഈ ക്യാമ്പിലെ ആദ്യത്തെ വാക്സിന് കുത്തിവയ്പ്പ് എടുത്ത് എംപി ക്യാമ്പ് ഉദ്ഘാടനം ചെയ്തു.\nKolkata, First Published Jun 24, 2021, 2:12 PM IST\nകൊല്‍ക്കത്ത: നൂറുകണക്കിന് പേര്‍ക്ക് കുത്തിവയ്പ്പ് നടത്തിയ വ്യാജ വാക്സിനേഷന് ക്യാംപ് തട്ടിപ്പ് പൊളിച്ച് കൊല്‍ക്കത്ത പൊലീസ്. കൊല്‍ക്കത്ത നഗരത്തില് അരങ്ങേറിയ ഈ വാക്സിന് കുത്തിവയ്പ്പ് തട്ടിപ്പിന് നടിയും എംപിയുമായ മിമി ചക്രബര്‍ത്തിയും ഇരയായി എന്നാണ് ദേശീയ മാധ്യമങ്ങള് പറയുന്നത്. സംഭവത്തില് കൊല്‍ക്കത്ത സ്വദേശിയായ ദേബന്‍ജന് ദേബ് എന്നയാളെ പൊലീസ് പിടികൂടിയിട്ടുണ്ട്. 28 വയസുള്ള ഇയാള് ഐഎഎസ് ഓഫീസറായി നടിച്ചാണ് വ്യാജ വാക്സിനേഷന് ക്യാംപ് നടത്തിയത് എന്നാണ് റിപ്പോര്‍ട്ട്.\nചൊവ്വാഴ്ച ഇത്തരത്തില് നടത്തിയ ഒരു ക്യാംപിലേക്കാണ് ബംഗാളിലെ ജാദ്വപൂരിലെ എംപിയായ മിമി ചക്രബര്‍ത്തി ക്ഷണിക്കപ്പെട്ടത്. കൊല്‍ക്കത്തയിലെ കസബയില് നടന്ന ഈ ക്യാമ്പിലെ ആദ്യത്തെ വാക്സിന് കുത്തിവയ്പ്പ് എടുത്ത് എംപി ക്യാമ്പ് ഉദ്ഘാടനം ചെയ്തു. എന്നാല് വാക്സിന് കുത്തിവയ്പ്പ് എടുത്ത ശേഷവും വാക്സിന് എടുത്തു എന്ന സന്ദേശമോ, സര്‍ട്ടിഫിക്കറ്റോ ലഭിച്ചില്ല. ഇതോടെ സംശയം തോന്നിയ മിമി ക്യാമ്പ് അധികൃതരോട് കാര്യം തിരക്കി. ഇപ്പോഴാണ് നാല് ദിവസത്തിനുള്ളില് സര്‍ട്ടിഫിക്കറ്റ് ലഭിക്കും എന്ന മറുപടി ലഭിച്ചത്.\nഇതില് സംശയം തോന്നിയ എംപി പൊലീസിനെ വിവരം അറിയിക്കുകയായിരുന്നു. ഭിന്നലിംഗക്കാര്‍ക്കും, വൈകല്യമുള്ളവര്‍ക്കും വേണ്ടിയുള്ള ക്യാമ്പാണ് എന്ന് പറഞ്ഞാണ് തന്നെ ക്ഷണിച്ചതെന്നും, എന്നാല് അവരുടെ ചില കാര്യങ്ങള് പ്രശ്നമാണെന്ന് മനസിലായപ്പോള് പൊലീസിനെ അറിയിക്കുകയായിരുന്നു, മിമി പിന്നീട് ടൈംസ് ഓഫ് ഇന്ത്യയോട് വ്യക്തമാക്കി.\nആറ് ദിവസത്തില് കസബയിലെ ക്യാമ്പില് നിന്നും 250 പേര്‍ക്ക് വ്യാജ വാക്സിന് കുത്തിവയ്പ്പ് നല്‍കിയെന്നാണ് കൊല്‍ക്കത്ത പൊലീസ് പറയുന്നത്. തുടര്‍ന്ന് പൊലീസ് നടത്തിയ അന്വേഷണത്തില് ഇപ്പോള് അറസ്റ്റിലായ ദേബ് ഇത്തരം വ്യാജ വാക്സിനേഷന് ക്യാമ്പുകള് വടക്കന് കൊല്‍ക്കത്തയിലും, സെന്‍ട്രല് കൊല്‍ക്കത്തയിലും നടത്തിയതായി തെളിഞ്ഞു. ഇയാള് ജൂണ് 3ന് സോനാര്‍പൂരിലും ഒരു വ്യാജ വാക്സിനേഷന് പരിപാടി നടത്തി.\nകൊല്‍ക്കത്ത മുനിസിപ്പല് കോര്‍പ്പറേഷന് വണ്ടിയില് അവര് നിയോഗിച്ച ഐഎഎസ് ഓഫീസര് എന്ന നിലയിലാണ് ഇയാള് വാക്സിനേഷന് പരിപാടി നടത്തിയത്. അതേ സമയം ഇയാള് വാക്സിനേഷന് എന്ന് പറഞ്ഞ് കുത്തിവച്ചത് എന്താണെന്ന് സംബന്ധിച്ച് പരിശോധിക്കാന് പിടിച്ചെടുത്ത സാമ്പിളുകള് പരിശോധനയ്ക്ക് അയച്ചിരിക്കുകയാണ് പൊലീസ്. അതേ സമയം താന് നല്‍കുന്നത് യഥാര്‍ത്ഥ വാക്സിന് തന്നെയാണ് എന്നാണ് ഇയാള് പൊലീസിനോട് അവകാശപ്പെടുന്നത്. കൊല്‍ക്കത്ത ബാക്രി മാര്‍ക്കറ്റില് നിന്നാണ് ഇയാള് വാക്സിന് വാങ്ങിയത് എന്നാണ് പറയുന്നത്.\nഅതേ സമയം കൊല്‍ക്കത്ത മുനിസിപ്പല് കോര്‍പ്പറേഷനും സംഭവത്തില് അന്വേഷണം പ്രഖ്യാപിച്ചിട്ടുണ്ട്. വ്യാജ ക്യാന്പില് നിന്നും വാക്സിനെടുത്തവരെ കണ്ടെത്താനുള്ള ശ്രമത്തിലാണ് പൊലീസ് ഇപ്പോള്. കൊല്‍ക്കത്ത മുനിസിപ്പല് കോര്‍പ്പറേഷന്‍റെ പേരില് പ്രചാരണ ബോര്‍ഡുകളും മറ്റും ഉപയോഗിച്ചായിരുന്നു വ്യാജ വാക്സിനേഷന് എന്നത് കോര്‍പ്പറേഷന് ഗൗരവമായി കാണുന്നുണ്ടെന്നാണ് കെഎംസി അധികൃതര് പ്രതികരിച്ചത്.\nഅതേ സമയം ക്യാന്പ് സംഘടിപ്പിച്ചതിന് ഇപ്പോള് പിടിയിലായ ദേബ്, കുറേക്കാലമായി ഐഎഎസ് എഴുതിയെടുക്കാന് ശ്രമിക്കുന്നയാളാണ് എന്നാണ് ഇയാളുടെ വീട്ടുകാര് പറയുന്നത്. ഇയാള് ഐഎഎസ് ഓഫീസറുടെതെന്ന് പറഞ്ഞ് ഉപയോഗിച്ച കാര് ഇവരുടെ വീട്ടിലെ തന്നെയാണ്. അതേ സമയം ഇത്തരം നിയമവിരുദ്ധ പ്രവര്‍ത്തനം ഇയാള് നടത്തുന്നതായി വീട്ടുകാര്‍ക്ക് അറിവില്ലായിരുന്നു. അതേ സമയം ദേബിന്‍റെ വ്യാജ ക്യാമ്പ് കണ്ടെത്താന് സാധിക്കാതിരുന്നത് വലിയ പിഴവാണ് എന്നാണ് പൊതുവില് ഉയരുന്ന വിമര്‍ശനം. അതേ സമയം എന്തിനാണ് ഇത്തരം ഒരു ക്യാമ്പ് നടത്തിയത് എന്നതിന് വ്യക്തമായ ഉത്തരം ദേബ് നല്‍കിയിട്ടില്ല. തന്‍റെ എന്‍ജിഒയുടെ പേരിന് വേണ്ടിയാണ് എന്നാണ് ഇയാള് പറയുന്നത്. പക്ഷെ അത്തരം ഒരു എന്‍ജിഇ ഇയാള് റജിസ്ട്രര് ചെയ്തിട്ടില്ലെന്ന് പൊലീസ് അന്വേഷണത്തില് വ്യക്തമായി. ഇയാള് വാക്സിന് വാങ്ങിയെന്ന് പറയുന്നയിടത്ത് ഇയാളെയും കൂട്ടി തെളിവെടുപ്പിലേക്ക് നീങ്ങുകയാണ് കൊല്‍ക്കത്ത പൊലീസ് ഇപ്പോള്.\nLast Updated Jun 24, 2021, 2:12 PM IST\nFake Vaccine Probe\nവ്യാജ വാക്സിനേഷന് ക്യാംപുകള്


ആദരാഞ്ജലികൾ അറിയിച്ചവരോടെല്ലാം അച്ഛൻ ചത്തിട്ടില്ല, ചത്തിട്ടു അയച്ചാൽ പോരെയെന്ന് ചോദിച്ചു, ധ്യാൻ ശ്രീനിവാസൻ.\nമലയാളസിനിമയ്ക്ക് നിരവധി മികച്ച ചിത്രങ്ങളും കഥാപാത്രങ്ങളും ഒക്കെ നൽകിയ ഒരു താരമാണ് ശ്രീനിവാസൻ. ശ്രീനിവാസൻ ചിത്രങ്ങൾ ഒരിക്കലും മലയാളികൾക്ക് മറക്കുവാനും സാധിക്കുന്നതല്ല. ശ്രീനിവാസനെ ആശുപത്രിയിൽ ചികിത്സയ്ക്ക് വേണ്ടി പ്രവേശിപ്പിച്ചപ്പോൾ അദ്ദേഹം മരിച്ചു എന്ന രീതിയിൽ ചില ഓൺലൈൻ സോഷ്യൽ മീഡിയ പേജുകൾ വാർത്തകൾ നൽകിയിരുന്നു. രണ്ടാഴ്ച മുൻപായിരുന്നു ആരോഗ്യപ്രശ്നങ്ങളാൽ ശ്രീനിവാസനെ ആശുപത്രിയിൽ പ്രവേശിപ്പിച്ചത്. ചികിത്സക്ക് ശേഷം അദ്ദേഹം ആരോഗ്യം വീണ്ടെടുത്തു വരികയാണ്.\nശ്രീനിവാസനെ കുറിച്ച് വന്ന വ്യാജ വാർത്തകളിൽ പ്രതിഷേധിച്ചുകൊണ്ട് അദ്ദേഹത്തിന്റെ സിനിമ സുഹൃത്തുക്കളും ബന്ധുക്കളും രംഗത്തെത്തുകയായിരുന്നു. എന്നാൽ മക്കളായ വിനീതൊ ധ്യാനോ പ്രതികരിക്കുകയും ചെയ്തില്ല. വ്യാജ വാർത്തകൾ വന്നിട്ടും കുടുംബാംഗങ്ങളുടെ ഭാഗത്തുനിന്നും പ്രതികരണങ്ങൾ ഒന്നും തന്നെ ഉണ്ടായിരുന്നില്ല. അന്ന് വ്യാജവാർത്തകൾ ഉണ്ടായപ്പോൾ തോന്നിയ പ്രതികരണങ്ങളെ കുറിച്ച് മലയാളം ഫിലിംബിറ്റിനു നൽകിയ അഭിമുഖത്തിൽ വെളിപ്പെടുത്തുകയായിരുന്നു ശ്രീനിവാസന്റെ രണ്ടാമത്തെ മകനും നടനും സംവിധായകനും ഒക്കെ ആയ ധ്യാൻ ശ്രീനിവാസൻ. മരണവാർത്ത വായിച്ച് ആദരാഞ്ജലികൾ അറിയിച്ചവരോടെല്ലാം അച്ഛൻ ചത്തിട്ടില്ല, ചത്തിട്ടു അയച്ചാൽ പോരെ എന്നായിരുന്നു താൻ ചോദിച്ചത്. ഹൃദയസംബന്ധമായ അസുഖത്തെ തുടർന്നാണ് ശ്രീനിവാസൻ ആശുപത്രിയിൽ പ്രവേശിപ്പിക്കുന്നത് എന്ന് വാർത്തകൾ വന്നിരുന്നു.\nനെഞ്ചുവേദന ഉണ്ടായതിനെ തുടർന്ന് ആശുപത്രിയിൽ പ്രവേശിപ്പിക്കുകയായിരുന്നു.. ആൻജിയോഗ്രാം ധമനികളിൽ രക്തം ഒഴുക്കിന് തടസ്സം ഉള്ളതായി കാണുകയും ചെയ്തു. അച്ഛൻ ആശുപത്രിയിലായിരുന്നു കാലത്ത് ഇത്തരം വാർത്തകൾ കേട്ട് വേദന രേഖപ്പെടുത്താൻ വിളിച്ച് ഒരുപാട് സുഹൃത്തുക്കൾ ഉണ്ടായിരുന്നു..ആദരാഞ്ജലികൾ പറയാൻ വിളിച്ച അടുത്ത സുഹൃത്തുക്കളോട് അച്ഛൻ ചത്തിട്ടില്ല.ചത്തിട്ട് പോരെ ഇതെല്ലാം എന്നാണ് ചോദിച്ചത്. അച്ഛനോടൊപ്പം നിൽക്കുമ്പോഴാണ് ഇത്തരം കോളുകളും മെസേജുകളും വരുന്നത്. അതുകൊണ്ട് തന്നെ ഞാൻ ഇതൊന്നും കാര്യമാക്കിയില്ല. വാർത്ത തെറ്റാണെന്ന് എനിക്ക് അറിയാം.\nപിന്നെ ഞാൻ എന്തിനാണ് വിഷമിക്കുന്നത്. അതുകൊണ്ടാണ് പ്രതികരിക്കാതിരുന്നത്. അച്ഛന്റെ പേരിൽ മാത്രമല്ല മുൻപും ഒരുപാട് താരങ്ങളുടെ പേരിൽ ഇത്തരത്തിലുള്ള വാർത്തകൾ വന്നിരുന്നു. സലിംകുമാർ മരിച്ചെന്ന് എത്രയോ തവണ വാർത്തകൾ പ്രചരിച്ചു. പക്ഷേ അദ്ദേഹം അതിനോട് പ്രതികരിക്കാനോ കേസ് കൊടുക്കാനോ പോയില്ലല്ലോ. അതിന്റെയോന്നും ആവശ്യം വരുന്നില്ല. ഇതിൽ പ്രത്യേകിച്ച് പുതുമയൊന്നും എനിക്ക് തോന്നുന്നില്ല. പ്രതികരിക്കേണ്ട കാര്യമായി തോന്നുന്നില്ല. വീട്ടിൽ ആരും ഇതേ കുറിച്ച് ഓർത്ത് വിഷമിച്ചിട്ടുമില്ല. വാർത്ത പ്രചരിക്കുന്ന സമയത്തൊക്കെ അച്ഛൻ ഭേദമായി വരികയായിരുന്നു എന്നും മകൻ പറയുന്നു


നിനക്ക് ഒരു പ്രത്യാശ ഉണ്ടോ? « Nelson MCBS\n« തോമസ് പോൾ കർത്താവിന്റെ എൻജിനീയറായ കഥ\nഫ്രാൻസിസ് മാർപാപ്പ ചുംബിച്ച രക്‌തസാക്ഷി »\nരാജ കൊട്ടാരത്തില്‍നിന്നും കൂട്ട നിലവിളി ഉയര്‍ന്നു.\nഇന്നു രാജാവിന്റെ അവസാനത്തെ ദിവസമാണ്. നാളെ നേരം പുലരുമ്പോള്, പ്രത്യേകമായി തയ്യാര് ചെയ്ത തോണിയില് രാജാവിനെ കയറ്റി ദൂരെയുള്ള ആ ദ്വീപില് കൊണ്ടു ചെന്ന് ഇറക്കിവിടും. വന്യമ്രുഗങ്ങള് സ്വര്യവിഹാരം ചെയ്യുന്ന ആ കൊടും കാട്ടില് ചെന്നവര് ആരും ഇതുവരെ തിരുച്ചു വന്നിട്ടില്ല.\nവിചിത്രമായ ആചാരം ആയിരുന്നു ആ രാജ്യത്ത് നിലനിന്നിരുന്നത്. ഓരോ വര്‍ഷവും ആ വര്‍ഷത്തേക്കുള്ള രാജാവിനെ തിരഞ്ഞെടുക്കും. എല്ലാ സുഖ സൌകര്യങ്ങളോടും അധികാരത്തോടും കൂടി ഒരു വര്‍ഷം കൊട്ടാരത്തില് വാഴും! ഒരോ മാസവും ഒരു വന്‍തുക പ്രതിഫലമായി ലഭിക്കുകയും ചെയ്യും.സുഖലോലുപന്മാരായ രാജാക്കന്മാര് നാളെയെക്കുറിച്ച് വിചാരം ഇല്ലാതെ അധികാരം ലഭിച്ചു കഴിയുമ്പോള് എല്ലാം മറന്ന് രാജ്യംഭരിക്കും. പക്ഷെ, ഒരു വര്‍ഷം തികയുന്ന ദിവസം രാജാവിനെ പടയാളികള് ചേര്‍ന്ന്, പ്രത്യേകമായി തയ്യാര് ചെയ്ത തോണിയില് കയറ്റി, ദൂരെയുള്ള ഏകാന്ത ദ്വീപില് കൊണ്ടു ചെന്നു ഇറക്കി വിടും! രാജാവ് പത്ത് അടി വയ്യ്ക്കുന്നതിനു മുന്‍പേ, മ്രുഗങ്ങള്‍ക്ക് ഈരയാകും.അതാണ് പതിവ്. പടയാളി‍കള് തിരിച്ചു വരുമ്പോഴേക്കും പുതിയ രാജാവ് രാജ്യ ഭാരം ഏറ്റെടുക്കനുള്ള ആഘോഷങ്ങള് പൂര്‍ത്തിയായിട്ട് ഉണ്ടായിരിക്കും.\nഈ വര്‍ഷത്തെ രാജാവിന്റെ ഊഴം ഇന്നു തീരുകയാണ്. പക്ഷേ, ഇത്തവണ പതിനു വിപരീതമായി,പുതിയതായി രാജ്യം ഭാരം ഏല്‍ക്കുവാന് ആരും തയ്യാറായി മുന്പോട്ടു വന്നിട്ടില്ല.വിളമ്പരം ചെയ്തിട്ട് പല ദിവസങ്ങളായി.\nഅവസാനം ഒരു സാധുവായ മനുഷ്യന് സമ്മതം അറിയിച്ചു.\nകൊട്ടാരത്തില് സന്തോഷം അലതല്ലി.കിരീട ധാരണത്തിനുള്ള ഒരുക്കങ്ങള്‍ല് ആരംഭിച്ചു.\nപതിവു പോലെ, മുന്‍രാജാവിനെ കയറ്റിയ തോണി കണ്ണീരോടെ കൊട്ടാരം വിട്ടു.അന്തപ്പുരത്തില് നിന്നും അലമുറ ഉയര്‍ന്നു.\nഅങ്ങനെ പുതിയ രാജാവ് ഭരണം ആരഭിച്ചു.\nപക്ഷേ, വള്രെ കരുതലോടെയാണ് രാജാവ് ഭരണം നടത്തിയത്.\nആദ്യ മാസം തന്നെ, രാജ്യത്തെഏറ്റവും നല്ല വേട്ടക്കാരെ വരുത്തി. ഒരുകൂട്ടം ആയുധ ധാരികളായ പടയാളികളും കൂടെ അവരെ, ആ ഏകാന്ത ദ്ദ്വീപിലേക്ക് അയച്ചു. ഒരാഴ്ചക്കുള്ളില് മുഴുവന് മ്രുഗങ്ങളെയും കൊന്നു കളയുവാന് ഒരു കല്‍പ്പനയും പുറപ്പെടുവിച്ചു.\nഅടുത്തമാസം രാജ്യത്തെ ഏറ്റവും നല്ല മരംവെട്ടു കാരെ ആ ദ്വീപിലേക്ക് അയച്ചു. വനം മുഴുവന് വെട്ടിക്കളഞ്ഞ് അവര് തിരിച്ച് എത്തി.\nഅടുത്തമാസം, രാജ്യത്തെ, ഏറ്റവും നല്ല ശില്പികളെ വരുത്തി. ആ ഏകന്ത ദ്വീപില് മനോഹരമായ ഒരു കൊട്ടാരവും, അനേക രമ്യ ഹര്‍മ്മ്യങ്ങളും, രാജ വീഥികളും പണിയുവാന് കല്‍പ്പിച്ചു..\nപിന്നിട്, പൂന്തോട്ടം നിര്‍മ്മിക്കുന്ന പ്രതിഭാധനന്മാരുടെ ഊഴമായിരുന്നു.\nഅഞ്ചു മാസം കഴിഞ്ഞപ്പോഴേക്കും ആ ഭീതിജനകമായിരുന്ന ഏകാന്ത ദ്വീപ് ഒരു മനോഹര ഉദ്യാനം ആയി ത്തീര്‍ന്നു.\nആ രാജ്യത്തെ ഏറ്റവും നല്ല ഒരു കൂട്ടം ആളുകളെ രാജാവ് ഇതിനകം തിരഞ്ഞെടുത്തിരുന്നു.\nഅവരെ സൌകര്യങ്ങളോടും കൂടി ആ ദ്വീപില് കൊണ്ടു ചെന്നു അവര്‍ക്ക് അവിടുത്തെ പൌരത്വവും കൊടുത്തു.\nതുടര്‍ന്നുള്ള മാസങ്ങളിലെ രാജാവിന്റെ പ്രതിഫലം മുഴുവന് ആ ദേശത്ത് നിക്ഷേപിച്ചു.\nഎട്ടു മാസങ്ങള് കഴിഞ്ഞപ്പോഴേക്കും, ആ ബുദ്ധിമാനായ രാജാവു പറഞ്ഞു, “ഞാന് എന്റെ രാജ്യ ഭാരം ഒഴിയുവാന് ഇപ്പോഴേ തയ്യാര് ആണ്, എന്നെ നിങ്ങള് ആ ദ്വീപില് കൊണ്ടുപോയി ആക്കുന്നതില് സന്തോഷമേയുള്ളൂ”\nപക്ഷേ, ജനങ്ങളുടെ നിര്‍ബന്ധം മൂലം രാജാവു ഒരു വര്‍ഷംതികച്ചു.\nരാജാവിനെ കൊണ്ടുപോകുവാനുള്ള തോണി ഒരുങ്ങി.\nഅന്നു വരെയും, എല്ല രാജക്കന്മാരും നിലവിളിച്ചു കൊണ്ട് മാത്രമേ തോണിയിലേക്കു കയറിയിട്ടുള്ളൂ, എന്നാല് ഇത് ആദ്യമായി, പുഞ്ച്ചിരിയോടെ രാജാവ് ആ വഞ്ചിയില് കയറി.\nരാജാവിന്റെ മനസ്സുനിറയെ ആ അക്കരത്തെ ദേശമായിരുന്നു,\nഅവിടുത്തെ മനോഹര ദൃശ്യം കാണുവാന് കണ്ണുകള് വിടര്‍ന്നു.\nഅവിടുത്തെ ശ്രേഷ്റ്റന് മാരുമായി ഒരുമിച്ചു ജീവിക്കാന് ഉള്ളം കൊതിച്ചു.\nസ്നേഹിതാ, ഒരു ദിവസം നിന്നെയും ഒരു കറുത്ത പെട്ടിയിലാക്കി, ബന്ധുക്കള് ചുവന്നു കോണ്ട് പോകും. അന്നു വീട്ടില് നിന്നു നിലവിളി ഉയരും.\nവിശാലമായ ഈ ലോകത്തു നിന്നും ഇടുങ്ങിയ കുഴിയില് ഇറക്കി വച്ചിട്ട് അവരെല്ലാം തിരിച്ചുപോകും.\nഅക്കരെ ദേശത്തെക്കുറിച്ച് നിനക്ക് ഒരു പ്രത്യാശ ഉണ്ടോ?? അവീടെ നിനക്ക് എന്തെങ്കിലും നിക്ഷേപം ഉണ്ടോ?\nഅതോ സുഖ ലോലുപന്മാരായ ആ രാജാക്കന്മാരെപ്പോലെ, ബുദ്ധിഹീനമായി നാളുകള് കഴിക്കുകയാണോ?\n(പുഴുവും തുരുമ്പും കെടുക്കാതെയും കള്ളന്മാര് തുരന്നു മോഷ്ടിക്കാതെയും ഇരിക്കുന്ന സ്വര്‍ഗ്ഗത്തില് നിക്ഷേപം സ്വരൂപിച്ചു കൊള്ളുവിന്- മത്തായി. 6:20)\nThis entry was posted on October 31, 2016 at 8:00 AM\tand is filed under Articles. You can follow any responses to this entry through the RSS 2.0 feed. You can leavearesponse, or trackback from your own site.


അങ്ങനെ ചിലർ – കേരള ടൈംസ്\nHome / ഫീച്ചേർഡ് ന്യൂസ് / അങ്ങനെ ചിലർ\nസന്ധ്യയാവുന്നു. തണൽമരങ്ങളിലെ ഇലകൾക്കിടയിലൂടെ വരുന്ന വെളിച്ചത്തിന്റെ പൊട്ടുകൾ അവിടമാകെ ചിതറിക്കിടന്നു. ഓരോന്നായി മാഞ്ഞു തുടങ്ങി.. എത്ര നേരം ആ സിമന്റു തറയിൽ ഇരുന്നെന്നോർമയില്ല. പേരറിയാത്ത ഏതോ ഒരു അസ്വസ്ഥതയിൽ പെട്ട് കനം വച്ച നെഞ്ചുമായുള്ള കുത്തിയിരുപ്പുകളിൽ കടന്നു പോവുന്ന ദിവസങ്ങളിലൊന്നായിരുന്നു അതും. ഗേറ്റടയ്ക്കാൻ നേരമായി.. കയ്യിലിരുന്ന പേപ്പറുകളും വാരിപ്പെറുക്കി ധൃതിയിലെഴുന്നേറ്റ് നടന്നു തുടങ്ങിയപ്പോഴാണ് അവരെ കണ്ടത്. വെളുപ്പിൽ നെടുകെയും കുറുകെയും വയലറ്റ് വരകളുള്ള ചുരിദാറിൽ അവരുടെ നിറവയറ് അകലെ നിന്നേ കാണാമായിരുന്നു. കയ്യിൽ തൂങ്ങി ഒരു കുഞ്ഞു പയ്യനുമുണ്ട്. അമ്മയുടെ പിടിവിട്ട് , കൊഴിഞ്ഞ ഇലകൾ വീണു നിറഞ്ഞ വലിയ പറമ്പിലൂടെ ഓടിക്കളിക്കാൻ അവൻ കുതറിക്കൊണ്ടേ ഇരുന്നു. മഞ്ഞച്ചായം പാതി മുക്കാലും മാഞ്ഞ, അങ്ങിങ്ങ് പായൽ പടർന്ന നീളൻ കെട്ടിടത്തിലെ വരാന്തയ്ക്കഭിമുഖമായി അവരും ആ കുഞ്ഞും നിന്നു. ഉന്മാദത്തിന്റെയും വിഷാദത്തിന്റെയും വെളിമ്പുറങ്ങളിൽ സദാ മാറി മാറി അലയുന്ന ഏതു രോഗിണിയെക്കാണാനാണ് അവർ വന്നതെന്നോർത്തു. ഇരുളിലൊളിച്ചു പാർക്കുന്ന മുറികളിലൊന്നിലെ കമ്പിയഴികളിലേക്ക് ചാരി അന്നേരമാണാ…\nസന്ധ്യയാവുന്നു. തണൽമരങ്ങളിലെ ഇലകൾക്കിടയിലൂടെ വരുന്ന വെളിച്ചത്തിന്റെ പൊട്ടുകൾ അവിടമാകെ ചിതറിക്കിടന്നു. ഓരോന്നായി മാഞ്ഞു തുടങ്ങി.. എത്ര നേരം ആ സിമന്റു തറയിൽ ഇരുന്നെന്നോർമയില്ല. പേരറിയാത്ത ഏതോ ഒരു അസ്വസ്ഥതയിൽ പെട്ട് കനം വച്ച നെഞ്ചുമായുള്ള കുത്തിയിരുപ്പുകളിൽ കടന്നു പോവുന്ന ദിവസങ്ങളിലൊന്നായിരുന്നു അതും. ഗേറ്റടയ്ക്കാൻ നേരമായി.. കയ്യിലിരുന്ന പേപ്പറുകളും വാരിപ്പെറുക്കി ധൃതിയിലെഴുന്നേറ്റ് നടന്നു തുടങ്ങിയപ്പോഴാണ് അവരെ കണ്ടത്.\nസന്ധ്യയാവുന്നു. തണൽമരങ്ങളിലെ ഇലകൾക്കിടയിലൂടെ വരുന്ന വെളിച്ചത്തിന്റെ പൊട്ടുകൾ അവിടമാകെ ചിതറിക്കിടന്നു.\nഓരോന്നായി മാഞ്ഞു തുടങ്ങി.. എത്ര നേരം ആ സിമന്റു തറയിൽ ഇരുന്നെന്നോർമയില്ല. പേരറിയാത്ത ഏതോ ഒരു അസ്വസ്ഥതയിൽ പെട്ട് കനം വച്ച നെഞ്ചുമായുള്ള കുത്തിയിരുപ്പുകളിൽ കടന്നു പോവുന്ന ദിവസങ്ങളിലൊന്നായിരുന്നു അതും. ഗേറ്റടയ്ക്കാൻ നേരമായി.. കയ്യിലിരുന്ന പേപ്പറുകളും വാരിപ്പെറുക്കി ധൃതിയിലെഴുന്നേറ്റ് നടന്നു തുടങ്ങിയപ്പോഴാണ് അവരെ കണ്ടത്. വെളുപ്പിൽ നെടുകെയും കുറുകെയും വയലറ്റ് വരകളുള്ള ചുരിദാറിൽ അവരുടെ നിറവയറ് അകലെ നിന്നേ കാണാമായിരുന്നു. കയ്യിൽ തൂങ്ങി ഒരു കുഞ്ഞു പയ്യനുമുണ്ട്. അമ്മയുടെ പിടിവിട്ട് , കൊഴിഞ്ഞ ഇലകൾ വീണു നിറഞ്ഞ വലിയ പറമ്പിലൂടെ ഓടിക്കളിക്കാൻ അവൻ കുതറിക്കൊണ്ടേ ഇരുന്നു.\nമഞ്ഞച്ചായം പാതി മുക്കാലും മാഞ്ഞ, അങ്ങിങ്ങ് പായൽ പടർന്ന നീളൻ കെട്ടിടത്തിലെ വരാന്തയ്ക്കഭിമുഖമായി അവരും ആ കുഞ്ഞും നിന്നു. ഉന്മാദത്തിന്റെയും വിഷാദത്തിന്റെയും വെളിമ്പുറങ്ങളിൽ സദാ മാറി മാറി അലയുന്ന ഏതു രോഗിണിയെക്കാണാനാണ് അവർ വന്നതെന്നോർത്തു.\nഇരുളിലൊളിച്ചു പാർക്കുന്ന മുറികളിലൊന്നിലെ കമ്പിയഴികളിലേക്ക് ചാരി അന്നേരമാണാ മുഖം തെളിഞ്ഞു വന്നത്. മുടി പറ്റെ വെട്ടി, പിരിമുറുക്കങ്ങളുടെ അവശേഷിപ്പുകൾ വീണുറഞ്ഞ കൺതടങ്ങളുമായി, വല്ലാതെ തളർന്നു തൂങ്ങിത്തുടങ്ങിയ പ്രായം ചെന്നൊരു സ്ത്രീ. അവരെ അതിനു മുൻപും കണ്ടിട്ടുണ്ട്. ഉന്മാദമുലയ്ക്കുന്ന നേരങ്ങളിൽ ഉറക്കെ ആരെയോ ചീത്ത വിളിക്കുന്നതൊഴിച്ചാൽ മിണ്ടാൻ ചെന്നപ്പോഴൊക്കെയും മുഖം തിരിക്കയോ മറ്റെങ്ങോട്ടെങ്കിലും നോട്ടം മാറ്റുകയോ അല്ലാതെ അവരൊന്നും പറഞ്ഞിട്ടില്ല. ആർക്കും മുഖം കൊടുത്തിട്ടില്ല.\nഎന്തോ, നടത്തം നിർത്തി കുറച്ചു ചുവടുകൾക്കിപ്പുറം ഞാനൊന്നു നിന്നു.\nഎനിക്ക് മുൻപിലായി രണ്ട് പെണ്ണുങ്ങൾ..\nവരാന്തയ്ക്കപ്പുറം തണുത്തിരുണ്ട കമ്പിയഴികളിൽ പിടിച്ച് ഒരമ്മ..\nഇപ്പുറം.. വെയിലൊഴിഞ്ഞ മുറ്റത്ത് നിറഞ്ഞ വയറുമായി മറ്റൊരമ്മ. അവർ ഒന്നും മിണ്ടാതെ പരസ്പരം നോക്കി നിൽക്കയാണ്.\nഎന്തുകൊണ്ടോ, തെളിച്ചം മങ്ങിയ ആ വൃദ്ധയുടെ കണ്ണുകളിലേക്ക് അതിനു മുൻപ് ഒരിക്കലും കണ്ടിട്ടില്ലാത്ത സ്നേഹത്തിന്റെ വാത്സല്യത്തിന്റെ തിളക്കം വന്നു തിങ്ങുന്നുണ്ടായിരുന്നു.. ഒരിക്കലും നിലയുറയ്ക്കാതിരുന്ന അവരുടെ നോട്ടം ഒരു വേള ഭ്രാന്തെല്ലാമൊഴിഞ്ഞ് മുന്നിൽ നിൽക്കുന്ന മകളിലും പേരക്കുട്ടിയിലും ഒതുങ്ങുന്നതും നിറയുന്നതും കാണാമായിരുന്നു. ഒരു പക്ഷെ സ്വാഭാവികതയുടെ കുറച്ചു നിമിഷങ്ങൾ അവരിലേക്കെങ്ങനെയോ എത്തിപ്പെട്ടതാകാം..\nഅവരിരുവരും നിശബ്ദം കണ്ണീരിൽ നനയുന്നുണ്ടായിരുന്നു..\nഅവർക്കിടയിലെ മൗനത്തിലേക്ക് , ചേർത്തണച്ച് തുറന്നു വിടാൻ കഴിയാതെ പോയൊരു പൊട്ടിക്കരച്ചിൽ, നെറുകിലും കവിളിലും ആഞ്ഞാഞ്ഞു പതിയാത്ത ഉമ്മകൾ, അമ്മേയെന്ന് തൊണ്ടക്കുഴിയിൽ നിന്ന് പുറത്തു വരാത്ത ഒരു വിളി.. ഒക്കെയും നിറയുന്നതായി തോന്നി..\nഎങ്കിലും കണ്ണു തുടച്ച്, കൂടിച്ചേരലിലവർ പതിയെ ചിരിച്ചു തുടങ്ങിയ ആ നിമിഷം, ആ കാഴ്ച, മുന്നിൽ നിശ്ചലമാക്കപ്പെട്ട പോലെ തോന്നി പെട്ടെന്ന്. അതും പേറി അവരെയും കടന്ന് നടന്നു തുടങ്ങുമ്പോഴോർത്തു.\nഒരു നേർത്ത ചിരി… ഒരു കണ്ണു നിറയൽ… പരസ്പരം മൗനത്തിലിരുന്നുള്ള നീണ്ട ഒരു നോട്ടം… ചില ബന്ധങ്ങൾ…\nഒക്കെയും എത്ര സുന്ദരമാണെന്ന്…\nനെഞ്ചിലെ കനമൊഴിയുന്നത് ഞാനപ്പോഴറിഞ്ഞു തുടങ്ങിയിരുന്നു…\nജീവിതം നിമിഷങ്ങളാണെന്ന് പറയാതെ പറഞ്ഞു തന്നവർക്ക്..\nPrevious ഹൃദയത്തില് ധാര്‍മ്മികതയുള്ള വ്യക്തികളും, ദേവാലയ പരിശുദ്ധിയുള്ള ഭവനങ്ങളും രൂപാന്തരപ്പെടണം; ഡോ.ജോസഫ് മാര്‍ത്തോമാ\nNext വാക്കും വരയും


പ്രതിരോധ രംഗത്ത് റഷ്യയുമായി സഹകരണം ശക്തമാക്കാനൊരുങ്ങി തുര്‍കി\nപ്രതിരോധ മേഖലയില് ഇരു രാജ്യങ്ങള്‍ക്കുമിടയിലെ കച്ചവട സാധ്യതകളെക്കുറിച്ചും സംയുക്ത ഉത്പാദനത്തെ കുറിച്ചും ചര്‍ച്ചകള് നടന്നതായി പുടിന് വ്യക്തമാക്കി\n28 Aug, 2019 at 07:50 AM\nപ്രതിരോധ രംഗത്തും സാങ്കേതിക രംഗത്തും റഷ്യയുമായി കൂടുതല് സഹകരത്തിന് ഒരുങ്ങി തുര്‍ക്കി. സാങ്കേ‌തിക മേഖലയില് തുര്‍ക്കിക്ക് എല്ലാ പിന്തുണയും നല്‍കുമെന്ന് റഷ്യന് പ്രസിഡന്റ് വ്ലാഡിമര് പുടിന്. റഷ്യയുമായുള്ള തുര്‍ക്കിയുടെ ബന്ധം എന്നും നിലനില്‍ക്കുമെന്ന് തുര്‍ക്കി പ്രസിഡന്റ് റജബ് ത്വയ്യിബ് ഉര്‍ദുഗാനും പറഞ്ഞു.\nറഷ്യയില് നടക്കുന്ന വ്യോമയാന പ്രദര്‍ശനമായ മാക് 2019-നില് പങ്കെടുത്ത ശേഷം സംസാരിക്കുകയായിരുന്നു ഇരു രാഷ്ട്ര നേതാക്കളും. ചൈനയുമായി ചേര്‍ന്നാണ് റഷ്യ വ്യേമയാന പ്രദര്‍ശനം നടത്തുന്നത്. റഷ്യയുടെ ഏറ്റവും പുതിയ പോര് വിമാനമായ സുഖോയ് സു-57 പുടിന് ഉര്‍ദുഗാന് പരിചയപ്പെടുത്തി കൊടുത്തു. എംസി- 21 യാത്ര വിമാനം മി-38 ഹെലികോപ്റ്റര്, ബി-200 കടല് വിമാനം തുടങ്ങിയവയും പ്രദര്‍ശനത്തിനുണ്ടായിരുന്നു.\nവ്യോമയാന മേഖലയില് റഷ്യയുടെ കരുത്ത് കാണാന് സാധിച്ചതില് താന് സന്തുഷ്ടനാണെന്ന് തുര്‍ക്കി പ്രസിഡന്റ് റജബ് ത്വയ്യിബ് ഉര്‍ദുഗാന് പറഞ്ഞു. സുഖോയ് സു 57 വിമാനങ്ങളെക്കുറിച്ച് ഉര്‍ദുഗാനുമായി ചര്‍ച്ച ചെയ്തെന്നും അതിന്‍റെ പുതിയ പതിപ്പിന്‍റെ നിര്‍മ്മാണ സാധ്യതകളെ കുറിച്ച് ആലോചിക്കുന്നുണ്ടെന്നും പുടിനും പുറഞ്ഞു.\nവിദേശ രാജ്യങ്ങളില് നിന്നുള്ള 800-ലധികം ബിസിനസുകാരാണ് ഈ പ്രദര്‍ശനത്തില് പങ്കെടുത്തത്. ഈ വര്‍ഷത്തെ ആദ്യത്തെ വ്യോമയാന പ്രദര്‍ശനമാണ് ഇതെന്ന് ആര്.ടി.ഐ റിപ്പോര്‍ട്ട് ചെയ്തു.\nIranTurkeyRecep Tayyip Erdogan


പ്രീമിയർ ലീഗ്; റൊണാൾഡോയെ സാക്ഷിനിർത്തി യുണൈറ്റഡിനെ തരിപ്പണമാക്കി ലിവർപൂൾ; സലക്ക് ഹാട്രിക്ക് – Media Mangalam\nമാഞ്ചസ്റ്റർ : ഓൾഡ് ട്രാഫോർഡിൽ സ്വന്തം ആരാധകരുടെ മുന്നിൽ നാണംകെട്ട് മാഞ്ചസ്റ്റർ യുണൈറ്റഡ്. പ്രീമിയർ ലീഗിൽ ഇന്ന് നടന്ന മത്സരത്തിൽ ചുവന്ന ചെകുത്താന്മാരെ മറുപടിയില്ലാത്ത അഞ്ച് ഗോളുകൾക്കാണ് ലിവർപൂൾ കീഴടക്കിയത്. സൂപ്പർ താരം ക്രിസ്റ്റ്യാനോ റൊണാൾഡോ ഉൾപ്പടെ ഉള്ളവർ മഞ്ഞ കാർഡ് വാങ്ങിയ മത്സരത്തിൽ ഓൾഡ് ട്രാഫോർഡിൽ ലിവർപൂളിന്റെ സമ്പൂർണ്ണ ആധിപത്യമായിരുന്നു. യുണൈറ്റഡിന്റെ മധ്യനിര താരമായ പോൾ പോഗ്ബ ചുവപ്പു കാർഡ് കണ്ട് പുറത്തായതും യുണൈറ്റഡിന് വിനയായി. മത്സരത്തിൽ ലിവർപൂൾ താരം മുഹമ്മദ് സല ഹാട്രിക്ക് നേടി\nമത്സരത്തിന്റെ അഞ്ചാം മിനിറ്റിൽ തന്നെ കെയ്‌റ്റയിലൂടെ ലിവർപൂൾ മുന്നിലെത്തി. 13ാം മിനിറ്റിൽ ജോട്ടയിലൂടെ ലിവർപൂൾ ലീഡുയർത്തി. 38ാം മിനിറ്റിലും ആദ്യ പകുതിയുടെ അധിക സമയത്തും 50ാം മിനിറ്റിലുമായിരുന്നു സല ഹാട്രിക്ക് തികച്ചത്.\ncristiano ronaldo EPL Liverpool manchester united